
CAPITOLUL 1 

Tony Guarino, sortit a deveni cel mai mare dintre toţi faimoşii 
gangsteri ai Americii, avea optsprezece ani cînd a comis prima 
lui crimă mai însemnată. Şi cauza - putea fi oare altfel - fu o 
femeie. 

Dar ce femeie! Tony o văzuse prima dată trecînd pe aleea 
care ducea spre poarta de fier a intrării actorilor în teatru. Era 
înaltă, blond-roşcată, cu tenul delicat şi cu graţioase picioare 
lungi. De atunci venise deseori la teatru şi din fotoliul pe care-l 
reţinea, admira neîncetat aceste picioare, în timp ce ea îşi 
executa numărul de dans. Şi regulat, vederea acestor picioare îl 
făcea să nu mai ştie pe ce lume trăieşte. 

In seara aceea, spectacolul se terminase. Lumea plecase. 
Intrarea artiştilor se deschise brusc, scăldînd aleea cu o lumină 
gălbuie şi, din întunericul nopţii se iviră mai mulţi bărbaţi şi 
cîţiva tineri cam trecuţi, care aşteptau ca lupii la pîndă prada lor 
de noapte.. 

Apoi uşa se închise cu un zgomot surd, cufundînd aleea din 
nou în beznă şi o fată se strecură repede prin mulţime, fără să 
se preocupe de mîinile care încercau sa o oprească sau de 
vocile răguşite care-i făceau propuneri îndrăzneţe. 

Ea era! Doar Vivian Lovejoy întrebuința acest parfum greu, 
senzual. Tony porni după ea, spre luminile şi zgomotul străzii, 

Vivian se opri la marginea trotuarului, o siluetă subţire şi 
delicată, înţr-un taior prea încărcat, de culoare verde, cu fusta 
prea scurtă şi prea strimtă şi cu braţele şi pieptul acoperite de 
bijuterii false. Bărbaţii cu o oarecare experienţă ar fi descoperit 
în ea pe cocota ordinară, dar pentru Tony era minunată, un 
obiect demn de adoraţie. 

Se apropie de Vivian şi îşi scoase şapca. Acest gest era unul 


dintre puținele lucruri pe care le învățase din filme, 
cinematograful fiind de altfel singurul profesor de bune maniere 
pe care Tony îl avusese vreodată. 

- Bună seara, Miss Lovejoy! 

Ea îşi întoarse faţa spre Tony Dar tînărul nu-şi dădu seama că 
tenul îi era tot atit de fals ca şi bijuteriile, nu vedea ravagiile 
făcute de viaţa dezordonată, ascunse sub fard şi pudră; nu 
observa pronunţatele cute, de ambele părţi ale lacomei guri. 

II privi cu dispreţ şi un fulger batjocoritor trecu prin ochii ei 
verzui. 

- Dumneata! spuse ea. larăşi? 

- Tot eu! răspunse Tony rizînd, socotindu-şi vorbole drept o 
glumă ce trebuie gustată din plin. Şi voi fi aici prezent, în fiecare 
seară, pînă ce vei binevoi să-mi dai o întîlnire. 

Fata rise scurt, ascuţit, fără veselie. 

- Dar ştiu că eşti îndrăzneţ, piciule! Zise ea,ca şi cînd s-ar fi 
adresat unui numeros auditoriu. Dar ochii el reci şi verzui 
priveau drept în cei ai lui Tony. Un copilaş care n-are nici măcar 
automobil vrea să-mi dea mie întîlnire! Spune, copile, n-ai auzit 
do prietenul meu? 

- Nu şi nici nu vreau să aud! replică el.Eu o să fiu prietenul 
tău. 

- Ei bine, află că-i Al Spingola! 

Un fior rece îl străbătu pe tînăr. Al Spingola era unul dintre 
cei mai de seamă gangsteri ai oraşului, un bandit necruţător,cu 
venituri mari şi o bandă de derbedei care îi erau credincioşi, 
deoarece se temeau de el şi, în plus, erau şi bine plătiţi. 
Spingola om un om, al cărui deget nu ezita niciodată pe trăgaci, 
iar glonţul se împiedica totdeauna de cineva. Pe scurt, un om 
de-a dreptul primejdios. 

- Ah! Sînt sigur că nu ţine deloc la tine! răspunse Tony cu 
încăpăţinare. 

- Da, se prea poate, admise Vivian, dar cel puţin îşi permită 
luxul să ofere unei fete ceva mai substanţial decit citeva 
sarutări. Cînd vei cîştiga cîteva sute de dolari mai mult pe zi, 
decit ciştigi astăzi şi vei avea o limuzină, vino şi poate că o să 
stăm altfel de vorbă! 

Rise din nou şi mai scurt şi se apropie de marginea 
trotuarului, lîngă care se oprise o limuzină de toată frumuseţea. 
Tony nu ezită să o urmeze. Înclinîndu-se uşor, el văzu pe omul 


de la volan. Era chiar Al Spingoia! 

Un om robust, brunet, cu ochi reci şi întunecoşi, lipsiţi de 
orice lumină de milă, cu o gură crudă şi nişte buze groase şi 
brutale, îmbrăcat cu mult şic într-un elegant costum gri. Un 
enorm diamant scînteia în mijlocul cravatei bine asortată cu 
costumul. 

Dar accesoriul cei mai interesant pe care îi purta Al Spingoia 
era invizibil. De fapt, cel care-l vedea, nu mai avea ocazia să 
povestească şi altora ceea ce văzuse. Acest preţios accesoriu, 
se găsea lipit de coapsa lui "Al", într-un mic buzunar special 
construit. Era un revolver aibastru, cu ţeava scurtă şi cu 
trăgaciul nervos. 

Deşi nu ştia acest lucru, Tony îşi dădu seama că şi-ar semna 
condamnarea la moarte, adresînd o singură vorbă în plus lui 
Vivian. Poate că nu o moarte instantanee, deoarece prea multă 
lume era de faţă. Dar în citeva zile, cadavrul său urma să fie 
găsit undeva prin alee, dacă nu dădea acum dovadă de tact. 

Spingola aruncă o privire în direcţia lui Tony, în timp ce fata 
urca în limuzină. Şi bietul băiat simţi un fior îngheţindu-i sîngele, 
pînă ce maşina se puse în mişcare, prinzînd viteză. Spingola, ca 
şi alţii de teapa lui, adora viteza, care în plus îi mai şi folosea la 
ceva: nu putea fi ţintit atit de uşor. 

Tony urmări cu privirea maşina care se depărta în goană, 
apoi îşi puse şapca pe cap şi aprinse o ţigară. Apoi, ocolind 
colţul, intră în cîrciuma de mîna a treia care-i servea de cartier 
general, şi se aşeză într-un fotoliu înalt, ca să reflecteze la 
problema care-l tortura. De obicei, mintea sa, deşi needucată, 
era ascuţită şi limpede, iar raţionamentul ei, rapid şi corect. Dar, 
de data aceasta, era năucită de chinul pe care îl produsese 
prima sa mare pasiune. Desigur, Tony avusese de-a face cu 
multe fete de prin împrejurimi; fiind băiat frumos, nici nu s-ar fi 
putut altfel. Dar micile sale aventuri nu-l satisfăcuseră. Dorea 
ceva mai mare, mai complet, decit satisfacția pur fizică pe care 
aceste fete i-o ofereau. 

Tony era mult prea matur pentru virsta sa, de altfel ca toţi 
tinerii care duc aceeaşi viaţă. Arăta de douăzeci şi cinci de ani, 
avea ochii şireţi, o gură cinică, şi o barbă destul de deasă, care, 
deşi bărbierit proaspăt, lăsa o urmă bărbătească pe obrajii lui 
negricioşi. lar experienţa lui cu privire la speța umană şi la 
ciudăţeniile ei, ar fi mirat pe un om de cinzeci de ani. 


Tony ar fi putut să se descurce oriunde. Lăsat singur şi fără 
un ban, în orice oraş de la oricare capăt al pămîntului, Tony n-ar 
fi rămas nemincat, nici măcar douăzeci patru de ore. Şi nici n-ar 
fi avut nevoie să fure; după părerea sa furtul era rezervat celor 
lipsiţi de inteligenţă. Tony avea un dezgust pronunţat pentru 
hoţi, în special pentru cei care se mulţumeau cu orice; "găinari", 
cum îi numea el. 

- Ascultă! îi întrerupse reflecţiile, o voce lingă urechea sa. 

Tony se întoarse şi privi în faţă pe un tinar cu o mutră de 
şoarece, murdar şi zdreţăros, şi cu o sapca făcută numai din 
petice mototolite. 

- Ei? ridică Tony întrebător din spriîncene. 

- La noapte facem un raid, pe la depozitul de benzină, 
răspunse celălalt cu o voce răguşită. Vii cu noi? 

- Nu! 

- împărţim totul frăţeşte. 

- Nu. Ti-am spus că nu. Nu-mi risc pielea pentru cîțiva dolari. 

- Te înşeli, o să ai mai mult. De obicei, găsim cite cincizeci 
sau şaizeci de dolari. Şi nu sîntem decit patru. 

- Şterge-o! se răţoi Tony. Pînă nu te fac marmeladă. 

Celălalt o porni în grabă, mormăind. Pentru ceilalţi băieţi 
Tony era un semn de întrebare. Niciodată nu reuşau să-i 
pătrundă în suflet, să ajungă cu el la un fel de intimitate, cum ce 
obişnuieşte intre cei de aceeaşi speţă. Nici măcar nu încercau 
uşa ceva. Simţeau instinctiv că nu vor reuşi. Se mulţumeau să 
constate diferenţa. Şi Tony îşi dădea seama de acest lucru. Un 
psiholog ar fi lămurit fenomenul, arătînd că între Tony şi ceilalţi 
era deosebirea dintre un om născut să comande şi oamenii care 
s-au născut sa fie de duzină. 

Majoritatea băieţilor făceau noaptea raiduri delegate Dar 
niciodată în propriul lor sector, deoarece aceasta ar fi suparat 
pe seful districtului' Deoarece cind erau arestaţi, şeful 
districtului venea întotdeauna la poliţie, îi lăuda pe băieţi, 
spunînd ce reputaţie bună au şi astfel băieţii scăpau cu bine. 

Tony refuzase întotdeauna să participe la asemenea raiduri. 
Le numea "simple găinării" şi se interesa prea puţin de ele. Visul 
lui era să ajungă "cineva", conducător, politician sau gangster. 
Era înfometat după putere şi după bogăţie. Şi dorea aprig să 
comande. 

Intre timp, nimeni n-ar fi putut afirma cu siguranţă cu ce se 


ocupa în realitate. Deşi nu se amesteca în nici o bandă din 
cartier, era cel mai bine îmbrăcat dintre toţi şi se părea că 
dispune de banii necesari. Niciodată nu se plînsese de dificultăţi 
financiare. 

Băieţii se minunau, dar din moment ce Tony era decis să 
păstreze secretul veniturilor sale, totul era sortit să rămînă un 
mister. Mai ales că legile nescrise ale comunităţii prevedeau că 
nimeni n-are dreptul să se intereseze cum cîştigă banii 
aproapele său. Şi, în plus, nimeni nu se putea lăuda că se 
bucură de încrederea şi prietenia lui Tony. 

Deodată, la uşă se creă un tumult şi în cîrciumă pătrunseră 
mai mulţi oameni cu un aer ameninţător. Cîţiva dintre cei de 
faţă încercară să se refugieze pe uşa de serviciu, dar se ciocniră 
de alţi oameni întunecaţi şi încruntaţi care intrau pe acolo. 
Detectivi desigur, veniţi pentru o percheziţie. 

Ştiind că lui nu-i puteau imputa nimic, Tony se mulţumi să 
privească amuzat la cele din jurul său. Un sentiment de virtute îl 
învălui, uitînau-se cum ceilalţi erau percheziţionaţi, interogaţi şi 
din cînd în cînd pălmuiţi de către detectivii care se năpusteau 
încoace şi încolo prin camera slab luminată şi îmbicsită de fumul 
ţigărilor. Dar, după cum se şi aşteptase, detectivii nu făcură nici 
o mişcare în direcţia sa. 

- Puştiul este în regulă! spuse unul dintre noii sosiți, în care 
Tony recunoscu pe locotenentul Grandy. Este fratele lui Ben 
Guarino. 

- Asta nu înseamnă nimic! răspunse agresiv un detectiv 
încruntat, ale cărui mişcări agile şi ochi de vultur, arătau cu 
prisosinţă pe şeful din el. 

- Ba înseamnă mult pentru Tony! mormăi Grandy. N-am auzit 
încă nimic despre el, ca să ne dea de bănuit. Ştie să se 
păzească de a apuca pe drumuri greşite. 

- Mulţumesc, domnule locotenent, surise Tony. Imi permiteţi 
să va tratez cu nişte ţigări? Pot să vină şi băieţii, dacă le face 
plăcere. 

Incepură cu toţii să ridă. Fiecare dintre "băieţi" ar fi putut să 
fie tatăl lui Tony, totuşi nici unul nu se supără pe el, că i se 
adresase astfel. Cu siguranţa unui judecător care prezidează o 
şedinţă, Tony conduse cîrdul de detectivi către tejghea şi le 
împărţi tuturor ţigări. Apoi schimbară între ei salutări, şi 
detectivii părăsiră localul. Tony învățase deja de la ceilalţi, cît de 


mult preţuieşte să te bucuri de o bună reputaţie printre poliţişti, 
şi ştia acum, ce foloase poţi trage de pe urma unei purtări 
politicoase, şi de pe urma oamenilor pe care îi îndatorezi faţă de 
tine, chiar cu o ţigăra. Tony accepta foarte rar o favoare, iar cînd 
o accepta, se grăbea să se revanşeze îndoit, pentru ca tot 
celălalt să se simtă îndatorat faţa de el. Avea, pe scurt, mintea 
şi sufletul unui politician înăscut. 

Tony îşi dădu deodată seama că aerul îmbicsit care domnea 
în cîrciumă, îi dăduse o durere de cap. Aşa se decise să se 
îndrepte spre casă. Cu excepţia oazelor ocazionale, 
asemănătoare celei în care petrecuse Tony ultimele două ore, 
străzile din vecinătate păreau pustii. Felinarele erau rare, iar 
cele care existau erau atît de demodate, încît făceau mai multă 
umbră decit lumină. Nu plouase în seara aceea, totuşi în aer 
plutea o umezeală nesănătoasă.Clădirile vechi şi dărăpănate, cu 
ferestre oblonite asemănătoare unor ochi rău voitori pîndind din 
umbră, părea ca întind tentacule uriaşe peste străzile înguste şi 
murdare. O strada care servise drept piaţă în cursul zilei, era 
încă acoperită de lăzi, pungi, hirtii de tot felul şi gunoaie. Cite o 
umbră, urmăritor sau urmărit, ieşea o clipă din beznă, pentru a 
se furişa pe lingă case, pierzindu-se din nou în aer. Şi mai rar, 
cîte un automobil trecea în goană, trezind ecouri ciudate, care 
puteau fi auzite pe toată întinderea cartierului. Peste tot plutea 
un aer de permanentă ameninţare, ceva nelămurit, dar care 
făcea pe orice pieton să întoarcă capul şi să se uite înapoi, fără 
să poată preciza ce anume l-a determinat să procedeze astfel. 
Aceasta era fundătura în care se născuse Tony, cartierul său, 
locurile în care copilărise şi în care începuse să se ciocnească de 
viaţă. Dar ceea ce nu putea vedea Tony, era că o uriaşă pinză 
de paianjen se creea în jurul destinului său încă din ziua naşterii 
sale, şi că-i va fi tot atit de greu să se împotrivească acestui 
destin care hotărise că el va fi gangster, după cum îi este de 
greu unui prinţ să nu devină rege. 

Tony ajunse la mica băcănie, proprietatea părinţilor săi, 
deasupra căreia se găsea locuinţa lor, împinse cheia în broască 
şi o învirti, apoi tropăi pe treptele murdare, care sciîrţiiau de 
durere, şi de bătrineţe. 

O lumină ardea în sufrageria care servea şi de hall. Aşezat 
într-un bătrîn fotoliu, care fusese cîrpit cu sirmă, stătea Ben 
Guarino, citind ziarul, cu picioarele aşezate pe faţa de masă 


pestriță, dar destul de murdară. Alături de el, agăţată de un 
fotoliu la fel de beteag, se odihnea teaca revolverului său. Pe 
spatele fotoliului era întinsă uniforma sa albăstruie, cu inițialele 
poliţiei metropolitane, iar pe spătar stăteau rezemate şapca şi 
insigna de poliţist. 

Cînd uşa de la intrare scîrţii, Ben privi în sus. Era un bărbat 
robust, trecut de douăzeci de ani, cu o gură brutală, o bărbie 
pătrată şi voluntară, şi nişte ochi batjocoritori, întunecaţi, dar 
care aveau în ei citeodată o lumină de neţărmurită blindeţe. 
Tony simţea instinctiv că fratele său va avea succes în cariera 
pe care şi-o alesese! Avea o mulţime de motive să creadă acest 
lucru, dar prefera să şi le ţină pentru el. Căci pentru Tony, 
singura deosebire dintre un gangster şi un poliţist se rezuma la 
insignă. 

Şi unul şi altul se ridicau din acelaşi mediu, aveau parte de 
aceeaşi educaţie, nutreau aceleaşi idei, se cunoşteau de obicei 
mai înainte ca drumurile lor să se despartă, şi totdeauna se 
împăcau de minune, dacă gangsterii dispuneau de destui bani. 
-Unde aistat atît? îl întrebă Ben. 

-Ce-ţi pasă ţie? ii răspunse Tony; apoi,amintindu-şi că 
avea 

intenţia să-i ceară o favoare, deveni mai potolit. N-am avut 
intenţia să te supăr, Ben. Dar am o durere de cap turbată. 

- Presupun că iar al fost la cîrciuma lui O'Hara? 

- Cred că am şi eu dreptul să mă duc lao  cîrciumă 
seara. Şi este singurul loc unde poţi să găseşti femei cu care 
să dansezi. 

- Ai început să te gîndeşti la femei, piciule? 

- Da. 

-Asta să fie toată paguba! rînji Ben. Totuşi nimic nu poate 
prăbuşi sau ridica pe un om mai repede decit o femeie. 

Deodată picioarele sale loviră podeaua, coborîndu-se de pe 
masă. şi aplecîndu-se înainte, ochii săi fulgerară pe cei ai 
fratelui său. 

- la spune-mi, ce este cu pachetele pe care am auzit că le-ai 
transportat pentru Smoky Joe? 

- Ei si? 

- Nu ştiai că ele conţin cocaină? 

- Nu, nu ştiam. Dar acum că ştiu, o să-l coste ceva mai mult 
transportul lor pe Mr. Joe. 


- Termină odată cu cocaina. 

- O.K.! Cred că pe cineva l-a mincat limba şi te-a pus la 
curent cu toată chestia. Dar mai am şi alte posibilităţi şi 
combinaţii, ca să cîştig un ban. 

- Cred că ai dreptate, recunoscu Ben morocănos. Am auzit că 
ai fost şi pe la clubul lui Mike Raffety. 

- Da; şi de ce nu? Am şi eu dreptul să cîştig cinstit cîțiva 
dolari. Ai prefera să fac şi eu raiduri în timpul nopţii, ca ceilalţi? 

- Desigur că nu! 

Ben se aplecă către fratele său şi i se adresă cu seriozitate: 

- Sper că nu te vei amesteca în vreo prostie, Tony. Asta mi-ar 
ruina toată cariera. 

- Linişteşte-te! Nici nu mă gindesc. li dau însă un 
avertisment: ai grijă să nu dai de bucluc. 

- Ce vrei să spui cu asta? 

- Ah, nimic, răspunse Tony liniştit, făcînd pe misteriosul şi 
bucurîndu-se la vederea semnelor de alarmă care inundaseră 
faţa fratelui său. Un simplu avertisment de la un prieten care 
ştie mai multe decit presupui tu că ştie. 

- De la cine? întrebă Ben, cu o voce răguşită 

- De la mine! Tony rînji, aruncînd cenuşa ţigării pe parchetul 
gol. Ascultă, Ben, poţi să-mi împrumuţi automobilul tău miine 
seara? 

- Nu, şi eu am nevoie de el. Miine sînt liber. 

- Dar poimiine seară? 

- Nu! Ai să ai precis neplăceri. Automobilele şi copii nu se 
prea înţeleg între ei. 

- Nu-i nimic. Am să am şi eu un automobil, şi asta mai curînd 
decit te aştepţi. 

Şi cu această replică, Tony tecu în dormitor, trîntind uşa în 
urma sa. Cum ar putea un om care cîştigă o sută cincizeci de 
dolari pe lună cumpăra un automobil de circa două mii de 
dolari? Tony nu prea putea să vadă. Dar în fond, toţi poliţiştii 
aveau automobile luxoase, iar căpitanii aveau şiruri întregi de 
apartamente şi îşi trimiteau copii la şcoală în Europa. 

Strania linişte care se lăsa deasupra casei lui Tony totdeauna 
la această oră din noapte, fu de această dată un adevărat 
balsam pentru sufletul lui răvăşit de sentimente contradictorii. 

Se dezbrăcă repede şi se sui în patul pe care îl împărțea cu 
Ben. Dorea să adoarmă înainte ca Ben să vină la culcare, ca să 


evite astfel o discuţie în plus. Dar mintea sa era un virtej, toate 
gîndurile centralizindu-se în jurul Vivian Lovejoy. Doar gîndul ei îl 
făcea să se simtă cînd rece cînd înfierbintat şi tot corpul îi 
tremura, scuturat de febra anticipaţiei. O va avea; nimeni nu va 
putea să-l oprească; nici chiar Al Spingola! 

Faptul că femeia dorită aparţinea altuia îl interesa prea puţin. 
In fond, viaţa pentru Tony era o bătălie în care cel mai tare 
căpăta partea leului. Şi doar Vivian spusese că va mai sta de 
vorbă dacă Tony va avea maşină şi ceva bani. El le va avea pe 
amîndouă şi miine o va aştepta la ieşirea din teatru... 


CAPITOLUL 2 


Exact la zece şi jumătate în noaptea următoare, Tony intră 
pe aleea care ducea la poarta de fier forjat a teatrului "Veselia". 
Se legăna puţin, în timp ce înainta. Se simţea mare, puternic şi 
grandios, din pricina exaltării nenaturale provocată de vizitele la 
toate cîrciumile şi barurile de care se ciocnise pe drum. Făcuse 
aceste escapade, nu din plăcere sau obişnuinţă, ci pentru ca să 
fie gata de orice şi pentru ca să-şi adoarmă temerile şi 
conştiinţa. 

La marginea aleii se odihnea o maşină elegantă şi scumpă, 
de ultimul tip. O închiriase pentru seară. De ce, nici el nu ştia. 

După părerea băieţilor din bandă, nimic nu era mai uşor pe 
lume, decit să furi un automobil; nouăzeci şi nouă dintre 
criminalii de mai tîrziu o porneau astfel pe panta fărădelegilor. 
Dar Tony nu avea intenţia să fie prins tocmai atunci cînd Vivian 
urma să-l onoreze pentru prima oară cu prezenţa ei - deoarece 
Vivian trebuia să vină cu el în noaptea aceea - aşa că închiriase 
maşina. Voia să fie liniştit. 

In buzunarul din dreapta al pantalonilor purta un maldăr de 


bancnote - vreo două sute de dolari - totalizind toată averea pe 
care o avea pe lume. Aranjase în aşa fel încît tot maldărul de 
bancnote, majoritatea de cite cinci dolari, să fie înfăşurat într-o 
hîrtie de o sută, dîndu-i astfel aparenţa că avea o valoare de 
zece ori mai mare. 

Acum avea tot ceea ce îi ceruse Vivian. Şi mai avea ceva în 
plus. In buzunarul din dreapta de la haină se odihnea un uriaş 
revolver albăstrui, pe care-l cumpărase în cursul după amiezii. 
Nu mai purtase niciodată în viaţa lui un revolver şi simţea o 
plăcere şi o satisfacţie pe care nu le cunoscuse pînă atunci. li 
dădea un simţămint de siguranţă şi dă putere, de egalitate cu 
toată lumea. Cu revolverul în buzunar,făcea tot atitea parale ca 
şi Al Spingola. Cel puţin aşa căuta să se convingă singur Tony, 
beneficiind pentru asta de starea anormală în care se găsea. 
Dar, undeva în sufletul său, Tony se întreba cu teamă ce va face 
dacă va fi cumva silit să dea o luptă pe viaţă şi pe moarte cu Al. 

Vivian apăru, înaintînd cu mersul ei puţin săltat, legănînd şol- 
durile. O pălărie de cow-boy îi încadra faţa, de departe 
adorabilă. 

- Pentru numele lui Dumnezeu! exclamă ea, văzindu-l. lar a 
apărut mieluşelul meu drag... 

- Şi de ce nu? rînji Tony. Şi amfăcut rost de O 
limuzină şi de un maldăr de bancnote aşa cum aidorit. 

- Nu zău? răspunse ea în batjocură. Trebuie să-l premiem pe 
micul Johnny pentru zelul lui. 

Zimbetui de pe faţa lui Tony dispăru, cînd apucă pe Vivian de 
braţ. 

- Ascultă, surioară, nu încerca să mă iei peste picior! rînji el. 
Astă noapte ai să vii cu mine să petrecem. 

- Serios? 

- Foarte! Aşa că ai putea să te decizi mai repede şi să vii mai 
curînd. N-am de gînd să stau la discuţie toată noaptea. 

- Bine... admise ea, după o scurtă ezitare. Din moment ce tot 
nu mă întîlnesc cu Al pînă miine seară, de ce nu 
aş petrece o seară şi cu tine. Dar sper că nu vom fi văzuţi,altfel 
s-ar putea să-ţi meargă cam rău. 

Şi un fior rece o trecu din cap pînă în picioare. 

- Al este un tip periculos, piciule. Aşteptă-mă mai bine 
după colţ, la Taylor sau la Sangamon. Voi lua un taxi şi voi fi 
acolo în cinci minute. 


- Sper că n-ai de gînd să mă tragi pe sfoară? 

- O să vezi. Du-te şi aşteaptă-mă! 

- O sper mai mult pentru tine, răspunse flegmatic Tony. Altfel 
voi veni miine şi o să fac cîteva găuri în pereţii teatrului! 

Se urcă la volanul limuzinei şi dispăru după colţ, simțindu-se 
cineva. La locul fixat, opri şi aşteptă foarte nervos, înjurîndu-se 
în sine pentru prostia făcută. De ce o lasase din mînă? Dar 
Vivian sosi şi se urcă grăbită lîngă el. Spaţiul îngust de la volan, 
făcea ca şoldurile lor să stea lipite şi Tony simţi o căldură 
ciudată cuprinzîndu-l. Cînd privi în sus, cu o lumină ciudată în 
ochii ei verzui, Tony ştiu instinctiv că a simţit revolverul care se 
odihnea pe pulpa lui. 

- Fii liniştită Baby! zimbi el liniştitor. N-o să mă folosesc de el, 
dacă nu mi se va da prilejul. 

El conduse spre un restaurant din partea de nord a oraşului, 
care era vestit pentru discreţia sa. Aşezaţi faţă în faţă, într-un 
mic separeu, consumară o masă suculentă şi două sticle de 
şampanie. Pe atunci şampania naturală se găsea din abundență 
aproape la orice restaurant. 

Odată masa terminată şi sticlele golite, Tony schimbă poziţia, 
aşezindu-se lîngă Vivian. Ea era puţin cam îngrozită şi deja ajun- 
sese la stadiul cînd femeile dau ochii peste cap. Işi dădea mereu 
la o parte părul care îi cădea în ochi, scoţind mereu cîte un 
"whoosh!” 

- Ascultă baby, cum te mai simţi? întrebă Tony, prinzîndu-i 
mîna. 

- Puțin cam înfierbiîntata! rise ea cu capul pe spate. 

- Şi eu la fel, admise Tony. 

Cînd o conduse în sfirşit acasă, puţin înainte de ora cinci, 
ea îl sărută şi cobori cu greutate din limuzină. 

- Dar ştiu că ai idee de dragoste, piciule! abia mai putu ea să 
îngîne, intrînd în hotelul de mîna a treia care îi servea de 
reşedinţă. 

Tony se trezi aproape de prînz. Se bărbieri bine şi îsi 
dete cu multă pudră, arătînd astfel mai puţin tras la faţă.O 
satisfacţie ciudată îi umplea sufletul şi toate muzicile cerului îi 
cîntau în urechi. Reuşise în cele din urmă să posede o adevărată 
femeie, o femeie mai bătrină decit el. O femeie trecută prin 
toate şi care avea o vastă experienţă. Descoperi spre 
surprinderea sa că adevăratul lucru care îi dădea o plăcere 


completă în dragoste era acest sentiment de superioritate. 
Setea de putere era pentru el, o adevărată manie. Şi faptul că 
reuşise ceea ce nu credea că va reuşi vreodată îi mărea 
satisfacția. 

Sora lui,Roşsie, o fată înaltă şi drăguță, de vreo şaisprezece 
ani,îi prepară masa. Ceilalţi şase fraţi mai mici erau la şcoală. 
Tony miîncă în grabă, fără să scoată un cuvînt. Avea prea multe 
de făcut şi de gîndit, ca să mai aibă timpul să vorbească. 

In timp ce tropăia, coborînd grăbit scările, vocea răguşită a 
mamei sale îi răsună în urechi. Ezită un moment,apoi intră în 
băcănie, adoptind o mină întunecată şi provocatoare. 

Doamna Guarino era o femeie robustă şi zbircită de vreo cin- 
cizeci de ani, arătînd ca un sac de cartofi legat pe la mijloc cu un 
şiret, îmbrăcată cum era într-o rochie gri şifonată şi cu talia invi- 
zibilă din faţă, din pricina pieptului care atîrna peste mijloc. 
Părul ei era de un cenuşiu murdar, era pieptănat lins şi strîns 
într-un coc la spate. Cercei mari de metal aurit atîrnau din 
găurile pe care le avea în lobii urechilor. Totuşi, în ciuda 
aspectului barbar şi respingător pe care-l avea în general, 
trăsăturile ei purtau o urmă de distincţie, care indica inteligenţă 
şi cinste. Pentru că Carlotta Guarino era o bună cetăţeană. Ar fi 
fost cea mai fericită femeie, numai dacă ar fi putut să-şi facă 
copiii tot atit de buni cetăţeni ca şi tatăl lor, dar îşi dădea seama 
că acest lucru era imposibil şi totuşi n-ar fi putut preciza 
motivul. 

- Unde ai stat atit de tirziu astă-noapte? întrebă ea într-o 
italiană rapidă. Ai venit abia după ora cinci. 

- Am avut de discutat afaceri cu cineva, răspunse Tony în en- 
glezeşte 

- Ce fel de afaceri se pot discuta la ora aceea din noapte? Să 
pofteşti să vii mai devreme. Să te porţi la fel de frumos ca şi Ben 
şi să nu ne mai faci necazuri. 

- Prea bine, consimţi Tony şi se grăbi să iasă, fericit că a 
scăpat numai cu atît 

Aşa se întîmpla întotdeauna - reproşuri, incriminări, certuri. 
Mama şi tatăl lui nu se gindeau decit ce lucruri să-l mai 
oprească să facă. Tony nu-şi dăduse niciodată seama că ei se 
străduiau să-i dea aceeaşi educaţie pe care o avuseseră şi ei. 
Felul brutal în care se exprimau atunci cînd îl admonestau, îl 
împiedica să-şi dea seama de acest lucru. Şi chiar dacă s-ar fi 


convins că acesta era adevărul, totuşi nu l-ar fi respectat. Pentru 
că, deşi îşi iubea părinţii cu dragostea pasională cu care iubeşte 
latinul neamul din care se trage, nu simţea nici un respect faţă 
de ideile lor învechite. Pentru asta se sprijinea pe mai multe 
motive - faptul că nu puteau să înveţe bine 
englezeşte,imposibilitatea lor de a se ţine "în pas" cu mersul 
vremii, uimirea cu care priveau (chiar după douăzeci de ani de 
la venire) spre poporul în mijlocul căruia se hotăriseră să-şi pe- 
treacă restul vieţii. Şi poate cel mai puternic motiv, care îl 
împiedica pe Tony să-şi ia părinţii drept exemplu, era faptul că-i 
vedea cum se zbat cu greutăţile materiale, chiar după o 
existenţă cinstită şi muncitoare de mai bine de treizeci de ani. 

Atunci de ce să le accepte ideile şi normele de conducere? 
Unde i-au dus aceste idei? Tony nu avea intenţia să rămînă 
toată viaţa un vînzător, sau să muncească fără încetare, ca să 
aibă abia din ce să-şi ducă existenţa de pe o zi pe alta; el dorea 
să ajungă "cineva". Şi astfel o altă familie dădu naştere unui 
gangster, după cum o scoică dă naştere unei perle. 

Mai erau şi alte fapte care şi-au dat contribuţia pentru ca 
Tony să devină gangster. Una din ele, a fost atitudinea sa faţă 
de forţa publică. Primul contact pe care îl avusese Tony cu 
poliţia, a fost atunci cînd, copil de şase ani numai, ros de foame, 
a furat o pară din căruţa cu fructe care trecea. Tony nu putea să 
uite niciodată pe polițistul care l-a fugărit atunci. Aşa că, de la 
început, Tony a cunoscut legea şi forţa ei executivă sub formă 
de inamici şi nici de cum sub formă de protectori. Le-a cunoscut 
drept un obstacol menit să stea între el şi îndeplinirea dorințelor 
sale. 

Incurcătura cu Vivian părea să fi cristalizat într-însul toate 
aceste gînduri, făcîndu-l să gindească şi să acţioneze cu o 
cruzime şi lipsă totală de scrupule, necunoscută lui pînă atunci. 

Dintr-o cabină telefonică, de la farmacia din colţ, el îi telefona 
la hotelul de mîna a treia la care locuia. 

- Allo,darling! spuse el. Cum te mai simţi? 

- Nu prea strălucit, admise ea cu jumătate de gură. Părea că 
abia se trezise din somn. 

- Şi eu mă simt cam obosit, admise la rîndul său Tony. Dar 
din moment ce ne-am distrat atît de minunat, la ce bun să 
regretăm? 

Şi după o pauză: 


- „„ Ascultă, Vy, nu uita că diseară vin să te iau din nou. 

- Diseară trebuie să mă întîlnesc cu Al. 

- La dracu cu Al! se răsti Tony, supărat. N-ai să te mai vezi cu 
Al niciodată. Bagă-ţi bine asta în cap, Baby. Şi dacă n-o să se 
poarte ca un copil cuminte ce este, o să-l iau eu în grija mea. 
Pot să adun şi eu tot atitea gorile, cîte are şi Al, dacă e vorba de 
bătaie. Aşa că nu te mai gîndi la el. leşi de la teatru cît de 
devreme poţi diseară. 

- Al nu vine niciodată decit cu întiîrziere - şi vine tot unde ne- 
am întîlnit şi aseară. 

- Să nu cumva să uiţi că te aştept, sau altfel aduc iadul pe 
pămînt. O.K.? 

Restul zilei, Tony îl petrecu făcînd inventarul tuturor 
"mijloacelor!" şi "modalităţilor" prin care putea face rost de 
ceva bani. Puse în regulă combinaţiile pe care le neglijase în 
ultimul timp. Dete citeva telefoane, punînd bazele altora, care 
urmau să-i aducă profit şi mai mare. Pe scurt, se pregăti să facă 
faţă lui Vivian şi "dorințelor" sale, despre care auzise multe 
lucruri.. 

Seara, ca de obicei, Tony se duse la cîrciuma sa favorită. 
Spre surpriza sa „aproape imediat după ce sosise, un colos se 
tolăni în scaunul învecinat şi îl înghionti cu cotul. 

- Ei bine? întrebă Tony liniştit. 

- Eşti Tony Guarino, nu? 

- Da. Şi ce dacă? 

- Numai atit: dacă mai ieşi în oraş cu păpuşa lui Al Spingola, 
n-o să trăieşti o săptămînă. Chiar stăpînul m-a trimis să-ţi spun. 

- Ce vrei să spui cu asta? întrebă Tony, deşi ştia prea bine de- 
spre ce este vorba. 

- Nu face pe prostul. O să te găsească pe alee într-una din 
zilele astea, numai că o să ai beregata tăiată. 

- Rămîne de văzut dacă va reuşi, rise Tony,încercînd să 
blufeze. Un revolver ocheşte mai bine decit uncuţit şi sînt unul 
din cei mai buni trăgători. Aşa că fugi de grabă.fiule şi şopteşte-i 
la ureche lui “tata Al", că ar fi mai bine să se mai gîndească 
odată, înainte de a mă ameninţa. 

Tony pufni în ris, văzînd expresia de surpriză care se întinse 
pe faţa mesagerului, apoi începu să ridă răutăcios în timp ce 
uimitul mesager se îndrepta în fugă spre ieşire. In buzunarul 
vestei sale, revolverul albăstrui se odihnea încă, dindu-i un 


sentiment de siguranţă şi linişte. Era uimitor ce curaj îi dădea 
arma. Pentru el, pistolul constituia diferenţa dintre David şi 
Goliath, cum de altfel socoteşte orice gangster înrăit. 

Simţea acum un fel de mîndrie, gindindu-se ce prevăzător a 
fost atunci cînd a aranjat ca în cursul serii să fie urmărit de un 
prieten, care să tragă la cea mai mică mişcare suspectă a 
vreunui străin care s-ar apropia pre mult. Această gardă de corp 
îi dădea deja impresia lui Tony, că a devenit un gangster de 
frunte şi că viaţa lui este atit de prețioasă, încît trebuie păzită cu 
grijă. 

Vivian era nervoasă şi tremura, cînd sosi la locul fixat Ea 
cobori din taxiul cu care venise şi se lipi gemînd de Tony: 

-Mi-e groază, Tony! spuse ea, apucîindu-l de braţ, în timp ce 
privea peste umăr Apoi aproape ţipă: Tony, alt automobil a 
pornit-o după noi... 

- Nici o grijă, este "garda mea de corp. 

- Oh!... Ascultă, Tony, tocmai cînd mă pregăteam să intru în 
scenă, un om cu aspect de gorilă preistorică mi-a sosit pe scări 
în faţă şi mi-a pus în mînă un bilet. Nu m-ar fi surprins deloc, 
dacă ar fi încercat să mă ucidă chiar acolo pe scări. Dar a plecat 
lăsîndu-mă cu inima la gură. M-am năpustit în cabină ca să 
citesc biletul. Era scris cu creionul, pe o hirtie murdară şi 
mototolită. Dar textul era clar şi vorbea de la sine: Dacă nu te 
astimperi, viaţa ta nu face nici cît o monedă de nikel. Aminteşte- 
ţi de asta! Desigur, biletul era de la Al, sfirşi ea, înecîndu-se. 

- Bah! Şi pe mine a încercat să mă intimideze pe cînd eram la 
circiumă dar i-am spus individului care mi-a adus mesajul 
verbal, că nu mi-e frică nici de Spignola, nici de gorilele lui. 

Tony opri automobilul în faţa aceluiaş restaurant din partea 
nordică a oraşului şi fură conduşi în acelaş mic separeu. O 
jumătate de oră mai tirziu, uşa se izbi de perete şi în cadrul ei 
apăru Al Spignola. Faţa sa de obicei negricioasă, era albă ca 
varul. In ochii lui luceau flăcările iadului, iar gura sa crudă cu 
buze subţiri purta masca unui rînjet demonic. 

Dar amănuntul cel mai important, era mîna sa dreaptă, 
băgată adînc în buzunarul de la vestă. 

Faţa lui Tony deveni de un verde cenuşiu, iar ochii părură că 
îngheaţă. In cele din urmă, întîlnirea mult aşteptată devenise 
realitate şi lupta pe viaţă şi pe moarte nu mai putea fi ocolită 

- Al!... făcu Vivian. Te implor, nu-l... 


Apoi voce i se stinse. 

Tony şi Spignola se priveau ochi în ochi. Tony părea mai 
nervos. Nu era prea uşor să omori primul om. 

- N-aţi vrut să daţi urmare sfatului meu, ticăloşilor. Aţi crezut 
ca puteţi să duceţi de nas pe bătrînul "Al", ei? 

- Cine eşti tu? întrebă inocent Tony, ştiindcă acesta este 
lucrul cel mai înebunitor pe care-l putea întreba. 

Lovitura îşi atinse ţinta. 

- Cine sînt eu? bilbii Al, cu spume la gură. Am să-ţi arăt ime- 
diat... 

Chiar în clipa aceea, Tony trase prin buzunar. Cînd Al intrase 
în separeu, Tony se pregătea tocmai să pună mina pe şervet. De 
atunci, mîna i se mişcase imperceptibil, pînă ce degetul arătător 
ajunsese să mîngiie trăgaciul revolverului albăstrui. Al fusese tot 
timpul acoperit derevolverul lui Tony, totuşi acesta nu 

dorise să rişte nimic, aşa că nu trăsese decit după ce 
crease o  diversiune,ca să fie 
sigur de reuşită. 

Spingola holbă ochii, surprins de îndrăzneala tînărului din 
faţa sa, apoi se prăbuşi, mormăind, pe podele. Cu batista, Tony 
şterse tocul revolverului său, nelăsînd nici cea mai mică 
amprentă, apoi îl aruncă pe geam în alee. 

- Vino, inimă dulce! se adresă el Vivianei, luînd-o de braţ. 
Acum, odată crima dusă la bun sfîrşit, nu simţea nici un fel de 
remuşcare, ba din contră simţea un fel de linişte desăvirşită, 
fiind calm şi gata pentru orice. 

Aruncă pe masă o hirtie de cincizeci de dolari, apoi împinse 
pe Vivian spre ieşirea de serviciu. Totul durase cîteva secunde. 
Trecură prin alee, tăcuţi şi repede ca două umbre, urcîndu-se în 
limuzina lui Tony care era trasă la marginea trotuarului. Se 
strecurară în goană pe străzile pustii, trecînd un colţ, chiar în 
clipa cînd o maşină a poliţiei se năpustea către locul crimei. 
Tony nu era îngrijorat. Ştia că proprietarul localului şi chelnerii 
vor fi obligaţi să facă o descriere a celor care ocupaseră 
separeul, dar ştia că o vor da atît de vagă, dacă nu chiar falsă, 
încît nu le va folosi la nimic poliţiştilor. 


CAPITOLUL 3 

Uciderea lui Spingola creă senzaţie. Totul se întîmpla chiar 
înainte de intrarea Americii în război şi pe atunci gangsterii nu 
erau încă la modă. Aveau loc destule dispute, dar lupta cu 
revolverele nu era prea des întîlnită. Spingola fusese primul care 
adoptase revolverul ca armă principală şi faptul că fusese atit 
de uşor înlăturat, începu să dea de gîndit celorlalţi conducători 
de bande, care erau tocmai pe punctul de a-l imita. Acum nu se 
mai puteau decide dacă revolverul era sau nu arma cea mai 
potrivită pentru raiduri. 

In dimineaţa care urmă luptei, Tony se deşteptă devreme, 
simțindu-se puţin ameţit şi reuşi imediat s-o convingă pe mama 
lui să-i coase mica gaură din dreptul buzunarului, explicînd că se 
datoreşte unei ţigări aprinse. Apoi se decise să nu mai poarte pe 
stradă costumul. 

Se îndreptă spre cîrciuma lui Klondyke o'Hara. Chiar 
Klondyke în presoană se găsea în spatele barului. Irlandez cu 
faţa încruntată şi mereu roşie, ca şi cum băuse tot timpul, era 
considerat în vecinătate drept unul dintre cei mai îndrăzneţi 
gangsteri şi fusese cel mai fidel inamic al iui Spingola. 

- Sînt Tony Guarino - anunţă băiatul - si vin din Taylor 
Street. 

- Ei şi? 

- Cred că ai citit ce i s-a întîmplat lui Spingola astă noapte? 

- Ei şi? consimţi O'Hara, continuînd să mestece capul unei 
ţigări de foi. 

- Ştiam că sînteţi duşmani, aşa că m-am gîndit că dacă mă 
vor acuza de moartea lui, vei avea grijă să am un avocat bun. 

- Tu? Tu l-ai împuşcat pe şobolanul ăla? Un copilaş ca tine? 

- Am spus eu că da? mormăi Tony încăpăţinat.Am dorit doar 
sa ştiu dacă, în cazul că voi fi arestat, vei avea grijă să am un 
avocat bun. 

- Poţi să fii sigar de asta. Şi de acum înainte vei fi binevenit 
ori de cîte ori îţi va face plăcere să treci pe aici. Găsesc 
întotdeauna întrebuinţări bănoase pentru copii curajoşi. 

- Mulţumesc. 


De la circiuma lui O'Hara, Tony se duse s-o viziteze pe Vivian 
la hotelul ei sărăcăcios. Era nervoasă şi plingea, dar dincolo de 
nervozitatea ei, Tony observă o umbră de ameninţare, care nu 
avu darul să-l liniştească. Se întrebă în sinea sa dacă Vivian îşi 
dădea seama cît de mult însemna pentru el tăcerea sa şi ajunse 
la convingerea că Vivian ştia. 

- Mi l-ai luat pe Al - hohoti ea - aşa că acum va trebui să-mi 
porţi de grijă cum făcea el. 

- Taci! se răsti Tony. N-avea nici o grijă. Astăzi o să-ți 
închiriez un mic apartament. 

Aşa că în interval de mai puţin de douăzeci şi patru de ore, 
Tony Guarino comise prima sa crimă, intră ca membru într-o 
bandă şi îşi luă o nevastă. Evenimentele se precipită în lumea 
gangsterilor! 

Tony nu avea intenţia să părăsească imediat casa 
părintească; nu de alta, dar familia s-ar fi supărat.. 

Se îndreptă din nou spre cîrciuma lui O'Hara. Un automobil 
opri la marginea trotuarului, într-un scriîşnet infernal de frîne: 

- Ascultă, piciule! strigă o voce răguşită. Vino încoace! 

Primul impuls al lui Tony fu să o rupă ia fugă, dar recunoscînd 
automobilul drept unul dintre cele ale brigăzii judiciare, îşi dădu 
seama că aşa ceva ar însemna adevărată sinucidere. Aşa că se 
îndreptă, ezitind, spre el. 

- Urcă sus! comandă o brută încruntată. 

Tony se simţi tras pe sus, apoi automobilul o porni cu toată 
viteza. Sosiţi la poliţie, cu Tony la mijloc, detectivii urcară la 
primul etaj, într-una.din "camerele de conferinţă". 

- Cred că ai auzit că Al Spingola a fost asasinat astă noapte? 
îl întrebă cel care părea să fie şeful. 

- Da, consimţi, după o scurtă ezitare, Tony. Am citit azi dimi- 
neaţă în ziare... Cei şase oameni riseră cu poftă. 

- Nu mai spune! - continuă şeful. Partea proastă e că ştiai 
totul mai dinainte PENTRU CA TU Al UCIS PE SPIGNOLA! 

- Vi s-a urcat căldura la cap? - întrebă calm Tony. 

- Nu încerca să te ascunzi, sau o vei păţi şi mai rău. Ştim cum 
s-a petrecut totul. Mai bine scuipă tot adevărul şi asta cît mai 
repede. 

- Nu ştiu la ce vă referiţi - răspunse Tony, cu aerul cuiva cara 
a început să se plictisească. 

- Ah, va să zică încerci să faci pe şmecherul? 


- Nu. Mă mărginesc să declar adevărul. 

- Unde erai noaptea trecută între douăsprezece şi trei? 

- Acasă, în pat. 

- Poţi să probezi? 

- Toată familia mea poate să jure acest lucru. 

- De unde ai luat "asta"? întrebă pe nepregătite un alt 
detectiv, punîndu-i sub nas revolverul cu care fusese ucis 
Spignola. 

Tony înghiţi în sec, dar cu un teribil efort de voinţă îşi 
menţinu aparenţa calmă. 

- Nu l-am mai văzut niciodată - răspunse el cu încăpăţinare. 
Se întreba ce anume ştiau cei de la brigadă. Se părea că destule 
lucruri. Pentru că, în acele zile, poliţia se interesa tot atit de 
mult de uciderea unui gangster, ca şi de aceea a unui om cinstit 
şi nu precupeţea nici un efort ca să descopere ucigaşul. Singurul 
lucru care ramînea de făcut, era să continue bluful. 

-Nu l-am văzut în viaţa mea - repetă el, ridicînd capul în sus, 
cu o privire provocatoare în ochi. 

Şeful detectivilor îl lovi pe neaşteptate cu dosul palmei peste 
gură, umplîndu-l de sînge. 

- Incetează cu minciunile - urlă el. Bagă-ţi minţile în cap şi 
spune adevărul. 

- Nu încerca cu metodele astea, fiindcă o să te coste scump! - 
replică Tony foarte calm, dar cu ochii aruncînd flăcări. Am şi eu 
un frate detectiv şi ştiu metodele pe care le întrebuinţaţi, cînd 
vreţi să obţineţi mărturisiri forţate. Am pe deasupra şi oameni 
influenţi care mă protejează, aşa că mai bine daţi-vă bine pe 
lîngă mine, fiindcă într-o bună zi am să fiu cineva aici în oraş. 

- Ce părere aveţi, ce gură are? - rînji unul dintre detectivi. Din 
toţi laşii cu gura la cer care mi-au trecut prin mînă, ăsta e cel 
mai... 

- Am auzit că te-ai plimbat cu una dintre fetele lui Al, în 
ultimele zile? - îl întrerupse şeful. 

Tony surise. 

- Din cîte am auzit, jumătate din fetele din oraş erau ale lui 
Al. 

- Da, poate. Dar m-am referit la simpatia cea mare a lui Spin- 
gola. Vreau să spun, la blonda cu picioarele de păianjen, care 
joacă acum la teatrul Veseliei. 

- N-o cunosc! 


- Nu încerca să negi. Tot cartierul vorbea că ai fost văzut cu 
prietena lui Al şi toţi se aşteptau să te găsească cu beregata 
tăiată. Şi acum Al a fost ucis. Ce ai de zis? 

- Asta nu probează nimic împotriva mea - se încăpăţină Tony. 
Chiar dacă tot ce spuneţi este adevărat. Al avea motiv să caute 
să mă înlăture, dar eu? Şi în plus, un om de talia lui Spingola, s- 
ar lăsa împuşcat de un copilaş nevinovat ca mine? 

- Are dreptate, piciul - trebui să recunoască şeful detectivilor. 

Se produse o mişcare în dreptul uşii şi un om scurt, cu 
favoriţi şi ochi strălucitori, năvăli în cameră. 

- Am un ordin de liberare imediată pe numele d-lui Tony Guarino 
anunţă omuleţul. Apoi cu un gest plin de demnitate, flutură pe 
sub ochii detectivilor uimiţi documentul. 

Toţi rămaseră cu gura căascată. Pentru ca un puşti ca acesta 
să obţină mandat de liberare în termen atît de scurt, exista o 
singură explicaţie: că avea "legături". Detectivii n-ar fi visat 
niciodată că acest copil de optsprezece ani ar fi legat cu lumea 
gangsterilor în vreun fel oarecare. Dar documentul proba că 
acesta este adevărul. Şi din moment ce nu dispuneau de 
suficiente dovezi împotriva lui Tony, ca să-l poată reţine, 
singurul lucru care le rămînea de făcut, era să dea urmare 
ordinului şi să-l libereze. 

- Imi pare rău, băieţi! - murmură glumeţ Tony, în clipa cînd 
părăsi camera, întovărăşit de avocat. 


CAPITOLUL 4 

Tony se obişnui curînd cu banda lui O'Hara şi găsi tovărăşia 
plăcută şi bănoasă. La început, irlandezii erau cam bănuitori faţă 
de străinul care intrase în mijlocul lor, dar cînd aflară că el 
împuşcase pe redutabilui Al Spingola, temerile lor se risipiră, ca 
ceața sub soarele unei dimineţi de vară, şi-l primiră în sînul 
bandei cu un vădit entuziasm. Tony nu se referi niciodată la 
lupta pe care o susţinuse, dar nici nu negă nimic atunci cînd se 
prezentă ocazia. Dar zi şi noapte, el aştepta o încercare de 
revanşă din partea oamenilor lui Al. Continua să-şi păstreze 
"garda de corp”, făra ca să spună cuiva despre acest lucru. Nici 
măcar tovarăşilor săi. Tony se dovedi curînd un element capabil 


şi fu avansat la rangul de locotenent personal al lui O'Hara. El 
căută să-l convingă de la început pe acesta, că nu avea de gînd 
să se ocupe de afaceri "mici" şi de găinării ca: Furturi, spargeri 
de case de bani sau răpiri. Şi, nu după mult timp, dictonul său 
deveni faimos. 

"Nu-mi risc pielea pentru cîţiva dolari". 

Pentru el, totul se reducea la un raţionament foarte sănătos, 
înainte de-a întreprinde ceva, îşi făcea socoteala dacă reuşita îi 
va aduce beneficii proporţionale cu riscul. Şi dacă găsea că 
proporţia nu e respectată, refuza să întreprindă cea mai mică 
acţiune. Nu-i plăcea sa facă pe sportivul, nu se dădea în vînt 
după acţiuni spectaculoase. Lucra singur şi fără riscuri. Prefera 
şantajul. După cum afirma singur, nu avea nici un rost să fure, 
atunci cînd putea să convingă pe un negustor că era mult mai 
bine să plătească un gaj de zece sau douăzeci de dolari, pentru 
ca magazinul lui să nu fie prădat. Şi pe o mamă, că era mult mai 
bine să plătească lunar cinci dolari, pentru ca să nu i se întîmple 
nimic copilaşului, atunci cînd vine singur de la şcoală. Şi odată 
convinse, victimele iui plăteau tributul mai regulat decit dacă ar 
fi fost vorba de o asigurare. In plus Tony inventa zilnic cîte două 
sau trei modalităţi de a estorca bani fără riscuri, lucru care 
ajunsese să-l uimească chiar şi pe O'Hara. 

-De ce să răpeşti şi să legi oamenii, sau să le spargi capul, 
cînd poţi să discuţi cu ei prieteneşte? Prefer să nu am riscuri şi 
să mă amuz!! 

Tony se bucura din partea tuturor de cel mai desăvirşit 
respect. Şi ştia motivul: îi mersese vestea că este un "ucigaș". 
Omorise numai odată şi atunci în legitimă apărare, totuşi era 
sortit să apară peste tot ca un ucigaş şi să se bucure tot restul 
vieţii de avantajeie şi dezavantajele acestei stări de fapt. 

Venitul său se ridica acum la trei sute de dolari pe săptămînă 
- lucru nu prea des întîlnit la gangsteri, înainte ca prohibiţia să-i 
facă milionari şi cu ajutorul lui Vivian, reuşea să se distreze de 
minune. Inchiriase un apartament confortabil şi Vivian părăsise 
teatrul. 

- Nu pot să suport gîndul că alţii cască ochii la minunatele 
tale picioare, păpuşo! - îi spuse el, cînd ea insistase să continue 
teatrul. Cîştig destui bani pentru amîndoi, aşa că te poţi lăsa de 
meserie. 

Fiind tentată, ca toate blondele de altfel, de o viaţă uşoară şi 


fără multă cheltuială de energie, Vivian se lăsase convinsă. Tony 
locuia încă în casa părintească, dar se decisese să se mute cu 
prima ocazie cînd i se va da prilejul să-şi adune curajul necesar 
s-o rupă. Fratele său, Ben, aflînd de interogatoriul la care fusese 
supus, nu găsi ceva mai bun de făcut, decit să-l supună altul 
interogatoriu acasă. Dar Tony ştia să păstreze tăcerea atunci 
cînd trebuia şi să dea cu gura atunci cînd se simţea nevoia, încît 
rezultatul fu că îi convinse pe ai săi că nu fusese cu nimic 
amestecat în uciderea tui Spingola 

Sîmbătă seara, puţin înainte de ora şapte, Tony se duse să o 
viziteze pe Vivian, în noul ei apartament, Era foarte bine dispus; 

- Ei, baby, ce facem la noapte? - întrebă el 

- Mergem la "Colosimo". 

- Nu, nu-mi place localul. Mai bine la un restaurant din partea 
de nord. 

- Vreau să merg la Colosimo.Buzele ei se încreţiră primejdios. 

- Nu, Am spus odată că nu-mi place localul. 

- De ce? 

- Pentru că toţi oamenii lui Spingola sînt acolo, în special 
sîmbătă seara. 

-Frica? - murmură ea, batjocoritor. Părea să fie foarte prost 
dispusă. 

- Nu! i-o tăie Tony. Dar nu m-am împăcat niciodată cu ideea 
de-a fi împuşcat pe la spate. 

- In regulă. Dacă este aşa, să mergem la Ike Bloom. 

- Bine, deşi nu este prea departe de Colosimo. Mergem acolo. 

Tony îşi ţinea costumele în apartamentul lui Vivian. Aşa că se 
bărbieri şi făcu o baie, apoi se îmbrăcă cu grijă într-un costum 
excelent croit, de burete alb. Dar cînd ieşi din dormitor, elegant 
ca un gigolo, avea un revolver în teaca pe care o purta atîrnată 
de umărul stîng, pe sub haină şi un mic automat în buzunarul 
din dreapta de la vestă. 

Odată la cabaretul lui Ike Bloom, un local uriaş de pe strada 
22- a, luară o masă chiar la marginea estradei, de unde puteau 
să vadă tot localul, fără să poată fi observați. Avind o largă 
perspectivă şi găsindu-se în plus şi cu spatele la perete, Tony 
avea toate motivele să petreacă o seară agreabilă. 

Dansară aproape fără întrerupere, luînd din cînd în cînd cite 
un aperitiv, inconsistent, dar scump. Din oră în oră, cite un 
program artistic, îi silea să întrerupă pentru zece minute dansul. 


In timpul uneia din aceste prezentări, pe cînd un uriaş de fe- 
meie, încărcată de kilograme de diamente false croncănea 
despre dragoste sub raze de lună, Tony se ridică deodată în 
picioare, cu ochii pironiţi pe o femeie care stătea la o masă din 
partea cealaltă a estradei. 

Era o brunetă, uimitor de brunetă, extrem de tînără, 
îmbrăcată într-o minunată rochie de seară. Uriaşul de lîngă ea 
arăta ca un luptător de greco-romane. 

- Ce femeie! - şueră Tony printre dinţi. 

- Unde? - întrebă Vivian. 

- Bruneta în alb, de la masa din colţul estradei. 

Vivian privi neliniştită în direcţia indicată. Apoi se uită înapoi 
la Tony. 

- Nu-mi dau seama ce găseşti extraordinar la ea, răspunse Vi- 
vian înţepat. 

- Geloasă? 

- Pe aşa femeie? Nici gînd. Cel puţin tipul de lîngă ea arată ca 
un spărgător. 

- Poate că ai dreptate în privinţa lui - replică Tony foarte 
liniştit. Dar există şi profesiuni mai nenorocite. In orice caz, 
femeia este minunată. Mă întreb cine o fi. 

- Vreo cocotă ca toate celelalte, sînt sigură de asta. 

- Pun pariu că nu e adevărat - se răsti Tony şi făcu semn chel- 
nerului: Ascultă, cine este bruneta în alb de la masa de colo? 

Chelnerul privi într-acolo şi un zîmbet misterios în apăru pe 
buze. 

- Miss Jene Conley - răspunse œl. 

- N-am auzit de ea niciodată - mormăi Tony. 

- Poate că aţi auzit, dar sub alt numie - sugeră chelnerul. Este 
mai bine cunoscută sub numele de „fata cu revolvere". 

- Dumnezeule! făcu Tony. Ea este "fata cu revolvere"? 

- Da, Sir. Deşi cred că am făcut rău că v-am spus, deoarece 
nu vrem să avem neplăceri cu dînsa. 

- Nu, desigur că nu -admise Tony după o scurtă ezitare. 

- Cine este „fata cu revolvere ? întrebă Vivian după plecarea 
chelnerului. 

- Am să te lămuresc imediat, păpuşo. "Fata cu 

revolvere" este faimoasă în lumea gangsterilor şi mă 
mir că nu eşti la curent cu acest lucru. Cred de altfel că este 
singurul amănunt în legătură cu viaţa gangsterilor care ţi-a 


rămas încă necunoscut. In orice caz, iată care este situaţia. Un 
bun ochitor, este întotdeauna luat la ochi de poliție- şi 
percheziţionat oriunde este întîlnit, pe stradă sau în localuri. Nu 
poate să meargă două case într-o direcţie, fără ca să se 
împiedice de cineva care să-l percheziţioneze. Aşa că este 
obligat să meargă întovărăşit de cineva, de obicei de o fată 
drăguță, care să-i poarte arsenalul . Nimeni nu poate bănui fata 
care este cu el şi amicul nostru se poate folosi de armele sale 
ori de cite ori are nevoie. Apoi le dă imediat înapoi în primire 
fetei, care dispare imediat, folosindu-se de un taxi sau orice alt 
mijloc la îndemînă. Cînd este percheziţionat de poliţişti, aceştia 
pot şti cu certitudine că el este autorul, totuşi nimic nu i se 
poate pune în sarcină. 

- Nu văd nimic excepţional în asta - remarcă Vivian. 

- Nu mai spune! Ei bine, te asigur că nu există lucru mai rar şi 
mai greu de găsit pe lumea asta, decit o perfectă "fată cu revol- 
vere". Pentru meseria asta trebuie multă materie cenuşie şi o 
mare doză de curaj. Fata de dincolo, - dacă nu se înşală 
chelnărul - este cea mai faimoasă dintre toate "fetele cu 
revolvere". 

Continuară să danseze. "Fata cu revolvere" şi cu partenerul 
ei, dansau la rîndul lor. Şi fascinatul Tony, găsind fata uluitor de 
frumoasă privită de aproape, nu-şi putu dezlipi privirea de la ea. 
Trecu un timp, pînă ce revenindu-şi puţin în fire, îşi dădu seama 
că un om încearcă să flirteze cu Vivian. Era un bărbat gras şi urit 
îmbrăcat într-un costum deschis care nu-i venea de loc bine, si 
destul de bătrîn ca să-şi vadă de treabă. Dansa cu o blondă, pe 
care o ţinea în braţele sale vînjoase, la fel cum ţine un copil o 
păpuşă. Evident că slăbiciunea lui erau blondele. Dar nu părea 
un tip bine crescut. Băuse cam mult şi nu se silea de loc să 
ascundă acest lucru. Dădu din cap spre Vivian şi-i făcu cu ochiul, 
cînd perechile Se apropiară la un moment dat. Faţa lui Tony, din 
negricioasă cum era, deveni cărămizie. Cînd perechile ajunseră 
din nou una lîngă alta, tipul nu se putu abtine: 

- Hei, mititico! - exclamă el cu un rînjet. Imi acorzi dansul 
următor? 

Tony dădu drumul Vivianei, apucă blonda din braţele 
grăsunului şi o smulse într-o parte, apoi trînti un pumn drept sub 
bărbia îndrăzneţului, care nu numai că-l dădu peste cap, dar îl 
făcu să alunece vreo zece metri de-a lungul parchetului. 


- Vino, dulceaţo, hai să ieşim cît mai repede de aici - se 
repezi Tony, apucînd pe Vivian de braţ. 

O scară mică, neutilizată, îi despărţea de masa la care 
şezuseră. Se repeziră la ea şi odată ajunşi, Tony făcu semn 
chelnerului să vină imediat. 

- Straşnic pumn l-aţi făcut să încaseze, Sir - surise chelnerul- 
în timp ce termina nota. Şi pot să spun că a meritat. Daro să 
iasă un scandal formidabil din cauza acestei bătăi. Ştiţi pe cine 
aţi lovit, nu? 

- Nu. 

-Căpitanul Flanagan, de la brigada S. 

- Oh, Dumnezeule! 

Tony aruncă o privire fugară pe nota prezentată, apoi zvîrli 
chelnerului o hîrtie de cincizeci de dolari şi apuncînd-o iar pe 
Vivian de mînă, se repezi afară din local. 

- Cine-i căpitanul Flanagan? - îl întrebă aceasta, în timp ce fu- 
geau. 

- Şeful brigadei S şi unul din cei mai îndrăciţi detectivi. 

- Crezi că o să ai neplăceri din cauza lui? 

- Nu ştiu, dar în orice caz, n-o să am nici un avantaj - replică 
morocăânos Tony. 

După o sută de metri, Tony încetini viteza, pentru a permite 
"gărzii de corp" sa-l ajungă. Cînd văzu farurile celuilalt 
reflectîndu-se în oglinda retrovizoare, mări din nou viteza. 

Opri în faţa casei Vivianai şi aceasta cobori repede din 
maşină. O clipă mai tîrziu, un automobil trecu în goană, scuipînd 
foc şi gloanţe, apoi se pierdu în noapte. Vivian dete un țipăt şi 
se repezi spre maşină. 

- Tony! Eşti rănit? 

El se tîrî afară de sub volan, unde se aruncase cînd auzise 
zgomotul motorului celuilalt automobil venind în goană. 

- Nu, nu m-au atins - mormăi el. Dar n-a fost vina lor că n-au 
reuşit. Din fericire pentru mine, eram singur în maşină, altfel n- 
aş fi avut loc să mă arunc sub volan. la ascultă, de ce ai ieşit aşa 
în grabă din maşină? Nu cumva aveai idee de ce o să se 
întîmple? 

- Vai Tony, se poate să spui aşa ceva? 

- Un om spune o mulţime de lucruri, cînd a scăpat prin 
urechile acului de la moarte. 


CAPITOLUL 5 

Căpitanul Flanagan nu întîrzie să-şi arate dinţii. Luni pe la 
amiază un grup de detectivi năvăli în cîrciuma lui O'Hara, alese 
dintr-o privire pe Tony şi puse mîna pe el. 

- Ştiam că o să se întîmple - îl linişti Tony pe un uluit O'Hara. 
Nu avea nici o grijă. Totul o să se termine cu bine. Dar aşteaptă 
citeva ore, înainte de a scoate ordinul pentru eliberarea mea. 


Detectivii îl duseră pe Tony direct la poliţia centrală şi-l 
băgară în biroul căpitanului Flanagan. Acesta se ridică de la 
biroul la care stătea şi veni cu paşi măsuraţi spre Tony. Era 
uriaş, lat în spate şi robust, cu o bărbie bătăioasă, o gură 
batjocoritoare şi ochi aşezaţi prea aproape unul de altul. 

- Vasăzică tu eşti cocoşul care mi-a tras un pumn ieri noapte 
la Ike Bloom, ai? - mirii el. 

- Da, Sir, răspunse calm Tony. Şi oricare altul ar fi procedat la 
fel. Şi dumneavoastră aţi fi făcut la fel, dacă cineva ar fi insultat 
fata cu care erati. 

- Nu mai spune. Nu pot să-mi închipui că un cocoşel ca tine 
să aibe cu el o femeie care să se poată simţi insultată de ceva. 
Aşa că înghite-o! 

Şi fără avertisment îi trînti lui Tony un pumn drept peste 
gură, o lovitură îngrozitoare, dureroasă ca muchia unui pumnal, 
care aproape îl dădu peste cap, şi-l făcu să-şi ţină respiraţia cînd 
simţi durerea întinzîndu-se în tot capul. Ochii lui scînteiară de 
furie şi mîinile sale se ridicară încet în sus, amenințătoare. 

- Nu ridica mîinile asupra mea, lichea - mirii Flanagan. Sau 
chem de afară o duzină de băieţi şi-i pun să te bată cu 
bastoanele de cauciuc. 

- Nu mă îndoiesc, recunoscu Tony cu amărăciune. Nimic nu 
m- ar mira din partea dumneavoastră. 

- Ce vrei să spui cu asta? 

- Nimic. 

- Cu ce te ocupi? 

- Cu nimic rău. 

- Nu? Atunci de ce te învirţi mereu prin preajma lui O'Hara? 
Hai, nu mai sta pe gînduri, mărturiseşte! 

- N-am făcut nimic rău. 

- Atunci ce anume faci pentru O'Hara? 

- Ascult ordine. 

- Ah, faci pe şmecherul? - mirii Flanagan. Il pălmui din nou pe 
Tony şi automat întinse mîna spre revolverul pe care-l purta la 
cingătoare, cînd văzu pe acesta ridicînd mîinile. 

- Jos mîinile, tilharule. O să te învăţ eu să porţi respect mai 
marilor tăi. Şi hai, mărturiseşte odată, cu ce fărădelegi te ocupi, 
şantaj, răpiri, sau ce? 

- N-am participat în toată viaţa mea la nici o singură răpire şi 
la nici un fel de tîlhării - răspunse Tony cu mîndrie. 


- Dar atunci de unde ai bani să-ţi cumperi hainele pe care le 
porţi şi cum ai făcut de ai cumpărat automobilul care îţi 
aparţine? 

- Asta este treaba mea. Am eu metodele mele. 

- Nici nu mă îndoiesc de acest lucru, consimţi Flanagan 
sarcastic. Şi asta şi vreau să aflu cîte ceva despre aceste 
metode care se pare că ţi-au reuşit. Hai, hai, tinere, îndrăzneşte 
să mişti din buze, altfel chem băieţii şi-i pun să te "calce" puţin, 
de n-o să mă uiţi toată viaţa. 

- Eu n-aş face aşa ceva, dacă aş fi în locul dumneavoastră - 
răspunse Tony, cu flăcări în ochi şi cu un ton foarte ameninţător. 
Poate că într-o zi am să fiu şi eu cineva în acest oraş şi s-ar 
putea Ca atunci să-mi amintesc de dumneavoastră. 

- Ce vrei să spui, că ai de gînd să-mi plăteşti? - răcni 
Flanagan. 

- Nu văd de ce nu? In fond alţi copoi aşa procedează. Ar fi 
curată prostie să nu profiţi cînd îţi dă mîna! 

- N-am întîlnit încă un asemenea obraznic- gifii detectivul. 
Furia Sa era atît de mare, încît gulerul stătea să-i pleznească. . 

- Ascultă bine, nemernicule, şi bagă-ţi în cap ce-ţi spun. N-am 
timp de pierdut cu tine. Dar îţi dau douăzeci şi patru de ore să 
părăseşti oraşul. Şi te sfătuiesc pentru binele tău să mă asculţi. 
Acum şterge-o! 

- Prea bine, înălţimea Voastră. Dar asta nu înseamnă că am 
de gind să şi plec din oraş. 

Şi cu aceste cuvinte de rămas-bun, Tony părăsi biroul 
căpitanului Flanagan. 

Odată în stradă, se îndreptă către cîrciuma lui O'Hara, ducînd 
cu el o buză ruptă şi în inimă, dorul de-a ucide. li povesti lui 
Klondyke O'Hara cum decursese întrevederea cu Flanagan şi 
amenințările acestuia. "Şeful" păru foarte tulburat. 

- Ai nimerit-o rău, piciule, îi spuse el încet lui Tony. Flanagan 
este cel mai îndrăcit dintre detectivi şi e vai şi amar de acela pe 
care îşi pune el ochii. 

- Să-l ia dracul, îşi dădu singur curaj Tony. In fond nu este 
cine ştie ce de capul lui. 

Tony rămase în oraş dincolo de timpul fixat de Flanagan. Şi 
avu curind ocazia să constate că Klondyke O'Hara avusese 
dreptate. Pentru că avu parte de persecuții mai îndrăcite decit 
visase vreodată că ar fi posibil. Fu oprit de cîte douăzeci 


de ori pe zi, în toate locurile posibile, pestradă, în localul lui 
O'Hara,chiar şi acasă,cercetat în toate chipurile, percheziţionat 
şi interogat pentru orice fărădelage se întîmpla în oraş. Nu 
putea să poarte asupra sa nici măcar un revolver, fiindcă acest 
lucru ar fi echivalat cu o condamnare. Fără apărare, risca să-şi 
lase pielea în mîna oamenilor lui Spingola, care continuau să-l 
urmărească, pentru a-şi răzbuna şeful. Fu o săptămînă de torturi 
pentru bietul Tony. 

Detectivii pătrunseră chiar şi în apartamentul Vivianei într-o 
noapte, si-l dădură peste cap sub pretextul că sînt în căutarea 
unor lucruri furate. Şi-i puseră acesteia întrebări, mai mult spre 
a-şi bate joc de ea. 

- Vasăzică, asta este păpuşa pentru care l-ai "măturat" pe Al 
Spingola? spuse unul, cu un rînjet în direcţia Vivianei. N-am ce 
să zic, ai avut dreptate.Nu te dor ochii cînd te uiţi la ea... Vrei 
să-mi dai întîlnire într-o zi, mititico? 

- Ascultă... începu Tony scrişnind din dinţi. 

Dar Vivian i-o luă înainte: i 

- Nu-mi face o deosebită plăcere să stau de vorbă cu un copoi 
şi-i evit pe cît este cu putinţă - spuse ea, întorcînd apoi capul. 

- Probabil n-ai prea avut ocazia să eviţi de multe ori în viaţă - 
miîrîi detectivul. Şi o să ai ocazia să stai şi mai des de vorbă cu 
noi, dacă o să mai stai cu gorila asta. Aşa că nu face pe moftu- 
roasa, drăguţo; s-ar putea să ai nevoie de noi într-o bună zi. 

Vineri de dimineaţă, Klondyke O'Hara chemă pe Tony în 
biroul său, o cameră prăfuită, cu un birou hodorogit şi două 
fotolii, care fuseseră odată aurii. Irlandezul era în cămaşă şi 
vesta sa atîrna de ambele părţi, neîncheiată, reţinută doar de 
lanţul de aur de la ceas. Pălăria îi era pusă pe ochi, atit de 
prăbuşită înainte, încît părea că se odihneşte pe virful nasului. O 
ţigară de foi, neaprinsă, dar pe jumătate mestecată, ocupa unul 
din colţurile gurii sale, cu buze pătate de nicotină. 

- Stai jos, Tony - îl invită el. 

Tony se execută, simțindu-se foarte prost şi întrebîndu-se ce 
mai însemna şi aceasta. Ştia că de obicei O'Hara dădea 
ordinele, stînd în colţul tejghelei. Tot acolo primea rapoartele şi 
în general de acolo îşi făcea toate afacerile. Cînd se îndura să 
treacă la birou, trebuia să fie ceva extrem de important. 

- M-am gîndit toată săptămîna la tine şi la situaţia în care te- 
ai vîrît singur, Tony - începu el. Copoii s-au pus pe treabă, băia- 


tule, şi nu au să-şi găsească liniştea, pînă nu vor găsi ceva să-ți 
pună în spinare. Flanagan este dat dracului şi nu se lasă cînd şi- 
a înfipt dinţii în cineva. Mai rău ca un cîine turbat. Dacă ai 
dispune de destui bani, ca să-i poţi fixa un tribut săptămiînal, 
totul s-ar aranja, dar din păcate, nu ai posibilitatea. Aşa că va 
trebui să te supui. Altfel înseamnă să ne ducem cu toţii de ripă, 
şi eu şi băieţii. Copoii vin aici în fiecare dimineaţă, încercînd să-ţi 
găsească ceva în cont şi s-ar putea să dea din greşală peste 
altceva. Dacă vor continua, un amănunt nu va întîrzia, să iasă la 
iveală şi asta ar însemna ruina pentru toţi. Ţin mult la tine dar 
dar nu pot să fiu nedrept cu ceilalţi băieţi, Tony. Nu pot să-i 
distrug de dragul tău. Aşa că te rog să nu mai vii pe aici. 

- Vasăzică mă expediezi? îl întrebă Tony cu răceală. 

- Nu-ţi băga prostii în cap. Ţin foarte mult la tine şi doresc să 
lucrăm mereu împreună, dar pentru moment va trebui să 
dispari, altfel ochii poliţiei vor fi tot timpul asupra noastră şi asta 
ar însemna ruina. 

- Poate că ai dreptate. Dar cum rămîne cu partea mea, cu 
veniturile din schemele şi ideile pe care le-am dat bandei? 

- iți vei primi partea regulat. Ţi-o voi trimite în fiecare 
sîmbătă noaptea la locul pe care îl vei fixa singur. Şi poţi să fii 
sigur că nu voi încerca să te înşel. lţi vei primi partea cuvenită, 
fără nici un fel de reţineri. Dar mai mult nu pot. Nu pot să risc, 
ţinîndu-te în preajma mea. Aş fi nedrept cu ceilalţi băieţi. 

Işi strinseră mîinile şi Tony plecă, gonit din cauză că ochii 
poliţiei erau aţintiţi asupra lui. 

Pe cînd trecea prin circiumă, îndreptindu-se spre ieşire, unul 
dintre ciracii lui O'Hara, îi şopti în fugă: 

- Am auzit că băieţii lui Al şi-au pus în gînd s-o termine cu 
tine. 

- Au mai încercat ei şi înainte - răspunse Tony cu răceală, 

- Ştiu asta. Dar de data aceasta sînt decişi. Nu cred c-o să le 
mai scapi. 

-Mulţumesc pentru avertisment - spuse Tony. Văd c-o să 
trebuiască să port revolverul la mine, fără să mă mai gindesc la 
riscurile cu poliţia. Tot mai bine să fiu arestat decit să-mi las 
pielea pe aici. 

Tony ieşi cu atenţie în stradă, apoi făcu semn „gărzii" sale, 
care stătea în partea opusă a străzii, fumînd foarte calm o 
ţigare. Băiatul traversă strada, arătînd parcă şi mai fragil decit 


era. Un băiat de vreo douăzeci de ani, pirpiriu, cu faţa 
albicioasă, cu o bărbie, aproape inexistentă şi cu ochi care 
ardeau ca doi tăciuni. 

- Am primit o înştiinţare că băieţii lui Spingola sînt pe urmele 
mele. Şi n-am asupra mea revolverul. Mergem acum acasă să- 
mi iau artileria. Dar păzeşte-mă bine! 

El o porni repede în susul străzii, ochii săi căutînd şi scotocind 
fiecare colţişor, în timp ce celălalt băiat mergea cam la treizeci 
de paşi în urmă, cu mîna dreaptă băgată adînc în buzunarul dirt 
dreapta de la haină. 

Vivian devenise cam nervoasă de cînd cu raidurile poliţiei 
chiar în apartamentul ei. Aşa că Tony plecă singur la 
cinematograf. 

America intrase în război doar cu cîteva zile mai înainte şi pe 
ecran apăru un apel pentru voluntari. Tony se întrebă, 
rizînd,care vor fi idioţii care se vor lăsa duşi de acest apel. Nu el, 
în orice caz! Ce datora el ţării sale? Ce făcuse ţara sa pentru el? 
Ridea încă în sinea sa, cînd părăsi sala de cinematograf. 

Odată ieşit în stradă, Tony aruncă asupra mulţimii o privire 
circulară, căutînd inamici, fie poliţişti, fie gangsteri. Dar nu văzu 
nici unul, aşa că o porni voios spre casă, pe jos, deoarece 
automobilul era încă în reparaţie, din cauza atacului pe care-l 
suferise în faţa casei Vivianei, sîmbătă noaptea. 

Cotind la dreapta de pe strada principală şi apucînd-o pe o 
stradă mai întunecoasă, Tony îşi dădu deodată seama că se mai 
aud şi alţi paşi, afară de ai săi. Întorcînd capul cu precauţiune, 
Tony văzu pe trotuarul opus, puţin în urma sa, trei oameni, 
mergînd în aceeaşi direcţie. Un fior îi străbătu corpul şi mîna sa 
pipăi revolverul pregătit în buzunarul din dreapta de la haină. 

Primul său gînd fu să se convingă că era într-adevăr urmărit 
şi că totul nu se reducea la o simplă coincidenţă. La primul colţ, 
o apucă la stînga şi imediat mări pasul. Repede, cei trei oameni 
traversară strada şi-l urmăriră, aproape fugind, pînă ce se 
aranjară iar în poziţia lor favorită, pe trotuarul opus şi puţin în 
urma sa. 

Nu mai încăpea nici o îndoială. Tony îşi dădu seama că misi- 
unea lor era să-l asasineze şi că nu aşteptau decit locul şi 
momentul prielnic ca să-şi pună în execuţie planul. Dacă ar fi 
rupt-o la fugă, n-ar fi făcut decit să precipite focul; dacă ar fi 
strigat după ajutor, rezultatul n-ar fi fost diferit. Oamenii de prin 


cartier, ştiau că dacă cineva vrea să-şi conserve viaţa, este 
recomandabil să nu se ocupe decît de afacerile sale personale. 
Nu-i rămiînea lui Tony decit o singură posibilitate: să aştepte ca 
ei să deschidă focul şi abia apoi să le răspundă. 

Tony, ca toţi gangsterii de altfel, nu-şi dădea seama de 
situaţia îngrozitoare în care se găsea, condus la locul de 
execuţie, nu de un călău, ci de trei. Aceasta, pentru că Tony, ca 
şi ceilalţi gangsteri, era lipsit de. imaginaţie. 

La un moment dat oamenii îşi schimbară poziţia traversînd 
strada, spre a ajunge exact în spatele lui Tony. 

Cunoscînd valoarea elementului "surpriză, Tony se decise 
să-şi încerce norocul. Cu rapiditatea unei umbre se refugie într- 
un gang şi deschise un foc bine susţinut. Revolverele celor trei 
gangsteri răspunseră din plin şi gloanţele muşcară peretele la 
mai puţin de o jumătate de metru de Tony, vijiindu-i apoi pe la 
ureche. In depărtare, Tony putea să vadă flăcările şi să audă 
împuşcăturile pe care le trimetea, "garda sa de corp", care se 
găsise tot timpul la vreo cincizeci de metri în urmă. Asasinii erau 
prinşi între două focuri. 

Tony, deşi doar pe jumătate acoperit de peretele după care 
se refugiase, continuă să tragă încet, dar bine ochit. După citeva 
împuşcături, văzu pe unul dintre urmăritori, căzînd şi rămînînd 
nemişcat. Apoi mai văzu căzînd un al doilea, dar acesta se ridica 
aproape imediat şi o rupse la fugă, şchiopătînd. Cel de-al treilea 
nu Întîrzie să-l imite. Inamicul se dăduse bătut. 

In depărtare, Tony auzi specificul "clang, clang!" al maşinii 
poliţieneşti. Probabil că auziseră împuşcături şi se grăbeau să 
vadă despre ce, era vorba. Tony se repezi afară din gangul în 
care se adăpostise, trecu pe lîngă corpul nemişcat care zăcea în 
mijlocul drumului, apoi luă de braţ pe “garda sa de corp" şi 
împreună o rupseră la fugă pe o alee întunecoasă care se 
deschidea la dreapta lor. 

- Bravo, ai făcut treabă bună! gifii Tony, în timp ce alergau, 
întinzînd băiatului o hîrtie de douăzeci de dolari. Am "curăţit" pe 
unul şi l-am scos din circulaţie pe altul. Dar trebuie să ştergem 
toate urmele. Aruncă-ţi revolverul peste gardul de colo. Tony 
azvirli şi el revolverul. 

- Acum, chiar dacă sîntem prinşi, nu pot descoperi nimic 
asupra noastră. Dar n-am intenţia să mă las descoperit. Pentru 
orice eventualitate, la capătul aleii ne despărţim. Caută să 


ajungi cît mai departe cu putinţă de locul în care am dat lupta, 
dar nu merge prea repede, ca să nu atragi atenţia asupra ta. 
Dacă cumva te agaţă, nu m-ai văzut toată seara, ai înţeles? Ai 
fost la un film. Bine? 

Băiatul făcu semn cu capul că a înţeles, apoi o coti la stînga 
şi dispăru în întuneric. Tony o luă la dreapta. In cinci minute 
ajunsese destul de departe de locul unde se dăduse lupta. Deşi 
alergase tot timpul, nu încetase o clipă să reflecteze. Desigur că 
cel ucis făcea parte din banda lui Al Spingola. Poliţia cînd îl va 
descoperi, va şti imediat cine l-a ucis şi de ce şi va începe să 
răscolească oraşul în căutarea lui. Avînd în vedere că şi banda 
lui Al va porni acum o luptă pe viaţă şi pe moarte împotriva lui, 
Tony găsi că lucrul cel mai nimerit ar fi să se dea puţin la fund, 
măcar pentru cîteva luni. Dar încotro să se ducă? Ce să facă? Şi 
atunci îşi aminti 
de apelul pe care-l văzuse pe ecran, în timpul spectacolului. 
Chicoti singur. Asta ar fi cu adevărat nostim. Se va înrola în 
armată. 

Să facă acum armata, însemna să se bucure de o seamă de 
avantaje: nimeni nu se va gîndi să-l caute tocmai acolo, va avea 
prilejul să voiajeze şi încă fără nici o cheltuială, se va antrena în 
tragerea cu pistolul fără ca cineva să se alarmeze, etc. 

Războiul nu mai putea să dureze mult, odată ce America 
intrase şi ea să limpezească lucrurile. Aşa că el se va bucura de 
o vacanţă de cîteva luni, pe socoteala statului. 

Intre timp, situaţia sa era dintre cele mai proaste. Nu încăpea 
nici o îndoială că poliţia îl va căuta imediat în toate locurile pe 
care obişnuia să le frecventeze. Nu îndrăznea să se ducă nici 
acasă, nici la Vivian, nici la O'Hara. 

- Ascultă, Klon - spuse el cu un ton schimbat. Aici este Tony. 
M-am bătut cu cîţiva băieţi din banda lui Spignola. Am omorît 
unul şi am rănit altul. Aşa că m-am decis să părăsesc oraşul 
pentru cîtva timp, fiindcă copoii n-or să aibă linişte pînă nu mă 
vor găsi. Şi aş dori să te văd înainte de plecare. Adu-o şi pe 
Vivian. Nu îndrăznesc să vin la ea acasă, nici la tine. Aşa că 
fixează un loc de întîlnire. 

- Să ne întîlnim acasă la o prietenă de-a mea, răspunse 
O'Hara. Apoi îi dădu numele şi adresa. Cred că acolo vom fi în 
siguranţă Eu plec imediat şi te voi aştepta acolo. 

Tony mai dădu un telefon Vivianei, apoi opri o trăsură şi o 


porni spre adresa indicată. Apartamentul se găsea la etajul trei. 
Tony urcă scările şi bătu semnalul convenit. li deschise chiar 
O'Hara. Fu condus într-un hol şi prezentat unei blonde 
“elefantine", pe nume Gertie. 

Tony explică repede situaţia, apoi planul său de a se înrola 

în armată. O'Hara îl aprobă în totul, promiţindu-i să-i trimită 

Vivianei şi doamnei Guarino, respectiv cîte o jumătate din 

sumele ce i se cuveneau lui Tony, pe timpul cît acesta va fi 

departe. 

Tocmai atunci sosi şi Vivian şi O'Hara, dînd dovadă de bun 
simţ, destul de rar întîlnit la cei din speța sa, trecu cu blonda 
Gertie în camera de alături, lăsîndu-i cîteva minute singuri. 
Repede, Tony ît explică lui Vivian toată situaţia precum şi 
hotărîrea pe care o luase 

- Dar s-ar putea să fii ucis, obiectă ea. 

Tony rînji.. 

- Cred că este preferabil decît să stau aici. Ar însemna să fiu 
"curăţat de banda lui Spingola, sau trimis cîţiva ani la puşcărie 
de poliţie. 

-Dar, Tony, nu pot să trăiesc fără tine! sughiţă Vivian. 

- Am aranjat cu O'Hara să-ţi trimită banii mei săptămiînal . 
răspunse Tony, dînd dovadă de pricepere în materie de femei. 
Aşa că nu o vei duce tocmai prost cîteva luni pînă cînd vin 
înapoi. Şi poţi să fii sigură că voi veni - nici să nu te îndoieşti de 
acest lucru. Dar sper - şi vocea lui deveni dură - că te voi găsi 
aşteptindu-mă, nu? 

- Da, Tony scump! poţi să fii sigur de asta! 

Acum se atîrna de el, sărutindu-l cu furie şi plîngînd cu 
hohote. 

- Ah, de-ai şti cum te iubesc! Te implor, întoarce-te cît de 
curînd! 

El o sărută cu toată puterea care îl făcuse, să ucidă pentru 
ea, apoi părăsi apartamentul întovărăşit de O'Hara, hohotele şi 
rugăminţile ei răsunîndu-i încă în urechi. 

O'Hara îi conduse la South-Bend. Tony stătu tot timpul trîntit 
pe jos, în fund, pînă ce ieşiră din oraş. In gară, un tren pentru. 
New York aştepta gata de plecare. Tony avu abia timpul sa se 
suie în el. Două zile mai tirziu, Tony făcea parte din armată, 
departe de toţi inamicii săi. Pe vremea aceea nu se puneau prea 
multe întrebări, cînd veneai să te înrolezi... 


CAPITOLUL 6 

Tony făcu adevărate minuni de vitejie. Detaşat la o companie 
de mitraliere, îşi uimi superiorii cu calmul său remarcabil în cele 
mai grele împrejurări. Ofițerii nu aveau de unde să ştie că riscul 
nu era ceva nou pentru Tony şi că acestuia i se părea de-a 
dreptul ciudat faptul că la atac este susţinut de mii da tovarăşi 
de-ai săi. Tranşeele reprezentau de asemenea o protecţie cu 
totul nouă, ceva ce nu exista în luptele din oraş. Aşa că pentru 
Tony, războiul se dovedi a fi o simplă distracţie, în care se azvirli 
cu tot entuziasmul în mai puţin de şase săptămîni, devenise 
sergent de companie. Oamenii, fiind ţărani în majoritate şi prin 
urmare neavînd nimic comun cu el, nu-l simpatizau ca om, dar 
totuşi îi urmau pretutindeni, pentru că avea în el acel ceva care-l 
făcea şef în ochii oamenilor săi. Intr-o noapte, Tony se întrecu 
pe sine. Lupta se dădea într-o pădurice şi era foarte 
înverşunată. 

In toiul ei, Tony apăruse din întuneric clătinîndu-se, purtînd fn 
spate pe căpitan care era rănit şi ştergîndu-şi neîncetat sîngele 
care îi intra în ochi. Dar nu găsise în jurul său decit soldaţii cu- 
prinşi de panică, deoarece rămăseseră fără ofiţer sub focul 
duşman. Tony lăsase binişor pe căpitan, dîndu-l în grija a doi 
oameni ca să facă "ce pot" pentru dînsul. Apoi, ştergîndu-şi 
liniştit sîngele care îl orbea, luase comanda cu un calm 
desăvirşit. 

In zori, spre uimirea sa, Colonelul descoperise pe Tony pe un 
deluşor şi supraveghindu-şi cele trei companii, pe care le 
instalase în poziţiile duşmane. Tony sta liniştit, cercetind 
întinderea cu ochii fără să-i pese de proiectilele care se 
spărgeau împrejurul său. Picioarele sale erau dezgolite şi pline 
de noroi iar capul îi era învelit în batiste însîngerate şi petice 


rupte din cămaşa sa; doar gura şi ochii îi rămăseseră 
neacoperite. 

- Extraordinar băiat! exclamase colonelul. Să ia comanda a 
trei companii şi să le conducă mai bine ca un maior! Dacă 
nemţii ar fi pătruns în poziţie, am fi fost cu toţii pierduţi. 

- Ascultă! se adresă ei într-un tîrziu lui Tony din adăpostul 
tranşeei, de unde încerca să-şi dea seama de poziţia 
regimentului sau- coboară de acolo şi du-te să-ţi pansezi rănile. 

- Nu avem ofiţer!răspunse Tony cu încăpăţinate. Majoritatea 
au fost ucişi în timpul nopţii, iar restul au fost răniţi, aşa că i-am 
trimis să-i panseze. Nu s-ar fi lăsat duşi la infirmerie dacă nu şi- 
ar fi pierdut cunoştinţa.Dar deoarece toţi au leşinat imediat, 
totul a mers ca pe roate. Oamenii de aici - şi desemnă poziţia cu 
un gest larg - luptă minunat cînd au inamicul în faţă.Dar devin 
puţin cam nervoşi cînd proiectilele vin din aer, fără ca inamicul 
să fie vizibil. Aşa că le port eu de grijă, pînă la venirea ofiţerilor. 

- Să mă ia dracul exclamă colonelul către ofiţerii săi. N-am 
mai pomenit un asemenea om. Stă şi discută cu mine, aşteptînd 
ca vreun proiectil să-i ia capul! . 

Apoi ridică vocea, întorcîndu-se din nou spre Tony. 

- Sînt colonelul Riley. Voi trimite pe căpitanul Stone sa ia în 
grijă oamenii dumitale. Şi pentru numele lui Dumnezeu, îndură- 
te şi coboară imediat de acolo unde te-ai cocoţat! Du-te şi-ţi 
pansează imediat rănile. Nu mi-aş ierta niciodată să pierd din 
pricina nemților un om de talia dumitale. 

Aşa că.Tony cobori deda postul său de observaţie, salută pe 
colonel care-i strînse mîna în tăcere, apoi o pprni, ezitînd, către 
postul de ajutor. 

Inainte ca ziua să ia sfîrşit, colonelul era în posesia unei 
povestiri amănunțite, asupra felului cum decursese lupta în 
cursul nopţii; un raport fu trimis la cartierui general aliat, raport 
care ar fi făcut urechile lui Tony să ţiuie, dacă ar fi avut ocazia 
să-l audă. li acordaseră Crucea de Război şi D.S.C.- ul şi Tony îi 
întrebă, pentru ce; făcuse doar ceea ce fusese silit să facă, 
acelaşi lucru pe care l-ai fi făcut şi într-o luptă de stradă. 

Intr-un tîrziu veni şi armistițiul. Tony fu trimis acasa. Era de 
altfel preparat pentru această eventualitate. Fiind un bun 
jucător de cărţi, luase din timp măsuri şi profitînd de naivitatea 
camarazilor, adunase o mică avere, totalizînd suma de şase mii 
de dolari. Pe aceştia îi purta într-un fel de brîu, împrejurul 


cingătoarei, pe sub veston. Dar trecuse prin momente, în toiul 
luptelor din Franţa, cînd ar fi dat toţi dolarii, doar pentru o oră 
petrecută cu Vivian. 

După ce îl perfecţionase în toate felurile posibile de a ucide şi 
după ce îl călise tot curajul necesar pentru a se azvirli în orice 
aventură oricît de hazardată, statul se aştepta acuma ca, după 
liberarea sa, Tony sa devină cetăţeanul cel mai paşnic din lume. 
Dar se înşela. Era un lucru uşor de cerut oricărui altul. Dar 
imposibil de cerut lui Tony Guarino! 

El veni acasă cu o faţă nouă şi o mulţime de idei pe care de 
abia aştepta să le pună în aplicare. Idei care urmau să-i aducă 
profituri excepţionale, deşi în detrimentul colectivităţii. Dar de 
asta îi păsa lui Tony? 

Noaptea din pădurice, care îi adusese lui Tony o faimă de 
erou şi cîteva medalii - pe care le purta într-un buzunar interior, 
nelăsînd să se vadă nici măcar panglicile - îi mai adusese ceva: 
o cicatrice lungă, vînătă, pe o parte a feţei, cicatrice care se 
întindea de la lobul urechii pînă la capătul bărbiei. Muşchii feţei 
şi cei din jurul gurii fuseseră pe semne afectaţi într-un fel 
oarecare de această cicatrice, deoarece colţul din stînga gurii 
era mereu tras mai în sus, nu prea mult, dar suficient ca să-i 
schimbe cu totul înfăţişarea. Cînd suridea, colţul din stînga gurii 
refuza să suridă, dînd feţei sale o înfăţişare destul de sinistră. 

Tony părăsi repede, plin de voioşie cazarma, arătînd şi mai 
tînăr şi copilăros în uniforma şi capela corpului expediționar. 
Avea o gripă, iar în buzunarul de la tunică, un revolver luat de la 
un ofiţer german. Il purtase tot timpul ca amintire. 

Acum că ajunsese acasă, primul lui gînd fu să o vadă pe 
Vivian. Dumnezeule! Ce minunat va fi s-o strîingă din nou în 
braţe, să simtă iarăşi lipit de el, vibrind, corpul ei suplu şi 
tineresc! 

Opri un taxi, dîndu-i adresa, şi ordonă şoferului să nu se prea 
uite la "stopuri". Ochii săi înfometați, recunoscură de departe 
clădirea, chiar pe întuneric. Privirea lor alerga acuma în 
căutarea apartamentului unde petrecuse atitea ore fericite. Da, 
era lumină! Vivian era acasă! Asta numai dacă mai locuia acolo. 
Strînse din dinţi la gîndul unei asemenea posibilităţi. 

Dar faţa i se însenină. Vivian promisese că îl va aştepta. Işi 
reaminti cum plinsese cu sughiţuri şi cum jurase în noaptea 
plecării sale. 


Dădu şoferului un bacşiş, care făcu pe acesta să se uite aiurit 
în urma lui, apoi intră în bloc, căutînd să descifreze numele de 
pe cutiile de scrisori. Da, era în acelaşi loc - Vivian Lovejoy! Ce 
surpriză plăcută îi va face sosirea lui. Nu-i mai scrisese de două 
luni- avusese atitea de făcut. Incercă uşa de la intrare, în 
speranţa că o va găsi deschisă. Da, era deschisă. Urcă cu 
repeziciune scările, apoi, aproape ţinîndu-şi respiraţia, bătu la 
uşa atît de familiară de la etajul trei. Auzi un fel de umblet grăbit 
înăuntru, dar nimeni nu veni să deschidă. Bătu din nou, tare şi 
nerăbdător. 

Atunci uşa se crăpă puţin. Miinile lui Tony, deja în aer, 
pregătite pentru îmbrăţişare, recăzură de-a lungul corpului, ura 
țişnind din ochii săi în flăcări. Pentru că, în deschizătura uşii 
apăruse un om, un bărbat cu faţa de şoarece, destul de tînăr, cu 
aparenţă de excroc, dar cu buze senzuale şi cu un nas pasional. 
Era în cămaşă şi cu mînecile suflecate: 

Cu un brînci împinse uşa de perete, răsturnînd aproape pe 
omul din prag, apoi pătrunse în hol. 

- Unde este Vivian? întrebă el. 

Vivian apăru grăbită din dormitor, îmbrăcată într-un elegant 
negligee pe care îl cumpărase Tony. Pe dedesubt n-avea decit 
pijama, iar picioarele îi erau goale. 

- Cine eşti tu? întrebă ea furioasă si cum de îndrăzneşti să 
intri astfel în casa mea? 

Tony simţi că se înăbuşe; nici măcar nu-l mai recunoscuse. 

- Sînt eu, Tony. Ştiu că m-am schimbat puţin şi degetele sale 
pipăiră îngrozitoarea cicatrice care îi brăzda obrazul - dar 
credeam că tu nu m-ai... 

- Tony! exclamă ea, apropiindu-se pentru a-i examina mai 
bine faţa. Dar rapoartele care au parvenit anunțau că ai fost 
ucis încă de acum şase săptămîni; a scris despre asta în toate 
ziarele. 

- După cum vezi s-au înşelat. Sînt din nou aici, şi mai întreg 
ca niciodată 

Atunci îşi reaminti de omul care deschisese uşa şi care acum 
stătea în spatele său, neîndrăznind să se mişte. El se întoarse, 
privindu-i pe amîndoi, acuzator 

- Cine este? întrebă el, arătind cu capul către omul cu faţa de 
şoarece. Şi tonul cu care pusese întrebarea, făcu să treacă un 
fior rece prin spatele lui Vivian. 


- Un prieten de al meu, răspunse ea, după o ezitare. 

- Un prieten de-al tău, ai? repetă Tony cu amărăciune, privind 
cu dispreţ spre celălalt . 

Se întoarse în loc şi se năpusti în dormitor.In dulap, laolaltă 
cu lucrurile lui Vivian, găsi o pereche de pantofi bărbăteşti, şase 
costume de haine şi chiar şi o pijama. Acolo stătuseră lucrurile 
sale înainte de a pleca la război; dar ele nu mai erau de mult, ci 
aruncate cine ştie pe undejiar locul lor îl luaseră hainele 
excrocului cu faţa de şoarece. Tony se repezi înapoi în hol, 
tremurînd de furie: 

- Vasăzică ţi-ai bătut joc de mine, căţea turbată! rînji el 
printre dinţii încleştaţi.. Cred că l-ai hrănit pe mititelul tău 
prieten cu banii pe care l-am pus pe O'Hara să ti-i trimită în 
fiecare săptămînă. 

- Nu, Tony, jur, gifîi Vivian, cu respiraţia tăiată de groază. 
Miinile ei se ridicară, încercînd să sfarme un cleşte imaginar 

care îi cuprinsese beregata, înecînd-o. Nu mai putea 
aproape nici să vorbească. 

- Tony, nu trebuie să gindeşti aşa. Jur că nu m-am uitat la nici 
un alt bărbat, pînă ce n-a sosit raportul că ai fost ucis;jur asta în 
faţa lui Dumnezeu! 

- Dar nici nu ţi-ai pierdut vremea, aşteptind; o femeie nu se 
culcă cu un om în prima seară cînd îl cunoaşte. Nici nu te-ai mai 
ostenit să cercetezi dacă raportul era sau nu conform cu 
realitatea; n-ai aşteptat să vezi dacă mai vin înapoi, după cum 
vezi că s-a întîmplat. N-am văzut în toată garderoba ta un singur 
veşmiînt de doliu; toate la fel de trăznite şi viu colorate ca 
totdeauna. Drept să spun, ai ţinut foarte mult la mine, pînă ce ți- 
ai văzut stomacul plin! 

Deodată văzu roşu; mintea sa fu paralizată de furie. Automat, 
mîna sa se încleştă pe revolverul din buzunarul vestonului... 

- Puțin ţi-a păsat de mine, fiică a unui harem de c... 

Ultimul cuvînt pe care i-l aruncă, fu acoperit de zgomotul 
detunăturii. Vivian duse mîinile la beregată şi se prăbuşi ca un 
maimuţoi desfundat, o bucată de carne însîngprată. Omul o luă 
la fugă şi căută să se adăpostească în spatele unui fotoliu. Dar 
Tony îl dobori ca pe un cîine. Apoi ascunse sub perna unui 
fotoliu supraîncărcat arma ucigaşă, după care părăsi în grabă 
apartamentul, încă ducînd cu sine geamantanul cu care venise. 


CAPITOLUL 7 

Trecuse de miezul nopţii. Nici un om nu era în preajmă. Işi re- 
aminti că nimeni nu-l văzuse intrînd. Aşa că se simţi liniştit. 
Nimeni nu putea depune mărturie împotriva sa. 

După ce trecuse de primul colţ, opri un taxi şi-i dădu adresa 
unuia dintre cele mai mari hoteluri din oraş. Poliţia, chiar dacă 
va porni în căutarea lui Tony Guarino, nu se va gîndi să-l caute 
tocmai într-un hotel de lux. 

Întîlni o mulţime de uniforme pe străzi şi chiar şi în holul 
hotelului la care trăsese. Prin urmare nu putea fi uşor de 
remarcat. Se înscrise sub numele de J.H.Stevens din Denver, 
Colo., şi fu condus într-o cameră elegantă, prevăzută cu baie 
personală: 

Işi scoase tunica şi se tolăni într-un fotoliu, unde se lăsă 
pradă gindurilor. Aprinse o ţigară, memorîndu-şi cum a ucis-o pe 
Vivian şi pe noul ei prieten. Nu mai încăpea nici o îndoială. Trei 
sau patru focuri trase de Tony cu un Lueger, ar fi pus capăt 
cuiva la cîteva sute de metri. Dar la distanţa aceea! 

Vivian nu-l iubise niciodată; îşi dădea acum seama că 
aceasta fusese realitatea. De fapt, simţea un fel de uşurare că-i 
închisese gura pentru totdeauna. Ar fi putut să-l dea de gol 
oricînd şi ar fi putut fi arestat pentru uciderea lui Spingola. ŞI 
cum Vivian era extrem de geloasă şi capricioasă, acest lucru n- 
ar fi întîrziat să se întîmple. Acum, că era moartă, Tony putea 
să respire mai în voie. 

Vasăzică în oraş se zvonise că a căzut pe front? se întrebă 
dacă nu era tot vreo minciună de-a lui Vivian, cu care încercase 
să-i justifice purtarea pe care o adoptase. Trebuia să se 
convingă, de acest lucru, pentru că viitorul său depindea în 
mare măsură de adevăr. Dacă Vivian nu minţise, viitorul său se 
prezenta în cele mat plăcute culori. 

Se întinse şi apucă receptorul care se odihnea lîngă cotul 
său, apoi formă numărul lui Klondyke O'Hara. 

- AŞ dori să vorbesc cu Klondyke O'Hara, spuse el pe un ton 


schimbat. 

- Klondike a trecut într-o lume bună acum şase luni, îi 
răspunse o voce necunoscută. 

- Rău de tot, se lamentă Tony. Am fost departe cîtăva vreme, 
aşa că aflu abia acum această veste proastă. Voiam însă să dau 
de un tip, pe nume Tony Guarino, care lucra cu Klon. Poţi să-mi 
spui unde să-l găsesc? 

- Tony Guarino? Aha! deşteptul care a devenit subit patriot şi 
s-a înrolat în corpul expediționar? A fost ucis în Franţa, cam cu 
vreo săptămînă înaintea armistiţiului. 

- De unde ştii că a fost ucis? 

- A apărut în ziare o listă de morţi şi răniţi şi numele lui figura 
printre primii. Ascultă, dar cine eşti tu? 

Dar Tony închisese deja telefonul. Şi în ochii săi se aprinse o 
flacără de uşurare. Vasăzică era adevărat. Toţi de acasă Îi 
credeau mort. Poliţia şi banda lui Spingola nu mai erau în 
căutarea lui Tony Guarino. 

In plus pînă şi aspectul său se schimbase din pricina cicatricei. 
Faptul că nici măcar Vivian nu-l cunoscuse, dovedea din plin 
acest lucru. Tony Guarino era mort; noul Tony îşi va începe viaţa 
ca un om nou născut. In felul acesta, familia sa va suferi mai 
puţin. Probabil că ai săi îl plinseseră deja ca pe un mort. La ce 
bun să schimbe ceea ce orînduise soarta. Rise tare. Ce şansă! 

Se trezi tîrziu, după ce dormise ca un buştean; cobori la un 
magazin alăturat şi-şi cumpără un costum de haine. Apoi, lăsînd 
instrucţiuni ca pachetul să-i fie trimis în cameră, cumpără citeva 
jurnale şi-o porni în sus pe scări. Odată în cameră, încuie uşa, 
apoi se cufundă în lectura ziarelor. 

Uciderea lui Vivian şi-a amantului ei, figura la loc de cinste,, 
pe pagina întiîia a tuturor ziarelor. Şi toate ziarele o prezentau 
drept un mare semn de întrebare. Nu putea fi descoperit mobilul 
crimei. Cel 
asasinat era Merlin, supranumit Broscoiul, proprietarul unui 
tripou din partea de nord a oraşului şi faimos contrabandist. 
Arma cu care fusese înfăptuită crima nu fusese încă găsită. 
Asasinul nu lăsase nici un indiciu în urma sa. Nimeni nu fusese 
văzut  pătrunzind în apartament în noaptea crimei. Cu 
anchetarea cazului fusese însărcinat sergent-detectiv Ben 
Guarino. 

Tony citi ultimul rînd de trei ori, apoi rise cu lacrimi. Vasăzică 


Ben era detectiv-sergent. Perfect! Perfect! N-ar fi interesant să 
se întilnească tntr-o buna zi? Fata lui Tony luă o expresie 
amenințătoare. Poate că n-ar fi tocmai atît de interesant! 

Cînd sosi pachetul cu hainele, Tony şi le îmbrăca, apoi cobori 
în stradă. După consumarea unui suculent breakfast, plecă să 
viziteze locurile copilăriei. Tentaţia de a trece prin faţa băcăniei 
unde stătea bătrîna lui mama fu aproape dureroasă; dar Tony 
făcu un efort de voinţă şi se îndreptă în partea opusă. Intîlni 
mulţi oameni pe care îi cunoştea, dar nimeni nu păru să-l 
recunoască. Nici măcar nu întoarseră capul după el. 

Petrecu tot restul zilei prin barurile cele mai rău famate, 
ascultînd la tot ce se putea asculta şi punînd întrebări destul de 
riscante. Işi dădu curînd seama că situaţia era exact aşa cum se 
aşteptase. Contrabanda cu alcool era în floare, făcînd pe 
gangsteri milionari peste noapte. Deja izbucniseră certurile 
dintre bandele adverse. Omorurile trebuiau să înceapă din clipă 
în clipă. 

Un om se ridicase în fruntea tuturor contrabandiştilor şi 
păstrase supremaţia în acest domeniu cîteva săptămîni. Apoi 
murise, căzînd de pe cal în Lincoln-Park, în timp ce lua lecţii de 
călărie. Ce teribil de prozaică moarte pentru un gangster, care 
după o experienţă zbuciumată şi violentă, are dreptul să se 
bucure de o moarte tot atît de violentă! 

Locotenenţii săi încercaseră pe rînd să-i ia locul. Dar nici unul 
nu se bucura de suficientă autoritate, ca să ia puterea. Aşa ca 
banda se divizase, fiecare luînd cu sine oamenii credincioşi. 
Acum orasul era împiînzit de mai bine de o jumătate de duzină 
de bande, fiecare avînd un district bine determinat. Nici unul nu 
îndrăznea să se apropie de districtul vreunui adversar. 

Tony îşi dădu seama că în cele din urmă, profitul se va duce 
tot la acela care va dispune de cea mai bună organizaţie. Pentru 
că ştia că gangsterii nu aveau în general prea mult simţ al 
afacerilor şi ca numai revolverul era de ei. Dar în clipa cînd în 
mijlocul lor Se ridica un om care da dovadă de abilitate, situaţia 
devenea înfloritoare. Cînd pe lîngă forţă dispui şi de inteligenţă, 
bătălia este cîştigată. 

Cercetările pe care le făcu Tony, îi arătară că cel mai bun şef 
era Johnny Lovo, care îşi stabilise cartierul general la "Cicero", 
într-o suburbie mare, dar cam mohorita, care mărginea oraşul în 
partea de vest. 


Deşi un străin n-ar fi putut să-şi dea seama dintr-o dată unde 
se termina oraşui şi unde începea mahalaua “Cicero”, acesta 
era un cartier bine determinat, cu legislaţie separată! Băieţii din 
"forţă" ştiau mai bine de unde începe '"împărăţia" lui Johnny 
Lovo şi mai ştiau ceva: că n-au nici un drept să se amestece 
acolo. Altfel pielea lor nu făcea prea mulţi bani. 

Tony admiră mult timp ingeniozitatea lui Johnny şi găsind 
"Cicero" drept un cartier general ideal pentru operaţiuni de 
acest gen, se decise să-i facă o vizită lui Lovo. 

Pe vremea aceea, reşedinţa "şefilor" nu era ţinută în secret 
cum este astăzi, aşa că Tony nu întîmpină mari dificultăţi pînă 
ce dădu de Johnny. Il găsi la primul etaj al unui hotel, a cărui 
faţadă arăta mai bine decit reputaţia pe care şi-o făcuse. 

Lovo era un om scund, grăsuţ, brunet, de vreo treizeci şi cinci 
de ani, bine îmbrăcat, cu un diamant mare prins în cravată,cu 
multe inele pe nişte degete noduroase şi cu un zimbet 
permanent pe faţă. In colţul gurii, o nelipsită ţigară de foi, făcută 
din tutun, mai întotdeauna neaprinsă, dar roasă la un capăt. 
Lovo fusese întotdeauna faimos în "Cicero", drept un om care 
înţelegea să tragă profit de pe urma tripourilor şi viciilor în 
general. Prohibiţia îi dăduse o nouă armă pentru cîştiguri ilicite. 

Tony simţi o deosebită simpatie pentru el de la început. Işi 
dădu seama că era un om care nu numai că se pricepea să dea 
ordine şi să le verifice executarea, dar putea să fău 
plan.Dispunea de inteligenţă şi ştia să profite de pe urma ei. 

- Am ieşit din armată acum două zile, îi explică Tony fără pre- 
liminarii. Aş dori să intru în banda dumitale. Mi-ar place să 
lucrez cu dumneata. 

- Da cine eşti tu? îl întrebă Johnny Lovo, plin de bănuială. 

- Tony... Camonte! 

- Ai mai lucrat în vreo bandă? Ochii de vultur ai lui Johnny 
se plimbau pe faţa lui Tonny, scrutînd cea mai mică tresărire. 

-Da, Sir. Am fost primul locotenent al lui Klondyke O'Hara 
înainte de război. Dar desigur, aş vrea ca acest lucru să rămînă 
secret; aş vrea să uit zilele acelea. 

- Nu te blamez pentru asta. Se cîştiga prea puţin. 

- Nu-i adevărat - se repezi Tony. Venitul meu săptămiînal se 
ridica la trei sute de dolari. 

O lumină de interes apăru în ochii lui Johnny. 

- Adevărat? Trebuie să fi făcut dovadă de multă abilitate. 


- Desigur, admise Tony fără falsă modestie. Apoi adăugă cu 
mîndrie: Şi niciodată nu m-am ocupat de mici găinării ca răpiri, 
spargeri etc. 

- Ințeleg prea bine - surise Lovo. Nu-i trebui mult timp ca să- 
şi dea seama care fuseseră meritele lui Tony, pe vremea cînd 
lucrase pentru, "Klon". Din păcate va fi nevoie să începi totul de 
jos, deoarece vreau să mă conving şi eu de aptitudinile tale. Iți 
voi da însărcinarea să-mi conduci un autocamion, iar leafa va fi 
de o sută de dolari săptăminal. 

Entuziasmul lui Tony se topi ca prin farmec. Să conducă un 
autocamion, el care nu fusese niciodată un accesoriu, ci un 
gangster de prima clasă. El care nu se ocupase decit cu afaceri 
mari şi rentabile. El, în jurul căruia se crease o legendă în 
timpurile dinainte de război. 

Dar îşi aduse aminte de țelul pe care îl urmărea şi de faptul 
că nu trebuia să dea de bănuit. In plus nu avea de ales. 

- In regulă, Sir, consimţi el. Dar sper că nu voi fi întrebuințat 
ca şofer mai mult decit va fi nevoie. Se găsesc destui amăriţi 
care pot să fie puşi la asemenea treburi. 

- Ştii să tragi? 

- Mai e vorbă! 

- Vrei să spui în timpul războiului? 

- Da Dar am mai tras niţel şi mai înainte. 

- Foarte interesant. Nu, nu cred că ai să conduci mult timp un 
camion... Ai revolver? 

- Nu 

- O să-ţi dau unul... cum stai cu fondurile? 

- Foarte bine. Am şase hirtii de-ale mari. 

- Bun. Dar să nu mai spui asta nimănui. Şi depune banii în 
zori la banca de vis-a-vis. Cînd umbli cu bani mulţi asupra ta, 
rişti să te roadă moliile. Te aştept miine la prînz. O.K.? 

Aşa deveni Tony gangster modern, membru al uneia din cele 
mai faimoase bande, al unei organizaţii mari, puternice şi 
bogate, care colecta mai bine de o treime din veniturile 
provenite din liqueur, joc de noroc şi viciu, ale unuia din cele 
mai mari oraşe ale Americii. 

Tony îşi petrecu mai tot timpul transportind alcool de la 
numeroasele distilerii de care dispunea Lovo, la cartierul 
general din "Cicero" unde băuturile erau preparate. Nu 
întîmpină nici cea mai mică dificultate din partea poliţiştilor, toţi 


fuseseră plătiţi de Lovo. Singura preocupare erau "găinarii”, 
care începuseră să-şi ia nasul la purtare. Dar avea întotdeauna 
la el două pistoale: un automat de şase focuri şi un altul mai 
mare, cu butoi. De cîte ori Tony se gînd ea la "găinari", buzele 
sale deveneau o simplă linie roşie în mijlocul feţei, iar în ochi i 
se aprindea o lumină stranie. 

In cele din urmă, Tony avu o idee. De ce să nu fie toate ca- 
mioanele prevăzute cu caroserie blindată şi cu geamuri 
incasabile? Astfel şoferii s-ar fi bucurat de imunitate absolută şi 
odată cu ei şi proprietatea şefului. 

Tony îi prezentă proiectul lui Jonny Lovo. 

- Minunat! exclamă acesta. O să dau ordin să fie pus imediat 
în aplicare. 

Şi dintr-un buzunar scoase un maldăr de hirtii, alese una de o 
sută de dolari şi o asvirli peste birou lui Tony. 

- Ai condus destul autocamionul. Vino diseară la 

nouă.Am ceva pentru tine. 

Tony se întoarse exact la ora fixată. Se simţea cu totul altfel. 
Fusese avansat. Ascensiunea lui începea. 

- Banda din partea de nord a depăşit limitele mele şi a 
împărţit alcool la cîţiva din clienţii mei, explică Lovo, în ochi cu o 
lumină răzbunătoare pe care Tony n-o mai văzuse niciodată: N- 
aş vrea să pornesc direct la luptă, dacă îmi este cu putinţă s-o 
evit. Dar aş vrea să le dau o lecţie usturătoare, care să-i înveţe 
minte să se mai amestece. Vreau să bag frica în cîrciumari ca să 
nu mai îndrăznească să cumpere de la alţi contrabandişti,.lată 

ce ai de făcut. 

Tony ascultă cu atenţie instrucţiunile, apoi părăsi biroul lui 
Lovo, cu buzunarele de la pantaloni foarte încărcate. 
Cincisprezece minute mai tîrziu, el intra într-o circiumă mare 
dintr-un cartier care se bucura de un renume special în privinţa 
încăierărilor. 

Apropiindu-se de tejghea, el comandă un whisky pe care-l 
plăti imediat. Apoi se îndreptă foarte calm către un colţ al 
cîrciumii, de unde putea ţine în şah pe toţi cei din cîrciumă, fără 
să rişte să fie luat pe la spate. 

In afară de proprietarul cîrciumii, mai era totdeauna şi 
barmanul, se mai găseau în local circa patruzeci de oameni, de 
cele mai felurite aspecte, lucru la care se putea oricine aştepta, 
intrînd într-o cîrciumă clandestină si încă într-un cartier ca 


acesta. 

Tony aprinse calm o ţigară, apoi cu o mişcare bruscă, scoase 
la iveală cele două revolvere cd care era înarmat. Unul îi 
îndreptă către bar, în timp ce gura celuilalt pistol se plimba pe 
deasupra celor din local. 

- Hai, băiaţi, curaj. Trageţi cîte o înghiţitură, ordonă Tony, 
făcîndu-le cu capul semn să se apropie de bar. Plătesc eu totul. 

Toţi îl priveau muţi de uimire.Dar mîinile care ţineau 
revolverele nu tremurau şi neavînd încotro, trebuira să se 
supună. Toţi se aranjară paralel cu tejgheaua. 

Proprietarul, mai mult decît surprins, începu nervos să 
servească clienţii, în timp ce privirea lui aluneca din cînd în cînd 
către revolverul aţintit asupra lui. 

După ce băură cite un wisky, Tony le ordonă să mai bea cite 
unul, apoi altul şi altul şi altul. Cînd wisky-ul fu terminat, oamenii 
trecură la bere, gin, vin. Tony îi supraveghe, deşi nu mai era ne- 
voie, pînă ce băură ultima picătură de alcool care rămăsese. 
Atunci, cu capătul unuia din revolvere, făcu semn propietarului 
să se apropie. 

- Nu mai cumpăra pe viitor alcool de la banda din nordul 
oraşului - spuse el încet acestuia. Continuă cu Lovo, cu care ai 
început. Altfel s-ar putea ca data viitoare cînd vin, revolverele 
mele să fie mai nervoase şi să ia foc. Cu bine! 

leşi din cîrciumă, mergînd deandaratelea, apoi o luă la fugă 
vreo sută de metri, coti într-o alee, ieşi într-o stradă învecinată 
şi acolo opri un taxi. 


CAPITOLUL 8 

- Bine lucrat, Tony - comentă Lovo cînd primul raport raporta 
a două zi ceea ce făcuse. Trebuie să fi fost extrem de amuzant 
cînd i-ai spus cîrciumarului că plăteşti tu toate băuturile, 

Tony dădu capul pe spate şi rise cu poftă. Ochii lui Tony 
deveniră ca două lame de oţel. 

- N-am spus nimic despre asta, cum se face că ştii? 7 

- Nu, n-ai spus - admise şeful. Dar ştiu că aşa s-a întîmplat. 
Vezi, trimisesem doi oameni la fața locului, ca să te ajute în caz 
că aveai nevoie. 

Tony nu se lăsă înşelat de explicaţia dată. Oamenii fuseseră 
trimişi să-l pîndească şi să raporteze cum executase misiunea. 
Johnny Lovo era mai şmecher şi mai îndemiînatic decit crezuse 
Tony la început. 

- Ţi-ai executat minunat misiunea, piciule. In curînd am sa-ţi 
încredinţez alte misiuni mai delicate. Şi de acum înainte salariul 
tău va fi de două sute de dolari săptăminal. 

Noua misiune a lui Tony era acum să viziteze baruri şi 


cîrciumi, ţinînd sub presiune pe cei care cumpărau deja de la 
Lovo şi căutînd să-i convingă pe ceilalţi să cumpere tot de la el. 
Era o misiune periculoasă, dar Tony îşi iubea meseria. Avea un 
“dar de a proceda" cu care nu se putea lăuda nici un alt bărbat 
la vîrsta şi cu cultura lui. Şi ştia să amenințe cu surisul cel mai 
suav pe buze, încît băgase spaima în toţi adversarii. Succesul lui 
fu surprinzător. 

Intr-o după-amiază, după ce terminase de făcut citeva 
“raiduri”, un automobil greoi trase la marginea trotuarului, la doi 
metri înaintea lui. 

- Hei, tinere! mormăi o, voce răguşită. Fă-te încoa! 

Tony se întoarse. In automobil erau patru umbre, iar pe la 
colţurile ferestrelor, apăreau ţevile a patru mitraliere automate, 
toate îndreptate în direcţia sa. O clipă avu senzaţia de totală 
neputinţă a unui om care se înneacă, în timp ce trecutul i se 
perinda pe dinaintea ochilor ca un fel de caleidocsop. Era oare 
acesta sfîrşitul care îi fusese rezervat de soartă? Să primească 
moartea din mîinile unor tilhari din banda de nord? Să încerce 
să-şi scoată revolverul din buzunar, însemna moarte curată. 
Acelaş lucru, dacă ar fi încercat să fugă. Nu avea altceva de 
făcut, decit să se supună. Se îndreptă spre maşină. 

- Ei? spuse el calm, faţa lui netrădînd nici cea mai mică urmă 
de teamă. 

- Ascultă tinere! mirii cel care părea să fie şeful, o brută cu un 
nas turtit şi ochi mici, cenuşii, ca de granit. Te plimbi de colo 
pînă colo, încercînd să furi clienţii noştri, obligindu-i să cumpere 
de la Lovo şi banda lui. Ai de gînd să încetezi? De data aceasta 
îţi dăm doar avertisment, cum am mai făcut cu alţi doi oameni 
de-ai lui Lovo. Dar să ştii că data viitoare te luăm "într-o 
plimbare". 

Tony se cutremură, cînd cuvintul "plimbare" părăsi buzele 
gangsterului cu nasul turtit. Nu exista cuvînt mai temut în lumea 
gangsterilor. 

Automobilul o porni în goană, lăsînd pe Tony cu gura căscată, 
privind în urma lui. Vasăzică fusese ameninţat cu "plimbarea", 
cea mai temută răzbunare obişnuită în lumea gangsterilor din 
America.. 

O "plimbare" se sfirşea întotdeauna cu moartea - dar ceea ce se 
întîmpla înainte de moarte era cel mai adeseori îngrozitor. Ca- 
davre de gangsteri fuseseră găsite fără urechi, fără limbă, tăiate 


şi maltratate în cele mai deosebite feluri, purtînd mărturia unor 

torturi îngrozitoare, mai înainte ca gloanţele să pună capăt vieţii 

nenorociţilor în chestiune. "Plimbarea" nu era o simplă măsură 

de represalii ci servea înacelaşi timp şi ca avertisment pentru 
ceilalţi. 

Tony nu-şi încetă activitatea nici după ce primi avertismentul 

că va fi luat la "plimbare". Dar adăugă la 
echipamentul său, deja destul de voluminos, încă un automat, 
pus şi mai la îndemînă: se păzi cu mai multă atenţie şi reluă 
obiceiul de a avea o "gardă de corp", urmîndu-l la tot pasul. 

Intr-o zi, pe la prînz, Tony primi un telefon din partea lui Lovo, 
prin care i se cerea să se prezinte imediat la birou, fiind vorba 
de ceva împortant. Il găsi pe Jonny aşezat la birou, cu faţa sa 
negricioasă de o paloare mortală, în timp ce în ochii săi 
întunecaţi se putea vedea licărireadin ochii unui 
şarpe care se pregăteşte să se repeadă. 

- Stai jos! ordonă Jonny. Nu se osteni nici să răspundă nici la 
salut, nici măcar să zfmbească. Tony îşi dădu imediat seama că 
ceva foarte serios trebuie să se fi întîmplat. Sau trebuia să se 
întîmple. 

- „.„. Al Swali a fost luat "la plimbare" ... 

Tony simţi că se înăbuşă, în timp ce faţa îi deveni albă ca varul. 
Al Swali era unul dintre cei mai buni oameni ai lui Lovo, 
locotenent principal şi avusese aceeaşi misiune pe care o avea 
şi Tony. Vasăzică bandiții tot îşi puseseră în practică 
ameninţarea! 

- Corpul lui a fost găsit la capătul dinspre oraş al parcului 
Melrose, continuă Jonny cu amărăciune.Avea mîinile şi picioarele 
legate cu sîrmă iar corpul îi era ciuruit de vreo douăsprezece 
împuşcături. A fost identificat după hirtiile pe care le avea în bu- 
zunar şi imediat mi-au telefonat. 

- Desigur că banda din nord i-a făcut de petrecanie - 
murmură Tony mai mult pentru sine, apoi explică lui Lovo felul 
în care fusese şi el ameninţat cu cîteva zile înainte. 

- Cred că tu vii la rînd - spuse Lovo, după o clipă de gindire. 
Dar nu te speria. N-o să mai pună mina nici pe tine, nici pe 
mine, nici pe vreunul din banda mea, de azi înainte. O să bag 
frica lui Dumnezeu în ei şi încă destul decurînd. Vrei să mă ajuţi 
în această delicată misiune? 

- Absolut că da! 


- Bun! Dacă reuşeşti, vei primi o gratificaţie de o mie de 
dolari. Vino aici diseară la opt, îmbrăcat în smoking ... ai 
vreunul? 

- Nu! 

- Nu-i nimic. Cumpără-ţi unul. Vei avea nevoie de acum 
înainte destul de des. Trebuie să arăţi impecabil ca să poţi să 
duci la bun sfîrşit planul pe care l-am alcătuit ... Nu uita, diseară 
la opt şi sa arăţi cît mai bine! Vei lucra împreună cu o "fată cu 
revolvere". 

Tony ieşi în grabă, simțindu-se teribil de emoţionat. Ştia că 
va trebui să ucidă în noaptea aceea şi acest lucru produce o 
senzaţie specială, chiar şi celui mai "îmbătrînit în rele" gangster. 
Şi în plus Lovo îi spusese că va fi întovărăşit de o "fată cu 
revolvere". Tony se întreba dacă nu cumva va avea şansa 
extraordinară să fie chiar bruneta pe care o văzuse în cabaretul 
lui Ike Bloom, atunci cînd bătuse pe căpitanul Flanagan din 
cauza lui Vivian. 

Nu era prea probabil, dar în fond, era o posibilitate. Şi inima 
lui Tony grăbi bătăile la acest gînd. Nerăbdarea sa creştea din 
clipă în clipă. 

Inima îi bătea în ritm de tam-tam, cînd se apropie la ora opt 
seara de biroul lui Lovo. Care va fi oare "fata cu revolvere ? Cea 
din cabaretul lui Ike? Tony o spera din tot sufletul. Dorise întot- 
deauna s-o cunoască. In conformitate cu ordinele, era îmbrăcat 
în smoking. Şi arăta foarte bine, cu faţa sa zimbitoare şi corpul 
zvelt şi tineresc. 

Bătu uşor, apoi întoarse clanţa şi se opri în prag. Lovo era 
aşezat ca de obicei la birou, exact aşa cum îl lăsase Tony cu 
cîteva ore mai înainte. Dar pe un scaun alăturat stătea fata cu 
revolvere". Tony o recunoscu imediat şi un suspin de admiraţie i 
se opri pe buze. Dumnezeule, ce frumoasă era! O brunetă 
zveltă, subţire, cu o faţă îngerească, scoasă şi mai mult în 
evidenţă de rochia elegant decoltată pe care o purta. Albeaţa 
imaculată a rochiei de seară făcea un plăcut contrast cu pielea 
ei de culoarea fildeşului şi cu părul negru, atît de negru încît 
avea reflexe albăstrui ca ţeava unui pistol. Dedesubtul ochilor în 
care luceau licăriri stranii, suridea o gură minunat arcuită, a 
cărei formă perfectă era subliniată de culoarea rujului pe care-l 
întrebuința. 

- Jane şi Tony - făcu laconic prezentările Lovo. Stai jos, piciule 


Arăâţi minunat. 

Tony se lăsă să cadă într-un scaun, simţindu-şi picioarele 
muindu-se, sub privirea mai fierbinte ca a soarelui din august a 
ochilor negri dinaintea sa. 

- Astă noapte îţi voi încredința o misiune de care depinde 
totul. Poate că va fi prea mare şi prea grea pentru tine. Dar din 
cîte am văzut la tine, nu cred că te vei lăsa cu una cu două şi 
din moment ce mi-ai fost loial, vreau să-ţi dau o şansă. Desigur, 
dacă dai greş, nu mai ai nimic comun cu banda mea. Dar nu 
cred că vei da greş. Vreau să-l împuşti pe Jerry Hoffman! 

- Jerry Hoffman! exclamă Tony. Fata tăcu, dar prin ochii ei 
trecu o licărire de uimire şi de nerăbdare în acelaşi timp. 

- Exact - continuă Lovo. Jerry Hoffman, cel mai abil gangster 
din toată partea de nord a oraşului şi şeful bandei care ne 
terorizează Nici unul dintre locotenenţii,săi nu se bucură de 
destulă autoritate ca să-i ia locul, aşa că moartea sa va însemna 
sfîrşitul bandei. Toţi vor ştii cui se datoreşte moartea lui 
Hoffman, dar nici unul nu va ştii omul care l-a executat; asta 
dacă vei fi destui de abil să nu te dai de gol şi mai ales dacă nu 
vei da greş. Banda va fi cuprinsă de panică şi nu se va mai gîndi 
la răzbunare. Tinere, jocul pe care ne pregătim să-l jucăm cere o 
miză mare dar şi ciştigul va fi proporţional 

- In regulă - spuse Tony laconic. Intru în joc. Cum să 
procedez? 

- Am aflat că Hoffman are invitaţi diseară la Clubul 
Ambasadorilor. 

- Hoffman ... la Clubul Ambasadorilor? ... exclamă fata, 
vorbind pentru prima oară. Şi vocea ei joasă, bogată, cu 
rezonanţe muzicale, făcu o adîncă impresie asupra lui Tony. 

- De ce nu? rise Lovo fără veselie. Este surprinzător ce poţi să 
faci cu banii, indiferent de felul în care i-ai cîştigat. Dar asta vom 
discuta mai tîrziu. Chestiunea este că Hoffman dă un fel de 
recepţie, diseară la Clubul Ambasadorilor. Invitaţi foarte selecţi: 
cîţiva judecători, un district-attorney etc. Hoffman nu se va 
aştepta să fie atacat tocmai diseară, înconjurat de atiţia oameni 
proeminenţi, aşa că nu va avea garda de corp care-l însoţeşte 
pretutindeni. Din moment ce nu vă cunoaşte pe nici unul din 
vedere, va fi foarte uşor să vă îndepliniţi misiunea. Nu vă dau 
nici o instrucţiune cum să procedaţi ca să-l scoateţi din 
circulaţie. Veţi vedea la faţa locului care este cea mai indicată 


metodă. Dar să nu veniţi fără să-l fi ucis! Ai revolver la tine, 
Tony? 

- Desigur! 

- Dă-l încoace. Astă noapte Jane poartă arsenalul, aşa că tu 
nu mai trebuie să te oboseşti. Cînd vei fi gata n-ai decit să-i faci 
semn să-ţi treacă armele de care ai nevoie. Imediat ce ai tras, 
dă-i arma înapoi; ea va avea grijă să o ascundă. Dacă cumva vei 
fi recunoscut de vreun copoi şi vei fi percheziţionat, nu vor găsi 
nimic asupra ta, înţelegi? 

Ezitind încă, Tony dădu revolerul lui Lovo. Apoi băgă în 
buzunar invitaţia la Clubul Ambasadorilor pe care i-o procurase 
Jonny şi escortă pe încîntătoarea Jane spre limuzina care-i 
aştepta. 

Clubul Ambasadorilor era cel mai select local dintre toate clu- 
burile de noapte din oraş, care răsăriseră ca ciupercile la umbra 
protectoare a prohibiţiei. In afară de dans, jocuri de noroc şi 
hrană excelentă, puteai găsi cele mai fine şi mai variate băuturi. 
Dar nimeni nu avea permisiunea să intre dacă nu poseda o 
invitaţie specială. Tony nu avea idee de unde reuşise Lovo să 
procure invitaţia pe care i-o înmînase, dar după cum spunea 
chiar şeful, banii făceau minuni în orice ocazie. 

O masă mare, special aranjată pentru vreo douăsprezece per- 
soane, indica locul unde se vor aşeza invitaţii lui Hoffman şi 
Tony reuşi, cu ajutorul cîtorva hirtii de zece dolari să convingă 
pe chelnăr să-i dea o masă alăturată. Masa se găsea lao 
distanţă de vreo treizeci de paşi, aşezată chiar în faţa uşii de 
serviciu, ceea ce îi dădea avantajul unei retrageri strategice în 
caz de pericol. Tony se simţi oarecum nervos în timp ce 
comandă masa. Era prima oară cînd lucra cu o "fată cu 
reveolvere" şi avea o senzaţie stranie cînd pipăia locul gol unde 
se odihnea de obicei revolverul său. Dar Jane era atît de calmă 
ca şi cum ar fi fost vorba de o petrecere obişnuită şi calmul ei 
avu darul să-l liniştească pe Tony. Dumnezeule, ce frumoasă 
era! Ce n-ar fi dat Tony să aibă o asemenea femeie! 

Flecăriră despre una şi alta în timp ca mîncau. Fata susţinea 
toată conversaţia. Tony se simţea mulţumit să stea şi s-o 
privească, bînd în cinstea frumuseţii ei. Micile pauze care 
interveneau în discuţia lor, îi dădeau prilejul s-o observe şi mai 
îndeaproape. Şi Tony avu impresia că face progrese spre țelul 
pe care şi-l propusese. 


Se creă o mare zăpăceală cînd invitaţii lui Hoffman pătrunseră 

în local. Proprietarul însuşi, chelnărul-şef şi vreo alţi patru 
chelnări se repeziră imediat, aranjînd pe fiecare invitat la locul 
respectiv. Tony se convinse încă odată în plus că banii - 
indiferent de proveninţa lor - făceau întotdeauna minuni. 

Corpul lui Tony deveni electric şi se încordă, în timp ce supra- 
veghea situaţia. Il recunoscu imediat pe Hoffman, un om înalt, 
greoi, cu faţa congestionată şi părul roşcat, de culoarea 
nisipului. Tony cercetă cu grijă pe ceilalţi invitaţi; dar nu 
descoperi pe nici unul care să semene chiar pe departe a 
gangster sau a "gardă de corp". Probabil că Hoffman se simţea 
în deplină siguranţă şi nu adusese cu el pe nici unul dintre 
acoliţii săi. 

Era un fleac să-l curețe aici în local. Singurul lucru de care 
depindea reuşita era calmul şi alegerea momentului prielnic. 
Tony se pregăti, fumînd ţigară după ţigară şi adoptind o 
aparenţă de calm, rezultatul unui lung antrenament în această 
direcţie. Jane vorbea tot timpul, veselă, despre toate şi despre 
nimic, dînd o aparenţă de familiaritate mesei lor. Tony îşi dădu 
seama, cu toată încordarea, că fata îşi juca minunat rolul. 
Incercă şi el să ia parte la discuţie dar firea lui tăcută îl 
împiedică să se poarte cum ar fi dorit. Nu-şi putea lua ochii de la 
ţinta vie care se găsea în faţa sa. 

Sticlele de şampanie erau mereu desfundate la masa de 
alături şi toţi păreau foarte bine dispuşi şi fără urmă de 
bănuială. Tony chemă chelnărul şi plăti nota. Luminile mari se 
stinseră şi un reflector se aprinse, acoperind doar parchetul din 
mijloc. Un tînăr îmbrăcat în frac apăru, anunţind că va urma un 
program artistic, amestecînd reflecţiile sale cu spirite de gust 
dubios. Venise momentul ca Tony să intre în acţiune, acum cînd 
atenţia tuturor era îndreptată spre programul artistic care se 
desfăşura sub ochii lor. 

Tony se uită la Jane şi dădu uşor din cap. Fata făcu tot din 
cap semn că a înţeles. Apoi, cu o aparenţă de afecţiune fata îi 
luă mîna într-a sa şi o manevră uşor sub masă. Mina sa atinse 
genunchiul ei şi un fior de plăcere îi trecu prin tot corpul. Dar 
fata nu dădu nici o atenţie acestui fapt. Deodată Tony simţi ceva 
rece şi dur lipindu-se de degetele sale şi mîna sa se încleştă pe 
un automat de ultimul model. Cu degetul gros, dădu la o parte 
piedica. Cu mii de precauţiuni, Tony aduse revolverul în poală, 


apoi îl trecu pe după colţul mesei, tot timpul ţinîndu-l mai jos 
decit nivelul mesei, spre a nu fi observat. O femeie începu să 
cînte o şansonetă comică şi Tony rise, uitînd o clipă încordarea 
care pusese stăpiînire pe ei. Apoi apăru şi corul, în timp ce jazzul 
porni cu o furie nebună. Instrumentele urlau asurzitor în timp ce 
toţi cei din local faăteau tactul cu ce aveau la îndemiînă. 
Zgomotul depăşea cele mai îndrăzneţe aşteptări ale lui Tony. 
Mîna care ţinea revolverul deveni ţeapănă. Acum nimeni nu-l 
putea observa. Nici măcar chelnării nu se găseau prin apropiere. 
Tony tinti cu grijă, apoi apăsă de trei ori pe trăgaci, atît de 
rapid,incît detunăturile se acoperiră una pe alta. Văzu pe 
Hoffman  prbuşindu-se înainte, cu capul pe masă. Dădu 
revolverul înapoi fetei. Degetele care primiră automatul pe sub 
masă nu tremurau. 

Zgomotul detunăturilor se ridicase deasupra larmei care 
domnea. Imediat luminile mari se aprinseră şi lumea privi 
îngrozită o clipă spre locul unde prăbuşit în scaun, într-o poziţie 
ciudată, zăcea faimosul Hoffman. Pe pieptul cămăşii sale 
scrobite, pînă atunci imaculată, apăruseră trei pete sîngerii, care 
se măreau fără încetare. Apoi începu panica. Toată lumea năvăli 
spre ieşiri, căutînd să scape cît mai repede de acolo, spre a nu fi 
supusă la interogatoriu la sosirea autorităţilor. 

Tony şi Jane se amestecară în mulţimea care căuta drumul 
spre ieşire. In mai puţin de două minute se găseau confortabil, 
aşezaţi în limuzina care îi aşteptase tot timpul. Maşina gonea cu 
toată viteza pe străzile pustii.Tony respiră adînc, uşurat. 

- Ei bine, s-a făcut! spuse el, calm. Acum, că totul se 
terminase, se simţea liniştit, ba chiar vesel. Am făcut treabă 
bună, amindoi. Lovo o să fie mulţumit. N-o să ne uite prea 
curînd. Ascultă, fetiţo, dar ştiu că ai nişte nervi de oţel... 

- Orice om care vrea să-şi cîştige azi o existenţă, trebuie să-i 
aibă - răspunse liniştită Jane Conley. 

El se întinse şi-i luă mîna într-a sa, mîngiindu-i degetele. Fata 
nu făcu nici un efort ca să-şi retragă mina şi Tony simţi o 
ciudată satisfacţie. 

- Probabil că noi doi o să mai lucrăm împreună de aici 
înainte,spuse el răguşit.Ce-ar fi să fim buni prieteni - vrei? 

- Poate că da! 

Ascultind un subit impuls, Tony luă fata în braţele sale şi o 

sărută cu toată ardoarea unei pasiuni puternice şi mult reţinută. 


ŞI ea nu făcu nici un efort să reziste. 


CAPITOLUL 9 

Moartea lui Jerry Hoffman produse senzaţie în tot oraşul şi 
zile întregi, toţi îşi puseră întrebarea cine îndrăznise să 
întreprindă o asemenea curajoasă acţiune. Dar poliţia şi 
gangsterii erau singurii care se apropiau de adevăr. Ei ştiau cine 
este responsabil de moartea lui Jy. Copoii îl luară pe Lovo şi-l 
supuseră unui interogatoriu care dură o zi întreagă. Dar nu 
putură scoate nimic de la el şi trebuiră să-l elibereze din pricina 
alibiului de nezdruncinat pe care fusese în stare să-l probeze. 
Totuşi Lovo se reţinuse să le treacă pe sub nas - cum obişnuiau 
alţi gangsteri după eliberare faptul că într-adevăr el plănuise 
uciderea lui Hoffman. Dimpotrivă, calm şi zîmbitor. căutase să-i 
convingă că nu are nimic comun cu toată această afacere. Dar 
banda din nord era niţel mai greu de înşelat şi băieţii jurară să 
răzbune moartea şefului lor, răpus de gloanţele inamice. 

Numele lui Tony şi al Janei nu fură menţionate nici măcar o 
dată în legătură cu uciderea lui Jy. Lovo le dădu cite o mie de 
dolari şi le mulţumi promiţindu-le să-i întrebuinţeze în orice altă 
afacere de acelaşi gen. Intre timp trimise o splendidă coroană 
de flori, purtînd cartea sa de vizită, la funerariile lui Hoffman, iar 
pe Tony începu să- | iniţieze în tainele bandei. Devenise omul 
său de încredere. De aici înainte nu-l mai trimise în misiuni 
periculoase, ca de exemplu, şantajarea cîrciumarilor. Nu-şi 
permitea luxul de a pierde un om de talia lui Tony. Tony fu 
avansat iocotenent-aghiotant. Misiunea şa consta acum în 
transmiterea ordinelor lui Lovo, diferiților săi acoliţi şi în primirea 
rapoartelor de mai mică importanţă, cînd Johnny era prea 
ocupat. Nici un detaliu asupra operaţiunilor bandei nu mai era 
un secret pentru Tony. 

Işi petrecea acum majoritatea timpului disponibil, ţinîndu-se 
după Jane Conley. Cu cît se întilneau mai des, cu atit era mai 
fascinat de ea. Avea totuşi impresia că fuge de dinsul. Nu se 
putea lăuda că a prins-o în mrejele sale. Dar, într-un sfîrşit, 
adunîndu-şi tot curajul de care dispunea, îi propuse să ia o 


garsonieră împreună. 

- Nu mă interesează căsătoria - răspunsese ea, mişcînd 
negativ din graţiosul ei cap. 

- Nici pe mine - adăugase repede Tony. Dar cine a spus că 
este vorba de căsătorie? Am spus că ar fi splendid dacă ai 
consimţi să luăm o garsonieră împreună. 

Din nou Jane scuturase din cap. 

- N-am trăit niciodată cu un bărbat. 

- Ai fi avut ocazia să constaţi că este citeodată foarte plăcut. 

- Poate că da - consimţise ea, privindu-l drept în ochi. Dar s- 
ar putea să fie contrariul. Mi-e teamă că totul ar fi prea intim; şi 
oamenii, chiar dacă se iubesc nebuneşte la început, se plictisesc 
unul de altul după un timp oarecare. 

- Mai este la mijloc... un altul? 

- Nu pot să-ţi răspund. 

- Dacă aş insista? continuase el, gelos. 

Jane rise uşor. 

- Totdeauna mai este cineva. O fată cunoaşte în general 
destui oameni. Totul depinde pe care îl iubeşte mai mult. 

- Pe mine mă iubeşti puţin? Era alături de ea şi îi prinse mîna 
într-a sa, strîngîndui-o pătimaş. 

Ea dădu afirmativ din cap. 

- Te vei gîndi la propunerea pe care ţi-am făcut-o? 

- Da, mă voi gîndi! 

Tony trebui să se mulţumească cu atît. Jane Conley era o 
femeie foarte ciudată, reflectă el. Se întreba adesea cine 
era si de unde venea. Deşi acum era mereu împreună cu ea, 
încă nu ştia cu cine avea de-a face. Şi se pricepea destul la 
femei, ca să-şi dea seama că însăşi faptul că era atit de 
misterioasă, contribuia ca să-i mărească farmecul şi atracţia. 

Insă Tony mai avea o mulţime de alte griji pe cap Şi 
fără să pună la socoteală chestia cu Jane. Contrar 

aşteptărilor, banda din nord îşi 
găsise un nou şef şi încă unul foarte destoinic. Cel puţin aşa se 
părea. Un italian, pe nume Schemer Bruno. Circulau zvonuri că 
îşi trimisese spioni în toate direcţiile şi că se pregătea să por- 
nească o campanie de represalii care va îngrozi oraşul. Că era 
lipsit de milă şi că intenţiona să ducă pînă la capăt pianul iui Jy 
Hoffman, nu mai încăpea nici o îndoială. A doua zi după 
declararea sa ca şef al bandei din nord, unul dintre cei mai buni 


mitraliori al lui Lovo fu luat "la plimbare". Corpul său fu 
descoperit, oribil mutilat,departe, pe un drum de ţară. Pe piept 
avea atirnată o notiţă, pe care erau mâzgălite următoarele 
cuvinte: "In memoria lui Hoffman". 

-Ştiu eu ce să-ţi spun, Tony: nu-mi place chestia asta - spuse 
Lovo, după ce cadavrul nefericitului mitralior fu adus la cartierul 
său general. 

- A început să-ţi intre frică în oase? îl întrebă Tony. Acum îl 
tutuia pe Lovo şi-i vorbea de la egal la egal. 

- Pe sfîntul Patrick, nu! miîrîi gangsterul; dar vorbea ca un om 
care-şi asumă un aer fioros, doar pentru a masca o slăbiciune 
morală. Dar oricum, chestia nu-mi place. S-ar putea ca 
următorul să fiu eu sau tu. Nu am de gînd să-mi petrec restul 
vieţii împuşcînd oameni şi ferindu-mă să nu fiu împuşcat la 
rindul meu. 

- Nu te mai gîndi la asta! Vom avea noi grijă de ai lui şi vom 
ciurui pielea acestui Bruno Schemer, dacă nu se astimpără. 

- Nu, nu încă! poate că se va astimpăra. Nu vreau să fiu tot 
timpul în război. Reţine mulţi băieţi şi reprezintă o pierdere de 
timp inutilă. 

Tony plecă din biroul lui Lovo dezgustat. Nu-şi dădea seama 
care era diferenţa dintre ei: Lovo era un om avid după cîştig, 
făcînd orice pentru bani, în timp ce el era un luptător, care, călit 
la şcoala războiului, învățase să dispreţuiască viaţa omenească. 

In ziua aceea, Tony avu pentru prima oară prilejul să se con- 
vingă de contactul strîns care exista între crimă şi lege. Lovo fu 
chemat la biroul judecătorului de district şi-l luă cu el şi pe Tony, 
ca un fel de "gardă de corp". Judecătorul era un omuleţ mic, cu 
nas turtit, cu o bărbie proeminentă, bătăioasă şi ochi mici, 
lacomi şi agresivi. 

- Să se înceteze cu luptele astea - lătră el către Lovo. Dacă 
nu... 
- Dar eu ţi-am plătit! 

- Desigur că ai plătit. Şi o să-mi plăteşti şi de acum înainte, 
dacă ai de gind să faci afaceri. Dar nu în afacerile tale am 
intenţia să mă bag. Nu am nimic împotriva lor. Dar trebuie să 
sfirşeşti odată cu omorurile astea. Faceţi renume prost oraşului 
şi ceea ca este şi mai grav, ziarele au început să fulgere 
împotriva mea şi a administraţiei mele. Nu vreau să mă amestec 
în treburile voastre mai mult decit este nevoie, dar odată pentru 


totdeauna, vă cer să incetaţi cu copilăriile astea. 

- N-am nimic împotrivă! Dar sînt mereu provocat de banda 
din nord. 

- Ei spun că tu îi provoci. Azi dimineaţă am discutat cu 
Schemer Bruno şi mi-a promis că nu va mai comite asasinate 
dacă banda voastră se astimpără şi ea. Vasăzică, ne-am înţeles. 
Nu vreau să mai aud că s-a întîmplat vreun scandal la voi. 

Şase luni domni o pace relativă; cel puţin la suprafaţă. Nu se 
mai întîmplară omoruri dar destule bătăi şi înjunghieri, pentru ca 
totul să fie accidental. Rivalitatea dintre cele două bande 
devenise prea mare, pentru ca lucrurile să se oprească aici; 
toată lumea ştia că este doar chestiune de timp pînă ce una din 
bande va rupe armistițiul. Cele două bande din sud începuseră 
să-şi arate şi ele colții, călcînd mereu teritoriul atribuit celor din 
nord, iar în partea de vest, o nouă bandă luase fiinţă, 
constituind o ameninţare pentru bandele cu renume deja făcut. 

Tony începuse să resimtă inactivitatea. Şi nu se împăca cu 
ideea că ultimul tur îl avuseseră cei din nord. Mitraliorul lui Lovo 
rămăsese pînă atunci nerăzbunat. Bandele străine încălcau 
teritoriul lui Lovo, cu o regularitate surprinzătoare. Gloanţe 
rătăcite puneau mereu în pericol viaţa celor din banda lui Lovo, 
dar acesta nu intenţiona să ia nici un fel de măsuri. Aşa că Tony 
se decise să pornească singur o ofensivă de represalii. Dar 
tocmai atunci se întîmplă ceva, care modifică tot planul de 
acţiune. 

Johnny şi cu Tony mîncau la o masă de la parterul unui res- 
taurant dintr-un hotel, proprietatea bandei. Deodată de afară 
răsunase un stacatto de mitralieră şi geamurile începură să 
cadă în bucăţi, în timp ce gloanţele şuierau prin sală. Cu o 
mişcare bruscă, Tony răsturnase masa şi trîntise pe Lovo sub 
ea. Recunoscuse zgomotul specific al armelor cu care trăgeau 
cei de afară. Mitraliere portative! 

In noaptea aceea Tony nu dormi, frămîntat de gînduri. De ce 
nu se gindise mai înainte să utilizeze mitraliere portative? Cum 
de nu se gindise să se folosească de ele, tocmai el, expert la 
mitraliere portative? In orice caz, îşi spuse el biruit de somn, mai 
bine mai tîrziu decit niciodată. Va avea grijă să le dea celor din 
nord o doză din propria lor doctorie! 

Incercarea de a-l ucide pe Lovo, fusese cea mai îndrăzneață 
lovitură din toate pe care şi le permiseseră cei din nord. Puțin 


lipsise ca încercarea lor să fie încununată cu succes. De fapt, 
reuşiseră în parte. Lovo fusese rănit la umăr. Nu grav, dar destul 
pentru ca în ochii lui să apară privirea unei fiare încolţite, privire 
care nu l-a mai părăsit niciodată. Johnny nu fusese niciodată un 
luptător în adevărata concepţie a cuvîntului. Nervii lui nu erau 
destul de puternici să reziste la o asemenea încordare. 

Incercarea de a-l ucide pe Lovo, îl umpluse de furie pe Tony. 
El simţise că era un semn de dispreţ la adresa bandei. Şi aşa 
ceva nu putea permite. Fără să spună un singur cuvint cuiva, 
reuşi sa-şi procure o mitralieră portatvă. Apoi, într-o bună zi, 
porni un război pe cont propriu. 

Cartierul general al bandei din nord se găsea la primul etaj al 
unei clădiri care avea la parter o florărie. Aceasta fusese 
proprietatea şi slăbiciunea primului şi celui mai mare şef al 
bandei Dean Martin. Dean fusese ucis în mijlocul florilor sale, 
fiind primul şef de bandă de după războiul mondial, care căzuse 
sub gloanţele duşmane. Florăria, care se găsea exact vis-a-vis 
de o mare catedrală, era situată pe o stradă cam pustie şi 
întunecoasă în timpul nopţii. 

Tony se urcă într-o noapte în una din maşinile bandei şi 
ordonă şoferului să-l conducă încet prin faţa prăvăliei. In poală, 
ţinea o minusculă mitralieră portativă. Pe cînd maşina trecea 
încet prin faţa florăriei, Tony duse calm mitraliera la umăr - era 
de cel mai modern tip - şi trimise un adevărat duş de gloanţe, 
măturînd şi parterul şi primul etaj al clădirii. O lumină care 
fusese aprinsă la etajul întiţ, se stinsese de cum începuseră 
împuşcăturile, aşa că Tony nu putea şti ce pagubă cauzase. Dar 
era sigur că destule, şi-şi aprinse surizind o ţigare, în timp ce 
maşina se îndepărta în goană de scena masacrului. Le plătise o 
poliţă de mult datorată. Pentru moment scorul era de unu la 
unu. 


CAPITOLUL 10 

La început Tony considerase lunga cicatrice care îi brăzda 
obrazul drept o adevărată binecuvintare, din pricină ca îl făcea 
de nerecunoscut. Dar după un timp începuse s-o privească ca 
pe un blestem. Făcea să fie remarcat. Deja, nu numai membrii 
bandei lui Lovo, dar toţi gangsterii din oraş îl cunoşteau sub 
numele de -Scarface“ Tony. Şi nu era în planul său să fie atit de 
uşor recunoscut de oricine. 

Simţea de asemenea ca cicatricea dăuna raporturilor sale cu 
Jane Conley. Femeile nu reuşesc să iubească oameni desfiguraţi 
sau care poartă semne de orice fel şi cicatricea pe care o avea 
el, nu contribuia deloc să-l înfrumuseţeze. 

Tony şi cu Jane erau acum prieteni buni. leşeau mereu 
împreună, se duceau peste tot şi în general se vedeau destul de 
des. Totuşi Tony simţea că nu mai făcuse în sufletul ei nici un 
progres, din prima seară cînd împreună, terminaseră cu Jy 
Hoffman. Dar farmecul ei părea că-l ademeneşte tot mai mult pe 
Tony. Aşa că-şi luă inima în dinţi într-o seară, şi-i vorbi: 

- Ascultă fetiţo, te iubesc mai mult decît aş putea vreodată 
face să mă crezi. Nu sînt bun de gură şi nu cred că aş putea să 
te încînt cu vorbe. Dar dă-mi şansa să-ţi probez cele spuse. Te 
rog, răspunde "da" la propunerea pe care ţi-am făcut-o acum 
cîtăva vreme. 

Jane îl privi drept în ochi şi privirea ei îi aprinse sîngele în 
vine. 

- Ne-am înţeles! răspunse ea. Miine începem să căutăm un 
apartament. 

- Este adevărat, Jane? ţipă Tony, aproape ieşit din minţi de 
bucurie. 

- Voi încerca o lună să văd cum merge. Dacă la sfîrșitul 
acestei perioade nu voi fi mulţumită de... tot,te voi părăsi şi nu 
vei avea dreptul să spui nimic, nici măcar să mai încerci să mă 
vezi, dacă îţi voi cere acest lucru. Admiţi condiţiile mele? 

- Desigur... 

- Foarte bine. Dar să nu uiţi că va trebui să ţa respecţi. 

- Şi dacă vei fi mulţumită şi fericită? 

- Aranjamentul va dura în acest caz o perioadă mult mai 
îndelungată! răspunse ea, liniştit. 


Tony plecă spre casă în seara aceea, aproape sufocîndu-se 
de satisfacţie. In sfîrşit, cîştigase! Minunata creatură pe care o 
dorise atita amar de vreme va fi a sa, chiar pentru o lună, dacă 
nu pentru mai mult. Dar avea intenţia să facă şederea de o lună 
atit de plăcută, încît lucrurile să nu se oprească la sfîrșitul ei. 

Nu pomeni nimic despre planurile sale lui Lovo, cînd se 
întîlniră în dimineaţa următoare. Aparte de orice alt considerent, 
era o chestiune pur personală şi nu avea de ce să-l intereseze 
pe Lovo. Pe lingă asta, şeful părea extrem de preocupat. Tony 
urmări cu coada ochiului felul în care păşea nervos de la un 
capăt la celălalt al biroului, cu privirea aţintită fără să vadă, cînd 
în tavan, cînd la podele şi înfricoşată ca aceea a unui biet animal 
fugărit. Ce-l tulburase pe Lovo? 

- Aş vrea să-ţi vorbesc, Tony - se îndură el în cele din urmă să 
spună. Vrei să stai jos? 

Tony se aşeză la celălalt cap al biroului, simțind că ceva 
nenatural plutea în aer. Evenimente importante erau în 
pregătire. Intr-un tîrziu Lovo se aşeză şi el într-u fotoliu şi-şi 
aprinse o ţigară. 

- Am auzit că ai făcut un raid şi ai "măturat" florăria bandei 
din nord. 

- Ei şi? răspunse Tony, neliniştit la gîndul că va fi mustrat. 

- Foarte lăudabil din partea ta, dar nu trebuia să-ţi rişti viaţa. 
Ceea ce ai făcut a fost teribil de periculos. Fereşte-te pe viitor! 

- Voi încerca. Dar m-am distrat teribil. 

- Cred şi eu. Dar nu toţi gîndesc ca tine. Spre exemplu, eu 
unul, nu sînt ca tine. Aş prefera să lucrez în linişte şi pace şi să 
fac cît mai mulţi bani. Cînd intră în acţiune şi mitralierele 
portative însă,nu mai este nimic de făcut pentru unul ca mine. 
Tony, am bani destui! Mai mulţi decît aş putea cheltui pînă la 
sfîrşitul vieţii, ducîind o existenţă normală. Aşa că mă voi 
retrage. Cred că voi petrece o vacanţă la Monte Carlo sau în 
Havana, sau în oricare alt loc unde poţi să simţi viaţa din plin. 

- Cît timp? 

- Ani de zile. De fapt, mă cam îndoiesc că mă voi mai 
reîntoarce vreodată. 

- Dar banda? Nu poţi s-o laşi să se rupă în bucățele! 

- Ar fi o ruşine să las o asemenea organizaţie să se strice, nu? 
Ei bine, altcineva nu poate s-o conducă? 

- Desigur! Apoi amintindu-şi cui vorbea, adăugă în grabă; 


- Poate că nu tot atit de bine, cum ai condus-o tu, dar destui 
ca să ţină băieţii la un loc şi să nu dea cu piciorul la cîştigurile 
importante care ne vin acum. 

Vocea sa deveni un geamăt, cînd pomeni de cîştigurile pe 
care riscau să le piardă. 

- Ştiu asta, consimţi Lovo. Nici eu nu vreau să renunţ la acest 
profit. Ascultă Tony, crezi că tu ai putea să conduci banda mea? 

- Sînt sigur de asta. Numai de mi-ai da şansa să probez ceea 
ce spun! 

- Ei bine, ţi-o dau! Este o mare responsabilitate pentru un 
tînăr ca tine, dar voi încerca. Cred că vei reuşi. Eşti capabil şi mi- 
ai probat-o. Acum ascultă: îmi vei trimite în fiecare lună 
jumătate din ciştigul net pe care-l încasezi. Voi avea grijă să-ţi 
comunic din timp locul unde să-mi trimiţi banii. Dacă nu vor sosi 
regulat, ei bine... va trebui să mă întorc şi să... fac alte 
aranjamente. 

Ochii lor se întîlniră şi se înţeleseră dintr-o privire. 

- Din cealaltă jumătate, vei reţine pentru tine două treimi, iar 
o treime o vei da primului meu locotenent, Steve Libati. 

- Vrei să lucrez cu Libati?întrebă Tony îngrozit de asemenea 
perspectivă. Nu-l putea suferi pe Steve Libati. 

- Da.Este mult mai bătrînîn meserie decit tine şi poate să-ţi 
dea din cînd în cînd sfaturi valoroase. Pe lîngă asta, mi-a fost 
întotdeauna loial şi sînt convins că nu lucrează decit pentru 
binele organizaţiei. Dacă... ceva ţi s-ar întîmpla, Steve va deveni 
şef. 

- Libati cunoaşte acest aranjament? 

- Nu încă. Dar am să-i spun peste o oră sau două, după ce 
vom pune la punct împreună citeva amănunte. 

Mai bine de două ore, fostul şi viitorul şef discutară despre 
diferitele probleme ale bandei. Tony se mulțumea să dea din 
cap afirmativ la toate cîte spunea Lovo, dar în mintea lui 
alcătuia un pian de campanie, care urma să aducă organizaţia 
lui în fruntea organizaţiilor din oraş. Ochii lui Tony luceau ciudat, 
în timp ce prin minte i se perindau fazele planului său îndrăzneţ. 

In cele din urmă, Libati fu chemat în cameră şi pus la curent 
cu situaţia. Era o brută de vreo treizeci şi cinci de ani, un 
gangster de şcoală veche, de tipul celor care poartă pulovere şi 
pălărie necălcată. Tony avusese ocazia să-l vadă stînd la masa 
cea mare de la o cafenea, ţinînd într-un colţ al gurii o ţigară de 


foi pe jumătate mestecată, în timp ce din celălalt colţ al gurii îi 
ieşeau sunete răguşite. Libati avea pretenţia că stă de vorbă. 
Steve avea ochii cenuşii, un nas puţin turtit într-o parte şi o gură 
lacomă, care rînjea tot timpul, cu o expresie răutăcioasă. 

Tony nu-l putea suferi şi Libati dăduse dovadă de aceleaşi 
sentimente faţă de el. Reprezentau două epoci prea îndepărtate 
în istoria gangsterismului, ca să se potrivească. Steve era un 
gangster dinainte de război, care iubea doar forţa şi nu se 
supunea decit ei. Tony era un gangster modern, "om de 
afaceri", pentru care nu avea însemnătate decit inteligenţa. 
Forţa venea pe planul al doilea pentru el. 

Mai mult decît atit, Tony nu avea încredere nici în abilitatea, 
nici în loialitatea lui Libati. Nu-l văzuse niciodată la lucru şi nici 
nu auzise pe nimeni vorbind cu admiraţie despre el, în afară de 
Lovo. Şi resimțea cumplit faptul că Lovo i-l pusese pe Libati în 
spate, ordonîndu-i să-l întrebuinţeze ca locotenent. Se ştie că 
fiecare şef îşi alege singur locotenenţii. Dar deja Tony luase 
hotărîrea că dacă individul nu-i va da satisfacţie, se va lipsi de 
serviciile sale şi încă fără să se tocmească. Existau destule 
metode... 

- Ei, piciule, o s-o ducem de minune împreună, nu? exclamă 
Libati, cu o aparenţă de mare afecţiune, cînd condiţiile abdicării 
lui Lovo îi fură comunicate. Dar în ochii lui strălucea o flacără 
ciudata care nu avu darul să liniştească pe Tony. In glasul său 
se desluşea o notă de superioritate, care îl irită şi mai mult pe 
băiat. 

- Sper că da - răspunse el tăios, apoi se întoarse din nou 
către Lovo. 

Tony părăsi hotelul pradă celor mai amestecate sentimente. 
Era bucuros desigur, că fusese avansat la rangul de şef absolut, 
pentru că avea în sfirşit prilejul să ducă o campanie aşa cum 
dorise şi să facă organizaţia să ajungă în fruntea tuturor celor 
din oraş. Dar resimțea teribil faptul că fusese împovărat cu 
Steve Libati. Cu cît se gîndea mai mult la el, cu atit era mai 
dezgustat. Nu avea încredere în Steve. Putea să vadă în el cel 
mult un spion al lui Lovo şi un încurcă lume. Numai de ar reuşi 
să limpezească cît mai curînd această problemă! 

Se întîlni cu Jane şi porniră împreună în căutarea unui aparta- 
ment. li spuse despre avansarea sa şi Jane păru mai bucuroasă 
decit un copil care primeşte o jucărie nouă - Ce 


prilej minunat! exclamă ea. Vei putea să te retragi în cîțiva ani 
cu o sumă destul de frumoasă, dacă vei şti să ţii băieţii în frîu. 

- Cine ţi-a spus că intenţionez să mă retrag? întrebă el. Vreau 
să trăiesc din plin această viaţă minunată. Crezi că dacă acum 
sînt şef, mă voi închide într-un birou blindat şi voi lăsa pe alţii să 
se distreze?Nu! Am de gînd să particip la toate luptele în prima 
linia de foc Şi o să mai facem citeva "năzbitii" împreună, fetiţo! 
Ca atunci cu Jy Hoffman. Dacă mi s-a încredinţat această bandă, 
înţeleg să răsplătesc încrederea care mi s-a arătat. Ori devin cel 
mai mare gangster din oraş, ori nu va mai exista vieţuitoare în 
el în cîteva luni. 

Găsiră un apartament elegant mobilat într-un bloc de pe o 
stradă centrală. Chiria era exorbitantă, dar casa le plăcea şi în 
plus, Tony era "cineva" acum, şi-şi putea permite mici capricii. 
Inchiriară apartamentul pe o lună şi Tony plăti chiria cu bani 
gheaţă. Ziua următoare îi găsi instalaţi în noua lor locuinţă, Jane 
mai fericită decît o mireasă în luna de miere. 

Lovo părăsi oraşul vineri. Tony îl conduse la o mică staţie de 
unde luă trenul spre New York. Totul fu ţinut în secret şi nici un 
reporter nu fu de faţă să ia fotografii sau interviuri. Nimeni nu 
trebuia să afle încă faptul că banda trecuse sub altă conducere. 

Reîntorcîndu-se la biroul de unde Lovo îşi executase preroga- 
tivele de şef, Tony găsi pe Steve Libati confortabil instalat acolo, 
răsturnat în fotoliu, cu picioarele pe birou, fumînd o ţigară. 

-... neaţa, piciule! salută el pe Tony. Şi iarăşi în vocea sa, 
Tony descoperi nuanţa de superioritate care îl irita atît de mult. 

- Vrei să ai amabilitatea să te muţi în alt fotoliu? îl întrebă 
Tony cu răceală. Aş dori să stau la locul meu! 

- Da, desigur. 

Steve trecu pe alt fotoliu, în timp ce Tony se aşeză la birou 

- Din moment ce noi doi vom conduce banda, nu crezi că ar fi 
cazul să discutăm puţin? întrebă Libati plin de înţeles. 

- Nu ştiu ce vrei să spui, Steve - răspunse Tony cu o voce 
tăioasă. Nu am hotărît încă nimic în legătură cu misiunea pe 
care ţi-o voi încredința. In orice caz, poţi să fii sigur că te voi 
chema cînd voi avea vreun ordin de dat. 

O jumătate de minut cei doi se înfruntară, privindu-se drept 
in albul ochilor. Mîna lui Tony se deplasase pe nesimţite către 
buzunarul din spate de la pantaloni. Aştepta primul semn de 
nesupunere. Dar nu veni. Ochii lui Steve aruncară flăcări şi gura 


sa se strimbă într-un rictus. Dar se stăpini şi schiţă imediat un 
zimbet. 

- In regulă, dacă aşa doreşti. Işi luă pălăria şi părăsi 
camera.Tony cîştigase primul "round". Dar era destul de 
inteligent ca să-şi dea seama că lucrurile nu se vor opri aici şi că 
între el şi Steve vor avea loc incidente serioase.. 

Tony lucră în tot timpul zilei şi nopţii şi chiar în ziua şi 
noaptea următoare, ca să pună la punct, pe hirtie şi în minte, 
toate planurile referitoare la viitorul bandei. Afacerile merseseră 
prost în ultimul timp, din cauza slăbiciunii lui Lovo. Ezitase să ia 
măsuri de represalii. Primul lucru pe care-l avea de făcut Tony, 
era să îndrepte această greşală a predecesorului său. Va căuta 
să ucidă cît mal mulţi adversari, ca să dea băieţilor încredere în 
ei şi în banda lor. Abia atunci se va gîndi - nesupărat de străini - 
să scoată cît mai mari beneficii cu putinţă. Pentru că Tony 
intenţiona să aibă cîştiguri cel puţin duble decit avusese Lovo. 

Era aproape zece noaptea, cînd Al, micul gangster cu faţa de 
şobolan, care servea de "gardă de corp" şi portar în acelaşi timp 
veni la Tony: 

- Căpitanul Flanagan vrea să vă vorbească - anunţă el. 

Tony privi în sus repede. 

- Cine? întrebă el pentru siguranţă. 

- Căpitanul Flanagan, şeful poliţiei din oraş. 

Un suris răutăcios apăru pe buzele lui Tony. Vasăzică 
Flanagan era aici! Işi reamintea prea bine de sălbaticul poliţist 
pe care-l lovise în cabaretul lui Ike Bloom pentru că insultase pe 
Vivian. Işi reamintea prea bine că datorită lui trebuise să 
părăsească oraşul şi tot lui îi datora toate mizeriile pe care le 
îndurase. Dar situaţia se schimbase. Tony luă din sertar un 
automat şi-l aşeză pe birou la îndemină: 

- Să intre! ordonă el, cu un rînjet. 


CAPITOLUL 11 
Căpitanul Flanagan, şeful poliţiei, veni în biroul noului şef ai 


bandei, păşind cu aroganţa şi încrederea în sine a cuiva care 
este familiarizat cu locurile şi deşi nu se aşteaptă la o primire 
prietenoasă, este conştient că poziţia sa cere un oarecare 
respect şi politeţe. 

Tony „faţă brăzdată", aşezat îndărătul biroului, cu mîna 
odihnindu-se pe automat, privi surizînd răutăcios spre polițistul 
care intra. Şi o furie oarbă îl cuprinse la vederea aceluia din a 
cărui cauză suferise atita. Dar se stăpini. Şi se întrebă în sinea 
sa dacă Flanagan îl va recunoaşte sau nu. 

Evident, detectivul nu văzu în elegantul om, cu o cicatrice de- 
a lungul obrazului, pe frumosul tînăr pe care-l lovise cu mai 
puţin de trei ani înainte şi pe care îl gonise apoi din oraş. 
Deoarece nici o flacără de aducere aminte nu apăru în ochii săi, 
atunci cînd, dînd pe spate pălăria tare pe care o purta şi băgind 
mîinile adînc în buzunare, privi spre Tony, care ridică capul în 
sus: 

- Unde-i Johnny? întrebă Flanagan. 

- Mr. Lovo nu este aici. 

Ochii lui Tony erau liniştiţi, ca şi tonul cu care dăduse 
răspunsul. 

- Asta pot să văd şi singur - mirii Flanagan, gura contractîndu- 
i-se într-un rictus. Nu sînt orb. Dar unde este? 

- A plecat din oraş. Şi n-o să se întoarcă tocmai curînd. 

Flanagan scoase un sunet ciudat. 

- Termină cu prostiile - mirii el din nou. Johnny vine la birou 
întotdeuna la întîi ale lunii pentru mine. 

-Aha, înţeleg!... un moment, te rog. 

Dintr-unul din sertare, Tony scoase un mic notes, care 
conţinea lista de plăţi a bandei cu numele autorităţilor de toate 
mărimile care trebuiau să fie unse şi preţul convenit cu fiecare. 
Lista era aranjată în ordine alfabetică şi Tony se asigură că 
ajutorul bandei la fericirea lui Flanagan se ridica la suma de 
cinci sute de dolari. 

Tony aruncă notesul înapoi în sertar, apoi scoase din buzunar 
un maldăr de hirtii, alese cinci de cite o sută şi le aruncă peste 
birou, cît se putea de dispreţuitor. 

- Poftim partea dumitale. Dar aminteşte-ţi că dorim cite ceva 
in schimbul banilor pe care ti-i dăm. 

- N-ai decit să încerci să nu-i dai - mirii Flanagan, apucînd cu 
lăcomie banii şi îndesîndu-i în buzunarul de la pantaloni. Dar 


ceea ce o să aibă de suferit banda, o să te facă să te răzgîndeşti 
imediat 

- S-ar putea să ai dreptate , admise Tony, ginditor. Dar şi noi 
avem metodele noastre cînd vrem să descurajăm pe cineva. 

- Ce vrei să spui cu asta? 

-Nimic,răspunse calm Tony şi simţi o mare satisfacţie, văzînd 
teama care se furişase în ochii lui Flanagan. 

Se lăsă o tăcere întreruptă doar de o tuse din partea lui Tony. 

-Şi acum, Flanagan, cred că n-ar fi rău dacă am avea amindoi 
o mică discuşie. Sînt Tony Camonte şi de acum înainte eu sînt 
şeful acestei bande ... 

-Tu? 

-Da, eu - consimţi solemn Tony. Johnny Lovo a plecat ieri în 
vacanţă. Poate că se va mai întoarce cîndva, dar am toate 
motivele să cred că nu. Are destui bani şi este plictisit de viaţa 
de gangster.Desigur, primeşte încă bani de aici dar eu am 
devenit şeful executiv 

-Dar ceilalţi locotenenţi se supun autorităţii tale? 

- Nu ştiu, dar cred ca vor avea destul cap ca să nu se împo- 
trivească. In orice caz, nu se vor opune decit cel mult odată. 

Şi Tony miîngiie semnificativ automatul care se odihnea pe 
birou, lîngă mîna sa dreaptă 

- Ei bine, mai zic şi eu noutăţi, admise Flanagan , după o 
pauză. Simţeam eu că ceva nu-i în regulă cu Lovo, il lăsaseră 
nervii sau Dumnezeu ştie ce. Prea se liniştise banda în ultimul 
timp! 

- Asta ai zis-o bine! spusa Tony şi ochii lui asviîrliră scîntei. 
Dar totul o să se schimbe şi încă al dracului de repede şi 
complet. 

- Informaţia asta ar interesa în cel mai înalt grad pe şefii 
celorlalte bande. 

- Sînt convins de acest lucru dar sper că ai să-i laşi să afle 
singuri. Nu vreau ca nimic din cele ce am discutat să se afle în 
oraş sau să scrie în vreun ziar. Te-am pus la curent cu toate 
schimbările, doar ca să ştii cu cine stai de vorbă, cînd ţi-oi da 
vreun telefon într-o zi, să-ţi cer o favoare. 

Tony se strimbă ca un copil, cînd Flanagan întoarse spatele şi 

părăsi camera. Vasăzică ăştia erau "Incoruptibilii", oameni 

care juraseră că vor apăra cetăţenii paşnici împotriva 
gangsterilor. Totul pentru ei se reducea la un singur lucru: 


Bani! Gangsterii erau acum prea bogaţi ca să mai fie vînaţi 

ca nişte fiare turbate. 

„Dar, în fond, gîndi Tony şi poliţiştii sînt oameni. Şi de ce să 
se mulţumească să ia cinci mii de dolari pe an, riscîndu-şi viaţa 
în fiecare zi de zeci de ori, cînd puteau foarte bine să încaseze 
douăzeci şi cinci de mii şi încă fără riscuri?” 

O bătaie în uşă îl trezi din aceste reflecţii asupra poliţiştilor în 
general şi asupra lui Flanagan în particular. 

Era Al, micul gangster cu faţa de şobolan, care servea de 
portar. 

- Cineva tocmai a telefonat la debitul de jos, anunţind că 
Charlie Martino, unul dintre şoferii de pe autocamioanele 
noastre, a fost oprit şi împuşcat acum cîteva minute. A fost 
transpotat la un garaj, din Maywood - iată adresa, şi-i întinse-un 
petec de hirtie. Cel care a telefonat spune că starea sa este 
foarte gravă. 

- Mă întreb de ce a dat numărul de la debit şi nu pe cel de 
aici,spuse Tony. 

-Probabil că n-a vrut să-l dea la străini. Charlie e băiat, 
bun,Stapiîne, îl cunosc bine. 

-Dacă este adevărat, vreau să-i vin în ajutor cu tot ce este cu 
putinţă, spuse Tony. Dar mai mult ca sigur că banda din nord 
încearcă să mă prindă în capcană. Trebuie să procedăm cu 
multă atenţie. 

In mai puţin de cinci minute - atit de sistematizată era banda 
-Tony era în posesia unei fişe care indica toate mişcările şi 
itinerarul obişnuit al lui Charlie Martino. De asemenea ordonă 
să-i fie adusă altă fişă pe care erau menţionate toate isprăvile şi 
tot trecutul nefericitului şofer. Trecutul lui era nepătat, cel puţin 
pentru o perioadă de doi ani, de cînd lucra pentru Lovo. 
Misiunea din seara aceea încredinţată lui Charlie, fusese să 
transporte o încărcătură de alcool, de la o distilerie din partea 
de sud a oraşului, la cartierul general al bandei din "Cicero". Un 
telefon la distilerie îl asigură pe Tony că Charlie luase 
încărcătura şi plecase cu două ore mai înainte, conform 
programului. Un al doilea telefon dădu la iveală faptul că nu 
sosise încă la cartierul general al bandei. Se părea că cererea de 
ajutor era adevărată. 

- Spune la şase sau şapte băieţi să se înarmeze pînă în dinţi 
si să scoată din garaj vreo două automobile - mirii Tony, cu o 


flacără bătăioasă în ochi, deşi vocea sa era tot la fel de calmă ca 
şi cînd ar fi avut de gînd să plece la o plimbare. 

Al se grăbi să execute ordinele şefului. Tony chemă la telefon 
un doctor "special" - adică unul dintre aceia care, pentru 
onorarii exorbitante, luau în grija lor pe gangsterii răniţi, fără să 
mai raporteze poliţiei sau autorităţilor. li indică garajul unde se 
găsea Charlie şi îi spuse să se ducă cu toata viteza într-acolo. El 
şi cu banda va veni mai tîrziu. Apoi îşi luă automatul şi cobori în 
grabă scările. 

In aleea întunecoasă, care trecea pe dinaintea hotelului 
unde îşi stabilise Lovo cu ani înainte cartierul general de 
operaţiuni, Tony găsi un grup de umbre mişcîndu-se împrejurul 
a două maşini blindate, cu perdelele lăsate. Zgomote metalice - 
provenind de la armele şi muniţiile care erau încărcate - 
umpleau aleea. 

- Gata, băieţi? întrebă Tony. Buun! La drum... Sări din fugă în 
maşină. Oamenii se îngrămădiră în jurul lui şi lîngă şofer, în timp 
ce alţii se năpusteau în maşina cealaltă. Motoarele se treziră la 
viaţă şi cu un geamăt de cauciucuri rănite, cele două maşini o 
porniră în goană spre ţinta fixată. 

La stînga sa, Tony zări două mitraliere portative. O alese pe 
cea mai uşor manevrabilă şi o înţepeni în poală. 

- Sînt obişnuit cu "mititelele" astea, cum sînt alţii cu 
automobilele , adăugă el rizind. Şi nu mă simt bine decît cînd 
sînt la volan. 

Cu cîţiva metri înainte de a ajunge la garaj, tăiară contactul şi 
cele două automobile alunecară în noapte ca două umbre 
ucigaşe. Dar ochii exersaţi ai gangsterilor nu putură deosebi 
nimic de ambele părţi ale şoselei.Brusc, motoarele fură repuse 
în funcţiune şi maşinile, pe geamurile cărora ieşeau ţevile celor 
mai moderne instrumente de împărţit moartea, năvăliră în garaj 
şi se opriră cu un scrişnet de frîne. 

Un om îmbrăcat în halat unsuros, veni spre ei, ştergindu-şi 
mîinile cu o bucată de piele de căprioară. Tony deschise uşa și i 
se adresă: 

- Am primit un telefon că aveţi aici un om rănit - spuse el 
repede. 

- Da; Se găseşte în biroul meu. Tocmai a sosit un doctor să-l 
vadă. 

Şi omul arătă cu degetul către un mic automobil, pe care 


Tony îl recunoscu drept cel al doctorului. Lăsă jos mitraliera pe 
care o miîngiiase tot timpul în speranţa că se va folosi de ea şi 
păşi cu luare aminte afară din maşină. Dar, în timp ce urma pe 
omul în halat către camera care îi servea drept birou, mîna sa 
stătea adînc băgată în buzunarul de la haină iar ochii săi 
cercetau împrejurimile, în căutarea unor eventuale ascunzişuri. 

In spatele său, zece perechi de ochi făceau aceeaşi 
operaţiune şi Tony s-ar fi putut lăuda că este acoperit de cea 
mai formidabifă artilerie de la război încoace. Fiindcă zece ţevi 
de mitraliere automate se mişcau încoace şi încolo 
supraveghind colţurile întunecoase ale garajului. 

Cînd cei doi oameni  intrară în 
care servea de birou,doctorulpriviîn sus. Era un omuleţ 

scund, cu o faţăpalidă şiochi neliniştiţi. Dar 
îşi cunoştea meseria şi mulţi gangsteri care văzuseră moartea 
cu ochii, puteau depune în favoarea acestui fapt. 

- Destul de grav - spuse el, arătînd către pacientul care zăcea 
întins pe o canapea murdară, cu ochii închişi, respirînd rar şi 
anevoios. Două gloanţe în piept. Şi a pierdut o groază de sînge. 
Trebuie transportat fără întirziere la mine acasă ca să-l pot 
opera. 

- Suportă o deplasare imediată? 

- Da.Am să-i dau un stimulent. 

Doctorul scoase o siringă şt o umplu cu conţinutul unei fiole, 
apoi injecta lichidul gălbui în braţul celui rănit. După cîteva clipe 
băiatul deschise ochii. Tony se apropie de ei. 

- Este prea slăbit ca să vorbească, îl avertiză doctorul pe 
Tony. 

Tony apucă mîna băiatului într-a sa. Privirile lor se întîlniră ş 
cea a băiatului se schimbă într-o expresie de fericire cînd 
recunoscu pe şeful său. 

- Banda din nord? întrebă Tony cu o voce răguşită. Schemer 
Bruno? 

Băiatul încercă să vorbească dar nu reuşi să scoată nici un 
sunet. Atunci dădu de două ori din cap afirmativ. 

- Nici o grijă, o să le arăt eu, piciule! promise Tony, strîngînd 
prietenos mîna băiatului care acum suridea. 

Ochii garajistului se deschiseră largi, uimiţi, cînd auziră tonul 
cu care Tony rostise cuvintele care pecetluiau moartea lui 
Schemer Bruno. Apoi, la întrebările care îi fură puse, garajistul 


răspunse, dînd următoarele amănunte: 

"Reîntorcîndu-se după ce remorcase un automobil rămas în 
pană, descoperise pe băiat zăcînd în şanţul unui drum de la 
marginea oraşului şi-l adusese la garaj. Băiatul ceruse să dea 
telefon numai la un număr anumit, lucru pe care-l făcuse". Asta 
era tot ce ştia. 

- Mi-am dat seama că în asemenea cazuri este mai bine să 
vorbeşti puţin - conchise el, plin de subiînţeles. 

- Foarte bine ai făcut - admise Tony, strecurîndu-i în mînă o 
hîrtie de o sută de dolari. Cum îţi funcţionează memoria? 

- Mizerabil, şefule! rînji omul, făcînd cu ochiul. Trebuie să mă 
uit în carte de cîte ori vreau să dau un telefon acasă. 

Tony rînji la rîndul său şi bătu pe om prietenos pe umăr. Banii 
pe de o parte şi lipsa de bani pe de altă parte, făceau pe oameni 
să se înţeleagă de minune între ei. 

Transportară pe rănit acasă la doctor şi acesta se puse pe 
treabă încercînd cu disperare să-l facă să-şi revină. Tony se 
retrase la biroul, său şi trimise după Steve Libati, pe care Lovo îl 
numise subşef, în tot timpul absenței sale. Tony ştia cît de gelos 
era Libati să-i ia locul. Simţea că a venit timpul să-l pună la 
încercare, dindu-i o misiune importantă, ca să-i verifice 
abilitatea şi loialitatea. 


CAPITOLUL 12 

Steve Libati intră, arătînd cam întunecat şi dispreţuitor. 
Gangster de şcoală veche, de o altă cultură şi epocă, Steve nu 
era obişnuit cu metodele suave de a face afaceri ale 
gangsterilor de după război. Deşi purta acum haine după ultimul 
jurnal şi conducea O limuzină elegantă, continua să vorbească 
din colţul gurii şi din cînd în cînd se trăda că la origine fusese un 
simplu tîlhar de colţ de stradă. 

- Banda din nord nu vrea să se astîmpere - începu Tony, 
repezindu-se direct în miezul chestiunii. Au oprit unul din 
camioanele noastre şi i-au împuşcat şoferul. Numele lui este 
Charlie Martino. Am luat cîţiva băieţi şi m-am repezit într-acolo. 
Acum l-am transportat acasă la doctor şi acesta face tot 
posibilul să-l scape din ghearele morţii. Atacul s-a petrecut între 
Maywood şi Melrose Park. Este pentru prima oară cînd 
îndrăznesc să intre atit de adînc în teritoriul nostru şi vreau să 
fie şi ultima! 

- Crezi că vei putea să-i împiedici? întrebă Steve cu capul 
aplecat într-o parte şi cu ochiul stîng închis, ca să nu primească 
fumul care se ondula în sus, de la ţigara pe care o fuma. 

- Cam aşa ceva am de gînd - răspunse tăios Tony, accentuînd 
cele spuse cu un pumn trîntit în mijlocul biroului. Chiar dacă 
asta ar însemna să pierd şi ultimul om din bandă. Prea şi-au 
făcut de cap în ultimul timp; de acum înainte voi avea grijă să li 
se încreţească părul din cap, cînd vor auzi de numele meu. 
Johnny Lovo a crezut că dacă va ucide pe Hoffman, banda din 
nord se va risipi, dar văd că şi-au găsit alt şef, pe Schemer 
Bruno şi după părerea mea este cel mai bun şef pe care l-au 
avut de la Dean Martin încoace. De acum înainte le-am declarat 
război. Şi-au căutat-o! Steve, tu ştii prea bine că uciderea unui 
şofer înseamnă doar că vor să ne aţiţe. Deoarece se găsesc 
atiţia care să-i ia locul şi să-şi asume riscul pentru banii pe care 
îi oferim. Pentru a distruge o bandă, însă, este nevoie să distrugi 
mai întîi şeful, creierul care o conduce. Şi pot să pun pariu că 
Schemer Bruno ştie mai bine ca noi acest lucru. Aşa că nu va 


dura prea mult timp, pînă ce va încerca să ne ucidă pe mine sau 
pe tine. Nu este mai nimerit sa i-o luam noi înainte? De asta te- 
am ales pe tine,ca să terminăm odată pentru totdeauna cu 
acest Bruno Schemer! 

Steve deveni rigid. Trăsăturile sale şi aşa nu prea frumoase, 
se schimonosiră într-un rictus. 

- De ce tocmai eu? întrebă el. 

- Te-am ales, pentru că am nevoie de cinevade încredere 
pentru această misiune delicată! 

- De ce n-o faci tu însuţi? 

Un timp cei doi se înfruntară, ochii lui Tony aruncînd văpăi. 
Totuşi reuşi să se stăpinească. 

- Pentru că nu găsesc că este cazul. Şi dinmoment ce sînt 
şef,am dreptul să hotărăsc şi alţii să execute. 

Libati rise sarcastic. Ochii lui Tony îl fulgerară. 

- Aş putea să-l curăţ pe Bruno - mirii Tony - -şi încă în 
douăzeci şi patru de ore. Deşi nu m-ar amuza. Dar o voi face, 
dacă voi crede că este necesar. Dar în situaţia mea nu am 
dreptul să risc, pentru binele băieţilor şi al organizaţiei. Dar n- 
am cerut niciodată vreunuia din banda mea să facă ceva ce n-aş 
avea curajul să fac eu însumi. Eu am dovedit că ştiu să-mi 
îndeplinesc ordinele primite; cînd am împuşcat pe Jy Hoffman şi 
pe alţii. Dar despre tine nu am auzit încă nimic, care să merite 
să fie menţionat. Aşa că m-am decis să-ţi dau şansa să te relevi. 

Libati păli la această insinuare. Gura sa se schimonosi într-un 
rinjet sălbatic. O clipă, păru că avea intenţia să scoată un 
revolver. Tony spera că va încerca, deoarece avea revolverul 
pregătit şi asta ar fi simplificat lucrurile. Dar Steve avu destulă 
prezenţă de spirit sa se abţină. 

- Vorbeşti ca şi cînd ai fi cine ştie cine - mirii Libati. Dacă este 
adevărat ceea ce ai spus, de ce mă trimiţi pe mine? Nu sînt şi eu 
şef? 

- Ba da - răspunse calm Tony. Nici nu ţi-am cerut să-i împuşti 
chiar tu. Dar vreau să supraveghezi toată operaţia. Să culegi 
informaţiile necesare şi să faci ce crezi de cuviinţă. Poţi să iei 
cîţi băieţi socoteşti că îţi trebuiesc şi să procedezi cum crezi de 
cuviinţă. Dar să nu te întorci, fără să-l fi împuşcat. 

- Şi dacă refuz? întrebă Steve arogant. 

- S-a terminat cu colaborarea noastră - răspunse cu răceală 

Tony. 


- Cu toate ordinele pe care ţi le-a dat Johnny? 

- Lasă asta la o parte. Nimeni nu face parte din bandă din 
clipa în care n-a ascultat un ordin de al meu. Incepînd de la 
locotenenţi şi terminînd cu ultimul şofer. Şi, dacă te interesează, 
iată "autoritatea" mea! 

Şi cu aceste vorbe Tony scoase un automat şi-l trînti pe 
birou. Ochii lui Libati se pironiră pe automat, dar numai pentru o 
clipă, apoi schimbă privirea uitîndu-se la Tony. Se ridică. 


- Bine! O voi face şi pe asta. 

Şi părăsi camera. 

Tony surise după ce Libati plecase. Ciştigase şi al doilea 
"round" împotriva încăpăţinatuiui Steve. Simţea că ar putea face 
ceva din el, dacă n-ar fi atit de refractar ordinelor. In orice caz, 
un lucru era sigur cu Libati: ori se va supune, ori vă trebui să 
facă cunoştinţă cu "autoritatea" pe care i-o arătase pentru a-l 
domoli. 

Timp de o jumătate de oră, Tony fumă, reflectind asupra 
situaţiei. Se părea că acest Schemer Bruno nu avea intenţia să- 
şi facă numele de ris. In plus avea la dispoziţie una dintre cele 
mai puternice organizaţii din tot oraşul. Şi asta nu prea îl încînta 
pe Tony. Gangsterii de care dispunea Bruno, erau supuşi la 
ordinele lui, dar nemiloşi şi plini de resurse, cînd se găseau în 
faţa adversarului. Tony trebuia, odată pentru totdeauna, să 
pună capăt acestei situaţii periculoase. 

Mai auzise că trei bande importante din sud începuseră să se 
consolideze şi, unite sub o singură conducere, încercau să-şi ex- 
tindă cîmpul de operaţiuni asupra întregului oraş. Şi asta 
reprezenta o ameninţare în plus pentru organizaţia în fruntea 
căreia se găsea Tony. Se anunţa o luptă sîngeroasă, din care ar 
fi rezultat cîştiguri mari pentru banda ai cărei oameni vor şti să 
tragă mai fără greş şi al cărei şef va gîndi mai repede. Şi Tony 
se simţea bucuros la gîndul luptei care se anunţa, oricît de 
sălbatică şi necruțătoare urma să fie. 

Intinse mîna sub birou şi apăsă un buton care se găsea acolo. 
Al, gangsterul cu faţa de şobolan apăru imediat. 

- Am nevoie de cineva pentru o misiune - spuse Tony. Vezi ce 
băieţi sînt jos şi vino să-mi spui. 

In cinci minute Al se întoarse şi citi o listă a gangsterilor care 
aşteptau fumînd în camera de jos. Tony se gîndi o clipă. 


- Spune-i lui Mike Rinaldo să vină la mine - ordonă el în cele 
din urmă 

Mike era un tînăr slăbuţ, negricios, îmbrăcat cu eleganţă 
după ultimul jurnal. In haine de seară ar fi trecut drept un nobil 
european la o recepţie dată la Ritz. In fond era şeful mitralierilor 
bandei lui Lovo şi totodată, cel mai îndrăzneţ şi plin de resurse 
mitralior pe care Tony îl întîlnise vreodată. 

- Stai jos Mike - spuse Tony. Am ceva pentru tine. 

Mike se supuse, aranjindu-şi cu grijă dunga de la pantalon, 
mai perfectă decit tăişul unei lame de ras. Apoi îşi aprinse o 
ţigară, de fabricaţie străină cu capătul auriu, cu ajutorul unei 
brichete de argint, cu încrustaţii de sidef şi privi în sus spre 
Tony, aşteptind ordinele. 

- Cunoşti oameni din banda din nord? întrebă Tony. 

- Cîţiva... din vedere -răspunde Rinaldo precaut; şi privirea lui 
arăta clar că nu înţelegea rostul întrebării. 

- Vreau unul din ei. Şi te-am ales pe tine pentru misiunea 
asta delicată. 

- Imi pare rău, şefule, dar mi se pare că nu înţeleg ce vrei. 

- Vreau să stau de vorbă pe îndelete cu unul din oamenii lui 
Schemer Bruno. Cu cît mai înalt în grad, cu atit mai bine. Nu mă 
interesează cum vei proceda, numai să fie în viaţă cînd îl aduci 
aici. Vreau să cunosc detalii asupra felului cum operează banda 
lui Bruno. 

- Dar pentru numele lui Dumnezeu, şefule, nici unul din ei n-o 
să-vorbească. 

- Lasă asta pe mine! mirii Tony. Ai văzut camera specială pe 
care o avem jos, la subsol? 

- Nu - răspunse Rinaldo pălind. Dar am auzit despre ea. 

- Ei bine, poţi să fii sigur că va vorbi - continuă Tony, cu un 
suris diabolic pe buze. Tot ce ai de făcut, este să mi-l aduci aici. 
Şi dacă-mi aduci pe cineva care să cunoască ceva detalii, ai 
cinci sute de dolari pentru chestia asta. 

Mitraliorul plecă, ochii săi aşezaţi prea aproape unul de altul, 
strălucind la gîndul unui asemenea cîştig dintr-o singură 
lovitură. 

Era trecut de miezul nopţii. Tony, nemaiavind nimic 
important de făcut, se decise să se ducă spre casă. 

Jane Conley, renumită în lumea gangsterilor dintr-o duzină de 
oraşe drept "fata arsenal", era acasă, aşteptind întoarcerea sa. 


Tony pătrunse în luxosul apartament pe care-l închiriase pentru 
o lună. O flacără de pasiune îl cuprinse la vederea finelor pulpe, 
care ieşeau pe jumătate, ademenitoare, din neglijeul negru şi 
portocaliu pe care-l. purta Jane. Un jurnal ilustrat zăcea, deschis 
în poala ei, darochii îi erau roşii, ca şi cum n-ar fi citit, ci ar fi 
plins. 

-Ce s-a întîmplat, scumpa mea? întrebă el, după ce o 

sărută.Deja nefericită? 

Jane dădu negativ din cap. 

- M-am gindit tot timpul şi asta m-a cam neliniştit. Tony, ar 
trebui să fii mai prevăzător... Acum, că ai devenit şeful bandei, 
toţi duşmanii se vor repezi asupra ta. Ar trebui să nu faci un pas 
fără O duzină de "gărzi de corp". 

- Da, cred că ai dreptate. Voi lua măsurile necesare, dragă. 

- Şi cred că ar fi cazul să-ţi aduciceva arme aici. 

- In regulă. Voi aduce miine seară o mitralieră  portativă. 

Nimeni însă nu ştie că locuim aici şi chiar dacă ar şti nu 
cred că ar avea curajul să mă atace tocmai în mijlocul oraşului. 

- Nu poţi să şti niciodată,. Tony. Toate bandele te văd cu 
ochi răi şi războiul dintre voi este ca şi declarat. 

- Dar ce s-a întîmplat cu tine? Am impresia că-ţi pierzi firea! 

- Cîtuşi de puţin - ripostă Jane roşindu-se. Ştii destul de bine 
ca nu sînt fricoasă. Ti-am probat-o de multe ori.Dar găsesc că nu 
este cazul să rişti mai mult decit este necesar. 

Se apropie de el, punîndu-i mîna pe umăr: 

-Am ceva în minte, Tony drag. Şi dacă ţi s-ar întîmpla 
ceva, nu mi-aş ierta-o niciodată. 

Prea puţin curios din fire, ca toţi cei de felul său, Tony nu-i 
puse întrebări care să lămurească misterioasa ei frază. Dar în 
sinea sa, rămase puţin tulburat. Şi, înainte de a trece mult timp, 
Tony urma să fie şi mai tulburat de fraza pe care o auzise în 
seara aceea. 


CAPITOLUL 13 

Tony citi ziarele de a doua zi cu un interes neobişnuit şi o 
furie crescîndă. Toate purtau, în litere de-o şchioapă, pe pagina 
întîia, titlul; 

"Şef de banda pus pe fugă!" 

Dedesubt un comentariu asupra abdicării şi plecării lui 
Johnny Lovo. Articolul se sfirşea cu citeva rînduri, dînd date 
asupra lui Tony Camonte, gangster tînăr şi prea puţin cunoscut, 
care îi succedase la conducerea bandei. 

Şi toate ziarele publicau la loc de cinste un interviu al 
căpitanului Flanagan, în care acesta, calm, îşi atribuia faptul că 
el pusese pe fugă pe faimosul gangster. In cursul interviului, 
Flanagan mai preciza că avusese o discuţie cu băieţii din bandă 
şi că toţi păreau demoralizaţi de plecarea lui Lovo. După părerea 
lui, zilele bandei erau numărate şi totul va „rămîne doar ca o 
amintire a unui trecut urit. Termina apoi interviul cu cîteva fraze 
pompoase cu privire la triumful legii împotriva crimei, promiţîind 
totodată că nu va precupeţi nici un efort şi va lupta fără preget, 
pînă ce va salva oraşul din ghearele gangsterilor. 

Tentaţia de a cîştiga încă un galon al gloriei a fost prea mare, 
pentru Flanagan... 

- Blestematul! 

Tony simţi că se înăbuşe de furie, în timp ce scuipă epitetul, 
plin de venin, printre dinţii strînşi. 

- O să-l împăiez de viu! 

Işi conduse maşina spre cartierul general cu atita 
ferocitate,încit avusese neşansa să-i iasă în cale. Dar, în clipa în 
care se aşeză la birou, furia sa se transformase într-o hotărire 
rece, calculată, dar de mii de ori mai primejdioasă. Niciodată în 
viaţa lui, Tony nu lăsase neplătită poliţa unui trădător. 

- Judecătorul districtului a telefonat din cinci în cinci minute, 
de o oră încoace, spuse Al, gangsterul cu faţa de şobolan. Şi a 
lăsat vorbă să-i telefonezi imediat ce soseşti. Pare foarte 
neliniştit de ceva 

- Să-l ia dracu! mirii Tony. Dacă vrea să-mi vorbească, ştie 
unde să mă găsească. Ar trebui să mă plictisească mai puţin, 
avînd în vedere cît primeşte lunar din partea bandei. 

- Mai bine să te fereşti de el, şefule - spuse Al. Este mai 
periculos decit orice şef de bandă din oraş. Are un detaşament 


de detectivi care a încheiat cariera la mulţi gangsteri cu 
renume. 

Tony reflectă o clipă, apoi cu un oftat, întinse mîna după 
receptorul de pe birou şi formă numărul judecătorului de 
district. După cîteva secunde, răsună în receptor o voce 
arogantă, familiară, pe care Tony o recunoscu imediat drept 
aceea pe care o auzise, atunci cînd îl întovărăşise pe Lovo lao 
conferinţă cu judele. 

- Camonte? lătră scurt vocea. Aici judecătorul de district 
Crowder. Am citit în ziare că Johnny a plecat. 

- Ei şi? 

-Si că tu esti acum şeful bandei. 

- Da, este adevărat. 

- In cazul acesta, sper că eşti la curent cu aranjamentul pe 
care-l aveam cu Lovo? 

- Sigur. Am o listă completă a personalităţilor care trebuiesc 
"unse" şi voi avea grijă ca totul să meargă ca şi înainte. 

- Nu vorbi asemenea lucruri prin telefon! ordonă judele cu o 
voce atit de îngrijorată, încît Tony surise. Vasăzică, lucrurile vor 
merge ca şi înainte? 

- Da. Numai că o să fim puţin mai vioi. Prea am stat liniştiţi 
atiţa vreme. 

- Asta este treaba ta. Dar te sfătuiesc să nu dai ocazie 
ziarelor să scrie mult despre tine, cum s-a întîmpiat azi. 

- Ai dreptate. Nu este vina mea că blestematul de Flanagan 
n-a putut să-şi tină gura. 

- Nu-i nimic. Dar fereşte-te pe viitor. Miine dimineaţă trimit pe 
Moran, asistentul meu. Ai grijă să fie primit cum trebuie. 

Tony închise receptorul şi buzele sale se schimonosiră într-un 
rîinjet. Vasăzică de asta era neliniştit judecătorul? Să nu-şi piardă 
"leafa", odată cu plecarea lui Lovo. Şi intenţiona să-l trimită pe 
Moran să i-o ridice. Moran era unul dintre cei mai buni asistenţi 
ai lui Crowder, deşi foarte tînăr şi susţinea strălucit procesele 
atunci cînd era cazul. Intre timp, era colectorul judecătorului. 

Reporterii  asaltară cartierul general al bandei toată 
dimineaţa, dar Tony refuză să stea e vorbă cu ei sau măcar să le 
trimită un scurt comunicat pentru presă. Cu cît avea mai puţină 
publicitate, cu atît mai bine. 

Putin timp înainte de prînz, Al, gangsterul cu faţa de şobolan, 
îi aduse un mesaj. Era mâzgălit pe hirtie de proastă calitate, de 


o mînă feminină. 


Dragă domnule Camonte, 
Pot să te văd numai pentru cinci 
minute? Mulţumiri, 
Katherine Merton 


Tony privi în sus încruntîndu-se. 

- Cine este femeia? întrebă el. 

- Nu ştiu, stăpîne. N-am văzut-o niciodată. Dar este extrem 
de bine. 

- Da? Tony păru că se înveseleşte puţin. Nu arată a "fată cu 
revolvere", ce zici? 

- Nu! Cred că n-ar putea face rău nici unui pui de găină. 

- In regulă! O să-mi încerc norocul. Trimite-o sus! 

Cîteva secunde mai tirziu Miss Merton intră şi o privire a lui 
Tony îl asigură că Al nu se înşelase. Nu regreta că-i acordase o 
întrevedere. Al făcuse o descriere exactă atunci cînd afirmase 
că este bine, dar uitase să menţioneze în plus farmecul şi 
demnitatea care emanau din atitudinea ei. Era tipul de femeie, 
care-i face ambiţioşi pe tineri şi-i umple de regrete pe bătrîni. 

Inaltă, cu un corp atletic şi un mers grațios, ea păşise în birou 
cu o siguranţă de regină. Era îmbrăcată într-un taior cenuşiu, iar 
pe cap purta o pălărie neagră-cenuşie, care îi venea de minune. 

- Încîntat de  cunoştinţă,domnule Camonte! spuse ea, 
întinzîndu-i mîna. Sînt Miss Merton. 

Tony îi sărută mina şi se simţi miîhnit că nu avea nici un 
pretext posibil ca să-i reţină mai mult mîna într-a sa. Vocea ei 
era bogată şi cu rezonanţe muzicale, iar ochii ei albaştri ca 
cerul, ascundeau pe jumătate o licărire amuzată. 

- Aş vrea să-ţi cer o favoare, domnule Camonte - începu ea. 
Indrăznesc acest lucru, fiindcă am ajuns la convingerea că 
oamenii de speța dumitale, sînt întotdeauna cavaleri cînd au 
ocazia să fie. 

- Da, desigur - mormăi Tony, ruşinat. 

- Eram sigură de asta. lată despre ce este vorba: am o slujbă 
pe care nu vreau s-o pierd. Şi eşti singurul om din lume, care mă 
poate ajuta s-o păstrez. - Da? Cum 
aşa? 

- Sînt reporteră la "The Examiner" - continuă fata, încet, cu 


un sentiment de regret. Şi directorul mi-a spus azi dimineaţă că 
dacă nu reuşesc să obţin un interviu din partea dumitale, mă va 
concedia. 

- Reporteră! exclamă uimit, Tony, în timp ce ochii lui aruncau 
văpăi. Nu stau de vorbă cu nici un reporter. 

- Ştiu şi apreciez situaţia dumitale delicată, domnule 
Camonte. Şi înţeleg ce simţi faţă de îndrăzneala mea. Dar 
înţelege-mă şi pe mine: trebuia ori să-mi iau inima-n dinţi şi să 
vin, ori să-mi pierd slujba. In orice caz, acum sînt sigură că o voi 
pierde, fiindcă nu prea pari dispus să-mi acorzi nici măcar cinci 
minute. 

Ea oftă şi reuşi să adopte o aparenţă de fetiţă mică şi 
părăsită de toată lumea. Tony blestemă ceasul în care se 
născuse şi-şi aprinse o ţigară. 

- Dar bine, Miss Merton, nu pot să-ţi spun nimic despre 
intenţiile şi planurile mele, - mai obiectă el, pe jumătate învins. 

- Bineînţeles că nu! 

Fata părea uimită de faptul că Tony se gîndise măcar o clipă 
la aşa ceva. 

- Tot ce vreu să ştiu, este dacă Mr. Lovo a plecat cu adevărat 
şi dacă dumneata vei lua conducerea acestei bande. Este o 
responsabilitate mare pe care ţi-o iei. Şi pari atît de tînăr ca să 
ocupi o poziţie atit de importantă. 

Tony, periat cu fel de fel de adjective, nici nu-şi dădu seama 
cînd trecuseră cele douăzeci de minute care urmară. Şi Miss 
Merton aduna toate informaţiile de care avea nevoie. Intrebările 
ei păreau nevinovate la suprafaţă şi Tony nu-şi dădu seama cite 
secrete a trădat. 

- Ce minunat soţ ai fi dumneata, domnule Camonte - adăugă 
ea, în cele din urmă, cu ochii strălucind de o licărire ciudată, 
care aprinse sîngele în vinele lui Tony. Oamenii care duc o viaţă 
ca a dumitale, sînt totdeauna soţi ideali. lubesc o casă 
confortabilă şi o soţie gospodină. 

In felul acesta manevră discuţia spre romantism şi spre 
chestiuni în legătură cu dragostea, căsătoria şi altele. Vorbea 
mai mult despre generalităţi, dar din cînd în cînd punea şi cîte o 
întrebare mai îndrăzneață, lămurindu-l pe Tony că o va publica 
în cadrul unui articol special, intitulat: 

„Ideile despre dragoste ale unui gangster"! 

- Apropo,spuse ea în sfîrşit - ai auzit vreodată despre o fată 


Vivian Lovejoy? 

Intrebarea îi produse un şoc lui Tony, atit de puternic, încît cu 
greu se abţinu să nu urle. Numai voinţa sa de fier îl împiedică să 
se trădeze. O cunoscuse pe Vivian Lovejoy? Mai bine decit o cu- 
noscuse Romeo pe Julieta! 

Vivian fusese prima sa dragoste! Pentru ea îl ucisese pe Al 
Spignola, pornind pe calea fărădelegilor! Pentru ea jertfise o 
existenţă cinstită şi se despărţise de familia sa! Şi cînd se 
întorsese din război şi o găsise cu altul, îi ucisese pe amindoi! 

Cînd Miss Merton menţionă acest nume, tot trecutul se 
perindă prin faţa ochilor lui Tony, ca într-un film de 
cinematograf. Şi ochii săi deveniră două lame ascuţite din care 
țişneau flăcări, în timp ce gura sa se strimbă într-un rictus amar. 
- Nu, spuse el. De ce întrebi? 

- Am stat odată de vorbă cu ea şi am văzut că avea o 
fotografie care îţi semăna de minune. In special ochii... 

Tony se simţi foarte încurcat. După cite ştia, nu-i dăduse 
niciodată Vivianei vreo fotografie de a sa. Nu dăduse nimănui, 
de altfel. De fapt se fotografiase de prea puţine ori, pentru că 
ştia ce pericol reprezintă fotografiile pentru un gangster. Puteau 
să cadă în miinita poliţiei, care în felul acesta nu avea dificultăţi 
să-l recunoască. 

- Apropo, continuă Miss Merton-te mai vezi cu bruneta 
încîntătoare cu care erai la Clubul Ambasadorilor, în seara cînd 
Jerry Hoffman a fost împuşcat? 

De data aceasta, Tony tresări. Nici măcar nervii lui de oţel, 
nu puteau rezista la o asemenea lovitură în plin. El si cu Jane 
Conley îl uciseseră la Clubul Ambasadorilor pe Jerry Hoffman, 
din ordinul lui Lovo. Dar, din cîte ştia Tony, nimeni în afară de 
Lovo şi Jane nu aveau cunoştinţă de acest lucru şi de faptul că el 
fusese la Club în noaptea fatală. 

- Nu ştiu despre ce vorbeşti - spuse el, adoptind o aparenţă 
calmă, pe care în sufletul său era departe de a o simţi. 

- Vezi, în noaptea aceea eram la club şi însoţitorul meu mi-a 
arătat pe rînd toţi oamenii de seamă care se aflau în local. Şi 
dumneata ai fost unul dintre ei. Mi-amintesc că mi-a spus chiar, 
că vei avea mare succes în cariera pe care ţi-ai ales-o. 

Rise încetişor. 

- Cine era însoţitorul dumitale în seara aceea? 

- N-ar fi corect din partea mea să-i divulg numele. 


Se ridică şi-i întinse mîna. 

- Nu vreau să-ţi mai răpesc din timpul dumitale preţios, 
domnule Camonte. Dar poate că vom discuta mai mult cu altă 
ocazie. In orice caz, mii de mulţumiri pentru acest interviu 
interesant: datorita bunătăţii dumitale voi putea să-mi păstrez 
slujba. 

Şi plecă, lăsînd în urma ei un foarte tulburat şef de bandă. 
Acum, că nu mai era sub influenţa farmecului ei, Tony îşi dădu 
seama că spusese prea multe lucruri, care ar fi fost preferabil să 
rămînă sub tăcere. Se întreba cum de ştiuse atitea amănunte în 
legătură cu trecutul lui. Şi care fusese obiectivul ei cînd 
menţionase toate aceste amănunte inedite. Cu cît se gîndea mai 
mult, cu atît era mai nelămurit, într-un sfîrşit, ros de bănuieli, 
puse mina pe telefon si formînd numărul ziarului "The 
Examiner", ceru să vorbească cu Miss Katherire Merton. O clipă 
mai tîrziu, atîrnă la loc în furcă receptorul, preadă unor ginduri 
contradictorii. Ziarul nu avea nici o reporteră cu acest nume! 

Cine era fata? Şi care fusese obiectul vizitei ei? 


CAPITOLUL 14 

Charlie Martino, şoferul care fusese atacat şi împuşcat de 
banda din nord, muri în timpul după-amiezei, fără să-şi fi 
recăpătat cunoştinţa care să poată da detalii asupra felului în 
care fusese atacat, sau asupra atacatorilor săi. Tony, chemat la 
faţa locului, privi un moment în jos la corpul nefericitului băiat 
care căzuse la datorie, apoi, cu simţul psihologic care îl 
caracteriza, ordonă ca toţi membrii bandei, care se găseau prin 
apropiere, să treacă prin faţa cadavrului camaradului lor. 

Tony, foarte prost dispus din pricina evenimentelor din timpul 
zilei, se pregătea tocmai de plecare pe la zece seara, cînd Mike 
Rinaldo, cel mai bun mitralior al său, pe care îl trimisese într-o 
misiune specială, pătrunse în biroul său. Era urmat de trei 
oameni şi surisul care se desena pe faţa sa, 
dovedea că reuşise să aducă la  îndepliniremisiunea 
încredinţată. Omul din mijloc era prizonier.Asta se vedea de 
la o poştă. 

- L-am adus, şefule! anunţă Mike, cu un gest către prizonierul 
care spumega. 

- Cine este? întrebă Tony; cu un ton care ar fi vrut să dove- 
dească că nu s-ar mulţumi decît cu cezarul însuşi. 

- Benny Peluso, unul dintre "marii" din banda de nord. 

- L-aţi percheziţionat? 

- Desigur -răspunse Rinaldo, supărat de o asemenea 
întrebare. Şi poţi să mă crezi că am găsit un adevărat arsenal în 
miniatură. 

- Ei bine, percheziţionaţi-l din nou, în faţa mea. Dezbrăcaţi-l 
pînă la piele. 

Tony scoase un revolver de calibru mare dintr-un sertar, apoi 
îl aşeză pe birou la îndemiînă. 

- Perfect, băieţi! spuse el, după ce căutarea lor se dovedise 
zadarnică şi prizonierul, spumegind de furie, se îmbrăcase din 
nou. 

- Tu - şi arătă cu ţeava revolverului către captiv - stai jos aici! 
lar voi aşteptaţi afară pentru orice eventualitate. 

Tony se jucă cu revolverul pînă ce uşa se închise în urma 


oamenilor săi. Apoi îşi fixă privirea asupra lui Peluso, pînă ce 
acesta aplecă ochii în jos, nemaiputînd rezista. 
- Ştii unde te găseşti? întrebă Tony pe neaşteptate. 
-Aha! mirii prizonierul. 
- Vorbeşte frumos dacă vrei să mai ieşi viu vreodată de 
aici,se răsti la el, Tony. Ştii cu cine stai de vorbă? 
- Nu. 
-Ei bine,află că eu sînt Tony Scarface adică "Faţă 
Brăzdată”, noulşef al bandei lui Lovo. Şi sînt de zece ori mai al 
dracului,decit Lovo a visat vreodată. Am ucis cu mîna mea 
vreo opt sau nouă persoane şi un şoarece fricos ca tine, n-ar 
însemna o povară în plus pentru conştiinţa mea. Ti-a intrat în 
cap? 
- Aha! 
Dar vocea captivului se schimbase de la furie la frică şi privirea 
i se pironise pe automatul de pe birou. 
- Doresc să cunosc cîteva lucruri si vreau să le aud 
din gura ta. 
- Ai nimerit-o la adresă greşita, frățioare! Eu nu sînt profesor. 
- Nu vrei să vorbeşti? 
Tony se aplecă asupra biroului cu revolverul în mînă şi ţeava 
indreptată spre capul prizonierului: 
-Vrei să te încarc cu plumb? 
- Nu, sigur că nu! Dar dacă vorbesc 
mă încarcă aimei. 
-Poate că nu! 
Tony se reaşeză în fotoliu. 
-Cîte parale faci pe săptămînă cu ai tăi? 


- Cam trei sute pe 
săptămînă. Citeodată mai mult. 
- Trei sute,ai? Nu prea mult pentru munca pe care o depui şi 


riscurile din partea celorlalte bande şi poliţiei! 

- Ce pot să fac? întrebă omul întunecîndu-se. 

- Nimic, cît timp vei lucra cu acest Bruno Schemer. Dar, 
Benny,dacă eşti băiat de treabă, poţi să cîştigi mai mult. 
Spre exemplu,cred că ai auzit că mă port foarte bine cu cei 
care ştiu să răspundă cu aceeaşi monedă. Şi caut să vin 
întotdeauna în ajutor băieţilor care îmi sînt simpatici. 

Şi aplecîndu-se peste birou, cu un ton mieros: 

- Ce-ai zice să primeşti cincisprezece hirtii de o sută, dintr- 


o dată? 

Ochii prizonierului străluciră lacom şi-şi trecu limba peste 
buzele uscate. 

- Straşnic! exclamă el. Numai cînd te gindeşti la ei şi te simţi 
fericit. 

-Ei 
bine, eu am banii ăştia. Si dacă te decizi să vorbeşti, sînt ai tăi! 

- Ce vrei să ştii? 

- Aşa mai merge. Incepi să progresezi în bine, rise Tony. 
Vreau să cunosc o mulţime de lucruri despre banda lui Bruno, 
care sînt distileriile lor, depozitele şi aşa mai departe. Vreau să 
ştiu în ce garaje îşi ţin autocamioanele şi ce rute întrebuinţează 
pentru transporturi. O să mă mai gindesc ce să te întreb, după 
ce îmi vei răspunde deocamdată la acestea. 

- Dumnezeule! Imposibil să-ţi spun toate aceste lucruri! 

- De ce? 

- O să mă curețe cum ies de aici. 

- Probabil. Dar dacă nu vorbeşti, te curăţ eu şi încă înainte de 
a ieşi de aici! 

- Dacă vorbesc mă curăţă ei; dacă tac ma cureţi tu! ce şansa 
mai am să scap cu viaţă din încurcătura în care am intrat? 

- Ascultă, nătăfleţule! se răsti Tony. Eşti de acord că cinci- 
sprezece de o sută reprezintă o sumă frumoasă? Aproape cit 
faci într-un an şi fără să pui la socoteală că îi poţi avea pe toţi 
deodată.Cu banii ăştia te-ai putea duce la San Francisco sau 
New-York, sau chiar în Mexic şi să deschizi un Cazinou sau să 
porneşti orice altă afacere, pe cont propriu. 

- Ştiu. Şi mi-ar place să-i am. Dar ai mei m-ar urmări pînă în 

pînzele albe. 

- N-o să ştie unde ai plecat. Vor crede că ai fost luat de 
banda mea "la plimbare". Nu dispar în fiecare an zeci de 
gangsteri fără să se ştie de urma lor? 

- Da,sînt de acord. Dar n-am curajul s-o fac. Mi-ar da 

de  urmă.Şi la ce servesc banii unui om mort? 

- Vino-ţi în fire, omule şi nu fi nebun! se răsti Tony, punîndu-i 


din nou revolverul în piept.Ori vorbeşti, ori te-ai dus! 
Ochii omului licăriră în fundul feţei sale palide şi-şi linse 
buzele. 


- Ştiu ce mă aşteaptă dacă vorbesc - spuse el, încăpăţinat, 


aşa că prefer să nu vorbesc orice ar fi! 

- Vasăzică nu vrei să te dai bătut? mirii Tony 

Gaura din virful ţevii revolverului, trebuie să i se fi părut 
nenorocitului mai mare decît deschizătura unui butoi, dar îşi 
adună tot curajul căre îi rămăsese, închise ochii şi scutură din 
cap negativ. 

- Şi totuşi ai să vorbeşti! lătră Tony. Scoală sus! 

Işi chemă acoliţii din camera de alături. 

- Greu de spart nuca asta! zimbi el. Duceţi-l în pivniţă! 

Rinaldo păli. Putea să împuşte un om, fără să stea pe 
gînduri,dar simpla menționare a cameriei de tortură, făcea să i 
se înmoaie picioarele 

-Hai, mişcă! ordonă Tony prizonierului, îndreptînd din nou 
automatul către el 

- Mă luaţi "la plimbare ? întrebă nenorocitul, în timp ce 
coborau la subsol cu ascensorul 

- Nu! se răsti Tony. Nu încă! 

Locul în care îl duseră era un fel de pivniţă, sub pivniţa 
obişnuită a casei. 

Inainte ca Peluso să şi dea măcar seama ce se întîmplă cu el, 
fu legat solid de brîu şi lipit de perete. Tony apucă un cuţit cu 
două tăişuri foarte ascuţite ca cele ale unui brici şi mîngiindu-l 
semnificativ. făcu cu ochiul prizonierului. 

- Ştii, Benny, că o mulţime dintre gangsterii care au fost 
găsiţi prin cîte un şanţ, după ce fuseseră luaţi "la plimbare", nu 
prea mai semănau a oameni. Aveau urechile şi limba tăiate, 
mîinile şi picioarele ciopirţite şi arse şi alte mici semne 
particulare. Şi cînd te gindeşti că aceste lucruri li s-au întîmplat 
înainte să fie ucişi. Foarte interesant, nu? 

Tony se îndreptă spre cuptorul în miniatură care fusese adus 
aproape de prizonier. Rinaldo se apropie de el. 

- In general nu-mi place să stau inactiv, şefule - spuse elcuo 
voce răguşită. Dar, crede-mă pe cuvint, nu pot să rezist la aşa 
ceva. 

- N-ai decit să te uiţi în altă parte sau să ieşi afară Nici mie 
nu-mi face o plăcere deosebită, dar n-am încotro. Dacă fac 
pasărea asta să ciripească, oraşul va fi în mîinile noastre, înainte 
de a trece mult timp. Şi nu uita un lucru, Mike: Bruno Schemer 
sau oricare altul, ar face acelaşi lucru oricăruia dintre noi, dacă 
ar avea posibilitatea. 


Se întoarse către celălalt om, care se ocupa cu nişte 
preparative ciudate, învirtindu-se împrejurul cuptorului. 

- Gata? întrebă el brusc. 

- Da, şefule. 

Din interiorul cuptorului, gangsterul scoase la iveală un drug 
lung de oţel înroşit. Tony îl apucă şi-l apropie de prizonierul 
legat. 

- Acum, blestematule - răcni el. Ori vei vorbi, ori fac o gaura 
prin tine cu drugul ăsta înroşit. 

Şi îndreptă capătul roşu către piciorul prizonierului. Omul se 
făcu mic, ochii holbîndu-i-se de groază în cele din urmă răcni, 
deşi fierul nu atinsese încă pielea. 

- Ţipă cît vrei-- spuse Tony sălbatic. Nimeni n-o să te audă. 

Să stai in faţa unui revolver, este una. Şi să te găseşti faţă în 
faţă cuun fier înroşit este cu totul altceva. Peluso 
cedă: 

- Vorbesc! Vorbesc! Vorbesc! se bilbii el,cînd fierul era la 
cîţiva centimetri de piciorul lui. Ah, Dumnezeule! la fierul la o 
parte! 

Mai bine de o oră îl interogară, Rinaldo şi cu ceilalţi scriind 
detaliile, în timp ce Tony punea întrebările. Ochii lui Tony 
scînteiau; dacă informaţiile erau exacte, avea în mînă tot planul 
celui mai redutabil adversar al său. 

- Dar banii îi iau? intrebă Peluso, dupăce reuşi să-iconvingă 
că nu mai poseda nici o altăinformaţie devaloare. 

- Da - se răsti Tony. Dar după ce controlăm datele pe care ni 
le-ai furnizat. Intre timp, rămii aici. N-am chef să te las să te 
duci ia Bruno şi să-i şopteşti la ureche tot ce ţi s-a întîmplat, 
înainte să am timp să iau măsurile necesare pentru distrugerea 
lui. 

Tony îşi alese imediat o duzină dintre cei mai capabili oameni 
ai săi, inclusiv Mike Rinaldo şi porni să verifice la faţa locului 
informaţiile smulse de la Peluso. Mai bine de o săptămînă 
lucrară zi şi noapte, mergind dintr-un loc în altul, punînd 
întrebări în aparenţă nevinovate, spionînd din toate poziţiile 
posibile. După o săptămînă, Tony avu siguranţa că tot ce 
spusese prizonierul, corespundea adevărului. 

Bucuros, Tony puse fără întîirziere în mişcare mecanismul or- 
ganizaţiei pe care o conducea. O duzină de mitraliere portative 
noi fură aduse din New-York, cu mari sacrificii. 


Intr-o după-amiază, Libati intră legăniîndu-se, în biroul lui 
Tony. 

- Am impresia că pregătirile de război sînt pe terminate. De 
unde începem? 

- O să-ţi comunic din timp, fi fără grijă - îi răspunse Tony cu 
răceală. 

- Ce ai de gind să faci cu şoarecele de Peluso? 

- Ceea ce am promis. Imediat ce campania împotriva bandei 
din nord va fi sfirşită, îi voi da banii pe care i-am promis şi-l voi 
urca în primul tren care se îndreaptă spre vest. Cred că va fi 
destul de bucuros să părăsească oraşul. 

- Cred şi eu! Dar socotesc că n-o să fi atit de imbecil 
să-i dai banii şi să-l laşisă plece. Ne-a spus tot ceştia.Ce nevoie 
mai ai de el? De ce nu-l trimiţi la "plimbare" cu băieţii, ca să 
economiseşti o mie cinci sute de dolari? 

Tony, indignat de propunerea mirşavă, îl fulgeră cu privirea. 
-Imi ţin totdeauna promisiunea, Steve, şi cînd este vorba de 
prieteni şi cînd este vorba de duşmani. Mai acum citeva zile ți- 
am încredinţat, o misiune. Văd că n-ai adus-o la îndeplinire. 
Reaminteşte-ţi că îmi ţin promisiunile şi FAŢA DE PRIETENI! Şi 
ştii ce- am promis în caz de nereuşită, nu? In ochii lui 
Steve, apăru o lumină ciudată. 

- Da! admise el cu jumătate de gură. 

- Ei bine, ce mai aştepţi? N-am de gînd săaştept toată 
vara,mai bine, grăbeşte-te! 


CAPITOLUL 15 

In seara aceea, Tony o luă pe Jane Conley, "fata cu 
revolvere", la unul dintre cele rnai selecte localuri de noapte. 

Tony observă că Jane părea oarecum enervată. Miinile ei se 
agitau nervos, cute îi apăruseră pe frunte, iar privirea 

i se rotea împrejur, ca şi cum ar fi 
fost în căutarea cuiva care trebuia să vină,sperînd totuşi că pînă 
la urmă nu va veni. 

- Ce-i cu tine, baby? Întrebă Tony. 

- Nimic. Nu mă simt prea bine. 

- Uită totul şi inveseleşte-te! Hai să dansăm! 

Se ridicară şi se îndreptară spre spaţiul rezervat dansului, 
mic şt aglomerat, formînd cel mai minunat cuplu din tot localul. 
Jane era o dansatoare perfectă, iar Tony, cu graţia sa de latin şi 
simţul său ritmic, o egala. Nimeni, privindu-i, n-ar fi visat că 
amindoi au ucis nu din cauza pasiunii, ci rece şi premeditat, 
pentru bani, şi că vor ucide din nou ori de cîte ori va fi nevoie şi 
se va prezenta ocazia. Totuşi nu erau ucigaşi decît din punct de 
vedere legal. In mintea lor, se simțeau perfect  justificaţi 

pentru tot ce făcuseră. lar crimele lor nu 
fuseseră niciodată şi nici nu vor fi cea mai mică 
ameninţare pentru public. Cînd porneau într-o misiune cu 
intenţii ucigaşe, erau invariabil în urmărirea unei anumite 
persoane „care-şi merita soarta” şi care n-ar fi ezitat să 


procedeze la fel ca ei, fără să dea dovada de mai multe 
remuşcări. Intotdeauna luau toate măsurile de precauţie ca să 
nu rănească inocenți. 

Cînd cabaretul deveni un adevărat cuib al veseliei, în orele 
dinspre dimineaţă, Tony observă la o masă pe Katherine Merton, 
fata misterioasă care, sub pretextul că este reporteră, îl vizitase 
la cartierul său general şi îi smulsese o mulţime de secrete. Era 
aşezata în alt colţ al localului, îmbrăcată într-o îndrăzneață 
rochie de seara din lamee strălucitor, escortată de un om 
frumos, brunet, îmbrăcat în frac şi a cărui fizionomie nu era 
prea liniştitoare pentru Tony. Tony se întrebă cu ce scop 
venise reportera aici, şi dacă prezenţa ei nu implica anumite 
intenţii ucigaşe. Această posibilitate îl enervă. Se întrbă dacă şi 
ea îl văzuse, sperînd că nu era cazul... 

- Ascultă, baby, nu cumva cunoşti pe fata de la masa din colţ, 
îmbrăcată în lamee şi cu broşe cu diamante? o întrebă el pe 
Jane. 

Ea se întoarse şi privirea ei trecu în revistă localul. Cînd, în 
cele din urmă, văzu fata misterioasă, ochii ei se măriră şi-şi 
muşcă nervos buzele. 

- Nu - răspunse ea ascuţit, apoi imediat adăugă: Să mergem! 

Nedumerit, Tony o conduse spre ieşire. Ştia că minţise. Dar 
de ce? Mici vinzători de ziare strigau cît îi ţinea gura titlurile 
ziarelor Care tocmai apăruseră. Tony cumpără unul şi-şi aruncă 
ochii pe prima pagină. Un involuntar -drace îi scăpă de pe buze. 

- Ce s-a întîmplat? îl întrebă neliniştită Jane. 

- Steve a tras alături, dobitocul dracului! mirii Tony. 

Fata îi smulse ziarul din mînă şi citi articolul. O încercare 
fusese făcută în scopul de a-l ucide pe Schemer Bruno, şeful 
bandei din nord. Dar, miraculos, Bruno scăpase fără nici o 
zgîrietură. Cercetat lâ poliţie,admise că bănuia cine se ascunde 
în spatele atacului, dar refuzase să furnizeze vreo informaţie. 
Poliţia considera atacul drept începutul unui nou război între 
bandele din oraş. 

- Neîndemiînaticul! miîrîi Tony. Ar fi trebuit să nu-i încredinţez 
misiunea asta. Acum Bruno va încerca să se răzbune. Şi în plus 
va fi foarte atent să nu ne mai dea ocazia să-l curăţăm, aşa că o 
Sa treacă mult timp pînă ce vom ajunge din nou la el. 

- Oh! Tony, asta mă nelinişteşte! spuse Jane. Trebuie să fii 
foarte prevăzător de acum înainte. 


O conduse acasă, în timp ce mintea lui lucra febril la noi 
planuri pentru anihilarea inamicilor săi. In faţa luxoasei case 
unde închiriase un apartament opri maşina şi o lăsă pe Jane să 
coboare. 

- Duc automobilul la garaj şi mă reîntorc imediat, spuse el cu 
un aer absent. 

La colţul străzii, coti la stînga, îndreptîndu-se spre garajul din 
apropiere. Deodată, auzi urletul unei maşini care se apropia în 
mare viteză. Bănuitor, mări viteza, dar celălalt automobil nu se 
lăsă mai prejos, ajungîndu-l din urmă. Tony putu să vadă că era 
un automobil lung şi jos, de culoare neagră, cu perdelele trase, 
automobilul tipic al morţii. Mici flăcări albăstrui apărură la unul 
din geamurile maşinii, şi Tony auzi piriitul unei mitraliere 
automate în timp ce gloanţele bateau un tam-tam, pe geamurile 
maşinii sale. Dar caroseria automobilului era din oţel special, iar 
geamurile incasabile. Gloanţele alunecau imediat ce se izbeau 
de caroserie. Totuşi, Tony nu se simţea liniştit. Ştia că inamicii 
săi nu se vor declara satisfăcuţi, pînă ce nu-şi vor îndeplini 
misiunea ucigaşa. 

Nu îndrăznea să se îndrepte spre garaj, deoarece automobilul 
morţii ar fi putut să-l urmărească înăuntru. lar cei din garaj nu-i 
puteau fi de nici un ajutor, într-o asemenea eventualitate. 
Trebuia să ajungă neapărat în sectorul controlat de banda 
sa,unde oamenii din maşină n-ar fi îndrăznit să-l urmărească şi 
unde, chiar dacă ar fi făcut-o, banda lui i-ar fi luat în primire şi ar 
fi terminat repede cu ei. 

Apăsă pînă la fund pedala acceleratorului şi uriaşa limuzină 
făcu un salt violent, ca o panteră. Cu o viteză nebunească, 
maşina înghiţea străzile întunecoase ale oraşului. Dar celălalt 
automobil se încăpăţina în urmărire. De citeva ori, ajunse 
aproape în dreptul lui Tony şi acesta aştepta să audă din nou 
mitralierele. Totuşi, pînă la urmă reuşi să păstreze distanţa. 

Şi această alergare a morţii continuă, pentru Tony o 
încercare disperată de a-şi salva viaţa, pentru ceilalţi o încercare 
de a pune capăt unei existenţe primejdioasă lor. 

Tony se ruga în gind să ajungă în sectorul său fără să i se 
întîmple nimic. Era sigur că cei din maşina morţii nu vor îndrăzni 
să-l urmeze într-acolo. 

Din nou auzi răpăitul mitralierei. Două din cauciucurile lui, 
probabil perforate de gloanţe, explodară cu zgomot asurzitor. 


Automobilul derapa spre dreapta, lovi trotuarul şi se răsturnă. 
Tony avu impresia că aluneca încet într-un abis, apoi totul se 
făcu negru înaintea ochilor săi. 

Cînd îşi recapătă cunoştinţa, zăcea lungit dar destul de 
ghemuit, poziţia care îi dădea dureri violente. Simţi un covor 
moale sub el şi de jur împrejur picioare. Apoi îşi dădu seama că 
se află într-o maşina în mers. In clipa aceea îşi recapătă 
luciditatea. 

Nu putea fi în automobilul său. Atunci, în care? Probabil că în 
acela al inamicilor săi. Se ridică repede, privind în jurul său. Doi 
oameni ale căror picioare le văzuse, erau tolăniţi în pernele 
automobilului. Dar era prea întuneric ca să le distingă feţele. 

- In fond nu e mort individul - spuse o voce stranie. Măi, 
da'ştiu că rezistă bine. 

- Cine sînteţi şi ce vreţi cu mine? întrebă Tony. 

- O să afli cît de curînd. 

- Pînă atunci lăsaţi-mă să stau lingă voi. Nu este o poziţie 
confortabilă jos pe covor. 

Incercă să se ridice dar nu putu. Se simţea slab şi ameţit. 
Unul dintre oameni îl apucă de braţ şi-l trase sus, pe perne. 
Acum Tony putea să vadă că în faţă se mai găseau doi bărbaţi. 

- Caută să te amuzi bine în cursul acestei plimbări - mirii o 
voce în urechea sa - deoarece este ultima pe care o faci! Inima 
lui Tony aproape că se opri. Nu se dăduse niciodată înapoi din 
faţa primejdiei şt trecuse prin multe situaţii grele, dar niciodată 
prin vreuna ca cea de faţă. Era dus la "plimbare", fără să se 
poată împotrivi, fără să spere că ar putea să se apere in vreun 
fel oarecare. Cel mai mic gest i-ar fi atras moartea. Se întoarse 
către omul care îi vorbise: 

- Presupun că faceţi parte din blestemata bandă din nord? 
întrebă el cu amărăciune, deşi cunoştea dinainte răspunsul. 

- Da. 
- Şi cine dracu eşti tu? 

- Eu? Omul rise fără veselie, un rîs ameninţător şi aspru ca 
clinchetul unui şarpe cu clopoței, înainte de a se repezi 
deasupra prăzii.Sînt fratele lui Jerry Hoffman! 


CAPITOLUL 16 

Prin mintea lui Tony se perindară imagini înfricoşătoare, cînd 
se gîndi la soarta care îi era rezervată. Mai întîi, o cursă grăbită 
cu maşina pe un drum de ţară. Apoi, cînd vor ajunge la un loc 
suficient de pustiu, va fi tras afară din maşină, ciuruit de gloanţe 
şi apoi părăsit în şanţul şoselei, unde, ori va fi găsit de vreun 
trecător ori va fi mîncat de furnici, dacă locul ales va fi mai 
ascuns de vederea trecătorilor. 

Intr-o luptă de stradă, chiar dacă şansele sînt 
disproporţionate, tot mai răminea o urmă de speranţă, că 
salvarea ar putea veni pe neaşteptate, dar „o plimbare" este 
mai sigură şi mai necruțătoare decit sentinţa unui juriu. Tony nu 
avea dreptul să facă apel. Pentru Tony nu mai exista nici o 
scăpare. "Plimbarea" va fi desăvirşită cu acelaşi calm şi precizie 
cu care se face o execuţie oficială. 

Un om nervos sau sensibil, pus în faţa unei morţi sigure, ar fi 
strigat, ar fi ţipat, s-ar fi rugat, poate s-ar fi bătut cu călăii săi, 
cu puterea pe care ţi-o dă disperarea. Dar Tony nu era nici 
nervos, nici sensibil. Un om care ştie să fie totdeauna gata 
pentru orice, nu poate fi nervos. Tony se gîndea, dar nu într-o 
grabă nebună şi disperată,ci calm, hotărît şi adînc. 

Neputinţa în care se găsea nu-l înfricoşa. Pur şi simplu îi 
stimula facultăţile sale excepţionale, care făcuseră din el, la 
vîrsta de douăzeci de ani, şeful temut şi respectat, faimos 
pentru îndrăzneala şi isteţimea sa. 

In sfîrşit mintea sa agilă găsi o posibilitate - şi se concentră 
asupra ei. Era un plan nebunesc. Chiar în caz de reuşită, şansele 
sale de-a scăpa cu viaţă erau reduse. De fapt, cam una la sută. 
Işi dădu seama de acest lucru, totuşi experienţa îl învățase că 
un plan care are şanse reduse reuşeşte citeodată, tocmai din 
pricină că oamenii nu pot să creadă că ar avea curajul să-l 
încerce. Dacă nu încerca nimic, Tony era sortit pieirii în mai 
puţin de a oră. Dacă risca încercarea disperată care îi trecuse 
prin minte, tot avea măcar o şansă. Decise, fără să ezite o 
secundă, să-şi asume riscul. 

Calm şi rece, aşteptă momentul potrivit, stînd între doi 
gangsteri în fund, în timp ce la volan se aflau alţi doi gangsteri. 
După un răstimp văzu un automobil venind din direcţia opusă. 


Ochii săi deveniră două lame ascuţite, în care timp aprecia 
distanţa care separa automobilele, precum şi viteza lor. 

Brusc, cu un salt neaşteptat, ca de panteră, se repezi înainte, 
dînd o teribilă lovitură şoferului şi apucînd volanul. Automobilul 
începu să se clatine nebuneşte. Dar şoferul, deşi surprins şi 
ameţit, lupta cu ultimele forţe să menţină maşina pe şosea. 
Tony încercă să-l ştranguleze cu o mînă, în timp ce cu cealaltă, 
căuta să-i smulgă volanul. Simţi cum plouă lovituri pe spatele şi 
pe propriul său cap, apoi auzi o detunătură şi simţi ceva arzător 
pătrunzîndu-i în carne. Dar scrişni din dinţi şi luptă mai departe. 

Uriaşa limuzină derapă spre dreapta, se prăbuşi în şanţ cu un 
zgomot infernal, se rostogoli peste cap de citeva ori, în timp ce 
motorul continua să urle, şi în cele din urmă, se opri pe partea 
dreaptă, încă tremurînd ca un animal înjunghiat. 

Tony, aşezat deasupra a două corpuri, scutură din cap cu 
efort ca să-şi recapete claritatea. Intregul său corp părea să fie 
o masă de nervi încordaţi la extrem. Tony nu-şi pierduse încă 
cunoştinţa, îşi dădu seama, ca prin vis, că nici unul dintre ceilalţi 
nu mişcase şi nu scosese nici un cuvînt. Braţul stîng îi atîrna, 
răsucit într-un chip foarte curios. Tony încercă să şi-l mişte, dar 
nu reuşi. In schimb durerile pe care i le provocă această 
încercare fură insuportabile. Precaut, cercetă cu mîna dreaptă 
buzunarele celor de sub el, pentru a evita orice surprize. Simţind 
o ridicătură la unul din ei, băgă mina şi scoase un automat de 
45 mm. 

Cînd simţi oţelul rece şi mai ales cînd îşi dădu seama că este 
din nou înarmat, avu impresia că a renăscut la viaţă. Căută să 
se ridice ca să încerce să iasă din această fierărie răsucită. In 
clipa aceea auzi paşi scrişnind pe pămîntul îngheţat şi o umbră 
apăru lingă maşina răsturnată. Probabil şoferul sau vreun 
pasager al celuilalt automobil. Tony se aşteptase şi mizase pe 
această posibilitate. 

- Ascultă! spuse el răguşit, şi se miră singur de vocea stranie 
pe care o auzi ieşind din gura sa: Ajută-mă să ies de aici. 

O lanternă de buzunar se aprinse şi lumina ei pătrunse în 
maşină, oprindu-se, în cele din urmă pe faţa lui Tony. 

- Sigur! răspunse străinul. Dar mă mir că te găsesc în viaţă. 
Dumnezeule! N-am văzut în viaţa mea ceva 
asemănător!... 

Il ajută pe Tony să iasă pe uşa zdrobită şi răsucită, 


apoi întoarse lanterna către ceilalţi. Cei de la volan erau cu 
siguranţă morţi, feţele lor purtînd urmele unor tăieturi adînci. In 
schimb, cei din fundul maşinii deşi leşinaţi, păreau să fie încă în 
viaţă 

- Hai să mergem, ce mai stai? spuse Tony. 

- Dar ceilalţi? obiectă uimit străinul. 

- La dracu cu ceilalţi! mirii Tony răguşit. Sînt gangsteri şi 
tocmai mă duceau "la plimbare’. Sper că sînt morţi. In orice caz, 
stai să mă asigur! 

Şi scoţind revolverul, îl îndreptă către cele două corpuri 
inerte de pe podeaua maşinii 

- Pentru Dumnezeu! strigă străinul, apucîndu-l cu o mînă tre- 
murătoare Nu se poate! Ce vrei să faci?... 

Tony se întoarse spre el şi-l fulgeră cu o privire. Apoi ridică 
dispreţuitor din umeri şi puse revolverul la loc, îşi dăduse seama 
că era preferabil să nu ucidă în faţa unui martor, mai ales că 
avea nevoie de acesta în cursul orei următoare. 

- Bineee! mirii el. Dar du- mă unde îţi ordon şi 
sfătuiesc să te grăbeşti. Hai, mişcă! 

Şi împinse ţeava revolverului în ceafa străinului, rînjind, cînd 
observă tremurul care-l cuprinse pe acesta. Amîndoi o porniră 
cu paşi repezi către maşina oprită la marginea şoselei. Tony 
ordonă omului să se îndrepte cu toată viteza către cartierul său 
general, apoi, cu un oftat de uşurare, se lăsă să cadă pe pernele 
moi ale automobilului; făcînd fel de fel de planuri de răzbunare. 

Dar durerile nu-i permiseră să se gindească prea mult timp în 


altă parte. 
Străinul de la volan ardea de curiozitate. De mai multe ori 
încercă să-şi tragă de limbă pasagerul, darTony se 


mulţumi să mormăie în chip de răspuns, 
pînă ce celălaltrenunţă. 

Străinul conducea nebuneşte, aşa că ajunseră în faţa intrării 
cartierului general al bandei, mult mai repede decit se aşteptase 
Tony. 

- Bravo - spuse scurt şeful bandei, scoţind portofelul. 
Conţinea o sută patruzeci de dolari, pe care, generos, îi aruncă 
în mîna tremurătoare a uimitului străin. 

- Să acoperi cheltuielile cu benzina - spuse el, încercînd să 
suridă. 

Apoi faţa i se întunecă, cute îi apărură pe frunte şi vocea ieşi 


răguşită dintre dinţii strînşi: 

- Dar să-ţi ţii gura închisă - spuse el cu sălbăticie - sau vei 
avea parte de ce era să păţesc eu astăzi. 

Deşi era înspre dimineaţă, cîţiva gangsteri mai stăteau la 
discuţie în holul întunecos al hotelului. Intrarea lui Tony şi halul 
în care apăru creă senzaţie şi toţi se întoarseră, curioşi, spre el. 

- Am avut un accident de automobil - spuse scurt Tony. 

Apoi urcă scările ce duceau la biroul său şi telefonă după un 
doctor. 

O oră mai tîrziu, cu rănile pansate şi braţul pus în ghips, Tony 
se culcă. Simţea că nu va reuşi să doarmă, totuşi se trezi abia 
după prînz în ziua următoare. 

Din fericire, avea citeva costume de rezervă şi la hotel. Altfel 
ar fi trebuit să apară în costum de seară. Mincă un breakfast 
interminabil, apoi se duse în birou şi trimise după Steve Libati. 

Şi ochii săi scînteiară cînd dădu ordinul. Avea de gînd să pună 
capăt pentru totdeauna unei anumite situaţii. 


CAPITOLUL 17 

Steve Libati, ajutorul şef al puternicei bande intra în cameră 
cîteva minute mai tîrziu, cu un aer foarte sigur de sine, deşi se 
vedea de departe că este forţat. Faţa sa urită era schimonosită 
într-un suris, dar ochii săi erau tăioşi şi cercetători, ca şi cum se 
întreba cum va fi primit. 

- Am auzit de accidentul pe care l-ai suferit, şefule. Imi pare 
rău, spuse el. "Copoii" au telefonat că au găsit automobilul tău 
undeva prin partea de nord a oraşului. Azi dimineaţă, am fost 
luaţi cu asalt de reporteri; şi spuneau că au văzut găuri de 
gloanţe în cauciucuri. Dar le-am spus să plece, nu eşti aici... 

- Desigur - mirii acru Tony. Imi eşti de mare folos! Nu ştiu ce 
m-aş face fără tine! 


Apoi, deodată,  aplecîindu-se peste birou, cu gura 
schimonosită într-un oribil rînjet: 

- Pentru toţi dracii din iad, de ce nu l-ai ucis pe Bruno 
Schemer? întrebă el. 

Libati dădu calm din umeri: 

- Ghinion! mormăi el, în chip de răspuns. 

- Ce vrei să spui cu asta: ghinion! se repezi Tony sălbatic. 
Gloanţele se duc acolo unde sînt trimise... Explică-mi şi mie cum 
s-a întîmplat. 

Libati explică. Unul din gangsterii pe care îi alesese să-l ajute 
la uciderea lui Bruno, şeful puternicei bande din nord, 
descoperise ca acesta urma să se ducă într-un anumit loc la ora 
10 seara, în ziua ce trecuse. Intr-un automobil oprit lîngă 
trotuarul opus, îl aşteptaseră. Sosise cîteva minute mai tirziu, 
dar tocmai cînd se pregăteau să tragă, un automobil trecuse, 
mascîndu-le obiectivul. Cînd avuseseră din nou posibilitatea de 
a trage, era prea tîrziu. Totuşi trăseseră o rafală asupra lui, apoi 
puseră automobilul în mişcare, înainte ca gangsterii lui Schemer 
să aibă timp să tragă la rîndul lor. 

- Toţi trei ati tras asupra lui? întrebă Tony. 

- Da. 

-Şi din trei, nici unul n-a nimerit? 

-Aşa s-ar părea. Ediţiile de dimineaţă au anunţat că a scăpat 
teafăr de pe urma acestui "misterios atac". 

-Ce lot de nemernici sînteţi! mirii cu dezgust Tony. Eu aş 
putea să arunc cu revolverul în cineva şi tot l-aş lovi... Şi de ce 
dracu n-aţi rămas pe loc să duceţi la capăt misiunea? 

- Dar gangsterii din maşina lui Schemer... 

- Dacă mi-a fost în viaţa mea scîrbă de ceva, ei bine, mi-a 
fost scîrbă de laşi... Precis că habar n-ai avut că dacă tragi 
asupra lui Bruno şi nu-l loveşti, pui toată banda lui de gorile pe 
urma mea... Ascultă, Steve, există două tipuri de gangsteri, pe 
care nu-mi pot permite luxul să le ţin în serviciul meu: acei care 
nu vor şi acei care nu pot să-mi execute ordinele. Şi cred că tu 
faci parte din ambele categorii. 

Libati se roşi, pînă ce faţa lui negricioasă deveni absolut pur- 
purie, iar în ochii săi negri şi instabili, apăru o lumină 
amenințătoare. 

- Nu înţeleg ce vrei să spui? rosti el încet, cu buzele subţiate 
de ură. 


- Bine. Atunci să îţi explic mai pe larg ca să înţelegi chiar şi 
tu: ori tu şi oamenii pe care ţi i-ai ales nu sînteţi buni de nimic, 
ori eşti vîndut inamicului şi ai greşit intenţionat ţinta. 

- Blestemăţie! răcni Libati, sărind în picioare, cu mîna dreaptă 
deja în buzunarul de la haină. 

Dar Tony cu o rapiditate surprinzătoare şi cu calmul unui 
expert în materie, ridicase de pe birou revolverul şi îl îndreptase 
spre pieptul lui Libati, înainta ca acesta să fi avut timp să-şi 
scoată arma din buzunar. 

- Nu scoate revolverul, nebun ce eşti! şuieră Tony. Nu mi-e 
milă şi eu nu greşesc niciodată ţinta. Şi mai bine ţi-ai stăpini 
nervii cînd eşti de faţă cu mine. Nu uita că doar braţul stîng îmi 
e fracturat - încheie el. 

Steve lăsă în jos mîna în care ţinea revolverul, apoi o ridică 
ostentativ pentru a-şi aprinde o ţigară scoasă din buzunarul 
stîng. 

- Ai căutat să mă înlături încă de la plecarea lui Johnny Lovo - 
continuă Tony. Şi oamenii de soiul tău nu-şi fac scrupule, cînd 
vor să ajungă la un rezultat. Dacă aş fi dispărut, tu deveneai şef, 
nu? lată de ce ai preferat să-l laşi în viaţă pe Bruno Schemer: ca 
să aibă grijă de mine. Dar după cum vezi, sînt încă viu şi 
intenţionez să rămîn în viaţă încă multă vreme. Aşa că îţi dau un 
sfat: îţi pierzi de pomană un timp preţios, aşteptînd să ajungi şef 
în locul meu. 

Vocea sa deveni tot atît de rece şi tăioasă ca a unui judecător 
care rosteşte o sentinţă: 

- Tu şi cei doi care te-au însoţit în expediţia de astă noapte, 
nu mai faceţi parte din banda mea! 

- Nu vorbii prostii! Nu poţi să mă dai afară din banda lui Lovo. 
Dacă Johnny... 

- Johnny a plecat. Şi eu am rămas şef. Şi iată "autoritatea" 
mea - adăugă el, ridicînd automatul şi mîngiindu-l drăgăstos. De 
azi înainte nu mai primeşti un sfert de dolar de aici şi dacă te 
prind prin vecinătate, te trimit la loc de verdeață. Ne-am 
lămurit? Şi acum poţi să pleci, mergind pe propriile tale picioare, 
sau dacă preferi, cu dricul. Alege!... 

Un minut întreg cei doi se priviră în albul ochilor. Privirea lui 
Tony era rece, tăioasă şi stabilă; ochii lui Steve, mişcători şi 
arzind de furie. Dar, după un răstimp, locotenentul se întoarse 
şi, fără un singur cuvînt, părăsi camera. Tony ciîştigase din nou; 


şi încă definitiv, de data aceasta. 

Prima acţiune a lui Tony, fu să-şi asigure o escortă de "gărzi 
de corp". Şi încă o escortă numeroasă. De aici înainte nu avea 
intenţia să călătorească decit în maşină blindată cu geamuri 
incasabile, purtînd pieptarul de oţel şi aşezat între doi gangsteri 
înarmaţi pînă în dinţi, în timp ce o altă maşină, încărcată cu 
"aghiotanţi" trebuia să-l urmeze protejîndu-l. 

Tony intră grăbit în apartamentul elegant pe care-l închiriase, 
cu ochii scăpărînd de furie. Avea multe întrebări de pus Janei 
Conley, faimoasa "fată arsenal", care locuia împreună cu el de 
cîtva timp. 

O găsi aşezată confortabil într-un uriaş fotoliu din sufragerie, 
citind un roman şi ronţăind bucăţi de ciocolată dintr-o cutie pusă 
alături. Calmul ei îl irită şi mai mult. Ea privi în sus cu surpriză 
cînd auzi uşa, apoi ochii ei reflectară uimirea provocată de 
aspectul său 

- Vai, Tony! exclamă ea. Ce s-a întîmplat? 

- Ce grijulie eşti acum, mititico! mirii Tony. leri seară am 
plecat să duc la garaj automobilul şi nu m-am mai întors decit a 
doua zi şi mi se pare că nu te-a mirat prea mult acest fapt. 

- Se poate să vorbeşti aşa, Tony? Desigur că m-am întrebat 
ce este cu tine şi am fost teribil de îngrijorată. Dar m-am gîndit 
că nu-ţi place să se amestece nimeni în treburile tale şi că-ţi 
cunoşti meseria. 

- Desigur, desigur... Ei bine, află că banda lui Bruno Schemer 
a încercat aseară să mă ia la "plimbare". Şi convingerea mea 
este că erai la curent cu ceea ce urma să se întîmple. 

- Tony! fata se îngălbeni deodată şi ochii îi scînteiară. Cum 
îndrăzneşti să insinuezi aşa ceva? 

- Cine era femeia de ieri seară de la cabaret? Aceea în rochia 
de lamee şi cu tipul acela brunet, îmbrăcat în haine de seară? 

- Nu... nu ştiu... 

- Ba da. Ştii prea bine. Cînd ţi-am arătat-o, am văzut în ochii 
tăi că o cunoşti. 

Se apropie de ea, îi apucă braţul ca într-o menghină şi-l 
răsuci cu cruzime. 

- Cine era femeia? răcni el. 

- Este... este... o "fată cu revolvere"-gifii Jane. Prietena lui 
Schemer Bruno. 

- Aşa vasăzică! 


Lăsă braţul Janei şi se dădu un pas înapoi, privind-o cu 
dispreţ. 

- Tipul care o însoțea era Schemer Bruno? 

- Da. 

- Dumnezeule! Dacă aş fi ştiut asta!... tună şeful bandei, o 
privire fioroasă apărîndu-i în ochi. Şi tu ştiai asta şi nu mi-ai 
spus... 

- Nu. Dacă ţi-aş fi spus, ai fi încercat să-l cureţi chiar acolo. Şi 
te-ai fi ales, ori împuşcat de vreunul din escorta sa care îl 
însoţeşte pretutindeni, ori arestat şi executat pentru crimă. 

- Nu mă face să rid! Nu au ce să-mi reproşeze, "domnii" de la 
poliţie. 

- Nu fi prea sigur! Contrabanda este una şi crima este cu 
totul altceva. 

- Ce te-a determinat să pleci, imediat ce i-ai văzut? 

-Mi-era frică să nu încerce să te curețe. Voiam să plecăm cit 
mai departe de ei. 

- Mi se pare că-ţi era mai teamă pentru propria-ţi piele, decît 
pentru a mea. 

- Şi ce dacă ţin la pielea mea? replică Jane recăpătindu-şi 
stăpînirea de sine şi calmul. Nimeni, la vîrsta mea, nu doreşte să 
părăsească viaţa cu una cu două. 

Şi adăugă cu repeziciune, cînd văzu pe Tony încruntîndu-sa 
bănuitor: 

- Mi-era teribil de frică pentru tine, dragul meu Tony. Nu-ţi 
aduci aminte de cît timp caut să te conving să-ţi iei cu tine peste 
tot o escortă? 

Tony rămase pe gînduri, dindu-şi seama că fata avea 
dreptate. De două săptămîni, fata căutase zilnic să-l convingă să 
ia măsuri de precauţie. Dar el ezitase, gîndindu-se că o escortă 
în jurul lui ar arăta că se teme. Totuşi nu putea să-şi scoată din 
cap ideea că Jane îl trăsese pe sfoară. Şi mintea lui nemiloasă şi 
răzbunătoare nu putea să găsească decit o singură pedeapsă 
pentru susmenţionata vină: moartea. 

- Te iubesc, Tony continuă ea să pledeze, sub privirea lui 
pătrunzătoare. Şi am făcut în ultimul timp tot ce mi-a stat în 
putinţă ca să te apăr. 

- Nu zău! Am eu bănuielile mele. Totuşi îţi voi da o şansă ca 
să-mi dovedeşti ceea ce susţii. Dacă mă iubeşti, curăţă-l pe 
Schemer Bruno. 


Ochii ei se măriră la gîndul sarcinei enorme ce-i sta în faţă. Işi 
dădu seama ce gînduri îl rodeau pe Tony. 

- Ţi-e frică? întrebă el. 

Jane îl privi în faţă cu dispreţ. 

- Nici gînd! spuse ea tăios. Sînt la fel de abilă şi curajoasă ca 
zece ca tine, mare gangster ce eşti! 

- Da? atunci fă-mi proba că eşti şi totodată că mă iubeşti, 
trimiţindu-1 în iad pe Schemer Bruno. 

- Ce gentleman şi ce cavaler este domnul!rosti ea 
dispreţuitoare. Imi dă sarcina să ucid pe cel mai mare gangster 
din oraş, pe rivalui lui. Şi încă singură. 

Şi apoi, adăugă rugătoare: 

- Ştii prea bine, Tony, că niciodată n-am lucrat singură. Dar 
sînt bună de ceva dacă sînt ajutată. Cred că-ţi aminteşti de 
seara de la Clubul Ambasadorilor, cînd împreună l-am curăţat pe 
Jerry Hoffman? Dacă lucrăm amîndoi, îţi promit că voi face tot 
ce-mi ceri. Voi căuta să aflu cînd şi unde îl poţi găsi pe Schemer 
Bruno. Apoi vom intra împreună în acţiune. 

- Bjne, ne-am înţeles - mirii Tony. Se trezise aproape complet 
din miînia care-l cuprinsese la început şi privind frumuseţea fetei 
din faţa sa, se decise că n-are nimic de pierdut lăsînd-o încă în 
viaţă. Desigur, Jane nu trebuia să băniuască nimic din toate 
acestea. Aşa că făcu un pas înainte şi o apucă iarăşi de braţ. 

- Dar dacă te mai prind, diavol mic ce eşti - şuieră el printre 
dinţii strînşi - că umbli cu şiretlicuri, poţi să-ţi comanzi coşciugul. 
Ne-am înţeles? 

Astfel fu semnată condamnarea la moarte a lui Schemer 
Bruno, de doi oameni care nu dăduseră încă niciodată greş. 

Totuşi bănuielile care pătrunseseră în mintea lui Tony şi 
cearta care avusese loc între ei, urmau să aibă efecte 
considerabile într-un viitor apropiat. 


CAPITOLUL 18 

Chiar din ziua următoare, Tony porni o campanie nemiloasa 
de represalii pe viaţă şi pe moarte împotriva bandei lui Schemer 
Bruno. In sinea sa, el începuse să aibă un oarecare respect 
pentru faimosul Bruno. Asistase la o mulţime de exemple de 
curaj şi înţelepciune de care dăduse dovadă acesta, iar 
întîimplarea de la cabaret îl convinsese pe deplin. Un om care 
putuse, la mai puţin de o oră după ce se săvirşise un atentat 
împotriva lui, să stea la o masă alături de cel care ordonase 


uciderea lui, era demn de admiraţie. Dar dovada curajului şi 
abilității rivalului său, servise doar pentru a întări voinţa lui Tony 
de a ieşi victorios din această luptă disperată şi pentru a-l forţa 
la uimitoare lovituri. 

Sub ordinele lui, banada bombardă depozite ale adversarilor, 
ucise şoferi şi distruse camioane, intimidă pe proprietarii 
barurilor care continuau să cumpere alcool de la banda din nord, 
omorînd chiar pe cîţiva dintre ei, care se  dovediseră 
recalcitranţi, promiţind celorlalţi tot sprijinul şi protecţia dacă 
trec de partea bandei lui Tony. Banda ucise o jumătate de 
duzină dintre cei mai buni mitraliori ai lui Bruno şi ameninţă pe 
ceilalţi cu aceeaşi soartă dacă nu părăsesc imediat oraşul. 
Banda jefui tripourile deschise de Schemer Bruno şi bombardă 
de afară pe cele în care nu reuşi să pătrundă. Pe scurt, căută să 
scoată din sărite şi să înfricoşeze în toate felurile posibile banda 
condusă de îndrăzneţul şi şiretul rival al lui Tony. 

Cînd campania de represalii era în toi şi toate mergeau 
strună, Tony ordonă să fie adus în faţa lui Benny Peluso, fostul 
locotenent al lui Schemer, care fusese capturat şi destăinuise 
toate ascunzişurile bandei din nord. Succesul operaţiunilor pe 
care le întreprinsese se datorau în bună parte preţioaselor 
informaţii furnizate de acesta. 

Uritul şi nesuferitul gangster era întunecat şi arăta foarte 
înfricoşat cînd fu adus înaintea lui Tony, escortat de cei doi 
gangsteri care-l capturaseră şi-l aduseseră la cartierul general al 
bandei. 

- Ei bine, Benny - spuse Tony - informaţiile pe care mi le-ai 
dat s-au dovedit a fi corecte. Şi prin urmare iată ceea ce ţi-am 
promis. 

Şi aruncîndu-i un plic voluminos, continuă: 

-Aceşti doi oameni te vor escorta la un tren care pleacă spre 
vest; te vor apăra dacă banda lui Bruno va încerca să te curețe. 

Micul gangster, care fusese silit să-şi trădeze tovarăşii pentru 
bani, apucă plicul cu amîndouă mîinile şi începu să numere cu 
lăcomie banii pe care-i conţinea. Cînd se asigură că înăuntru 
erau o sută cincizeci de hirtii de cîte o sută de dolari, privi în sus 
spre Tony şi zimbi recunoscător. In lumea gangsterilor, era o 
surpriză plăcută să găseşti un inamic - sau chiar un prieten - 
care să-şi ţină cuvîntul cînd nu era cu nimic obligat. 

-Mulţumesc - murmură el. Nu credeam că-ţi vei respecta 


promisiunea. 

-Imi respect întotdeauna cuvîntul, indiferent ce promit, bine 
sau rău, replică Tony, emoţionat de purtarea sinceră a fostului 
său inamic. Acum pleacă şi drum bun! 

Aghiotantul personal al lui Tony, sclivisitul Mike Rinaldo, 
însarcinat cu escortarea lui Peluso, se urcă în maşină, ajută pe 
ceilalţi doi să se urce, apoi porni 

O oră mai tîrziu, Rinaldo se întoarse, arătînd foarte abătut. 

- Ştiri proaste, şefule - spuse el printre dinţi. Pe drum un alt 
automobil ne-a aruncat în şanţ şi cîţiva din nord l-au curăţat pe 
Peluso, înainte ca să avem timp să luăm la ochi puştile. Am sărit 
din automobil şi am şters-o ca să nu fim acolo la venirea 
copoilor. Probabil că vreunul din banda lui Bruno a aflat că-l 
ţinem aici şi a pîndit plecarea lui. 

- Păcat - spuse Tony plictisit. Acum, reporterii şi poliţia o să 
ne înjure pe noi că l-am curăţat; toţi îl consideră încă inamicul 
nostru. Vezi să aducă înapoi la garajul nostru maşina în care 
eraţi. 

Tony rămase pe gînduri după plecarea îngimfatului Mike 
Rinaldo. Se pricepea în materie de gangsteri şi era sigur că Mike 
şi cu celălalt l-au împuşcat pe Peluso pentru cei 1 500 de dolari. 
Dar nu avea cum s-o dovedească. In orice caz, ce putea să facă? 
Işi ţinuse promisiunea şi în fond Peluso nu era decit un trădător 
de rînd. In inima lui, Tony ştia că oricare altul ar fi reacţionat la 
fel, dacă s-ar fi găsit în situaţia lui. Bănuielile sale se 
verificară,cînd, o săptămînă mai tîrziu Mike apăru la volanul unei 
luxoase limuzine de ultimul tip. 

Tony continuă cu mai multă ferocitate campania împotriva 
bandei din nord, pentru că nici Schemer Bruno nu stătea cu 
mîinile la piept, sub loviturile care se abăteau zilnic asupra 
bandei sale. Lupta şi el cu toată energia, punînd la contribuţie 
toată abilitatea de care dispunea atit el, cît şi puternica sa 
organizaţie. Era lupta cea mal disperată şi mai vastă care 
avusese loc vreodată pe lume în timp de pace si curînd ziarele 
începură să urle, cerînd protecţia vieților cetăţenilor oneşti şi 
apărarea proprietăţii şi a bunurilor celor inocenți. 

- Să-i ia dracul - miîrîi Tony într-o noapte cînd discuta cu Jane. 
Eu ştiu prea bine că n-am rănit niciodată decit pe cei care-şi 
merită soarta. Nici eu şi nici băieţii mei n-am tras decit asupra 
adversarilor. Şi din cîte ştiu, nici celelalte bande nu obişnuiesc 


să tragă alături. Şi nici n-am aruncat o singură pocnitoare,pină 
n-am verificat ce se petrece înăuntru. Dacă depozitele şi casele 
aparţin oamenilor cinstiţi, de ce le închiriază gangsterilor? Dacă 
vor să ciştige mai mult, să suporte riscurile - încheie Tony. 

Dar,în ziua următoare, telefonul de pe biroul lui Tony zbîrnii 
prelung. 

- Camote? ţipă în aparat Judecătorul districtului. Vreau să te 
văd azi după-amiază. Apartamentul F, hotelul Gherman. La ora 
două fix. 

- De ce nu la birou? - obiectă Tony. Şi poţi să-mi spui de pe 
acum ce-ai pus la cale? 

-Nu te priveşte. Te sfătuiesc să nu întîrzii. 

Şi judecătorul de district atîrnă receptorul în furcă. 

Pînă pe la unu şi jumătate Tony se tot întrebă ce avea judele 
de gind. Nu putea să găsească nici un răspuns care să-l 
satisfacă. Un timp suspectă o cursă şi aproape se decise să nu 
se ducă dar apoi işi dădu seama că un judecător de district nu 
putea fi amestecat într-un atentat împotriva unui şef de bandă. 
Un singur lucru era sigur: chemarea nu prevestea nimic bun. 

Tony continuă să se gindească la ce urma să se întîmple, scu- 
fundat în pernele maşinii care-l ducea la locul de întîlnire. Işi 
luase cu el o puternică escortă, în două maşini. Cînd ajunseră la 
destinaţie, formară un cerc în jurul lui şi astfel intrară în hotel. 
Umplură un ascensor şi porunciră liftierului să-i ducă la 
apartamentul F, "într- un timp şi două mişcări". Omul ezită, 
aşteptind şi alţi pasageri, dar privind mai bine la feţele care-l 
înconjurau se decise că ar fi mai bine să execute nefîntirziat 
ordinul primit. 

Cînd ajunseră la etajul indicat, fură imediat înconjurați de o 
echipă de poliţişti care-i dezarmară cu repezicine, fără să dea 
dovadă de exces de gentileţe. 

- Ascultă! Ce înseamnă asta? - întrebă belicos Tony. 

- Vei afla imediat - răspunse un detectiv morocănos. Da-mi 
repede şi armele tale. Şeful n-are chef de împuşcături astăzi. 

Tony scrişni din dinţi dar se supuse. Să ucizi un detectiv în 
toiul unei lupte şi pe o alee întunecoasă este una şi să-i împuşti 
de faţă cu alţi douăzeci şi încă într-un hotel de mîna întîi, este cu 
totul alceva. Tony era însă foarte indignat la suprafaţă, iar în 
suflet i se furişă o teamă nemărturisită. Tovarăşii săi erau foarte 
tăcuţi şi ascultători,reacţia obişnuită a gangsterilor cînd au de-a 


face cu poliţia. 

Cînd programul dezarmării fu completat, tovarăşii lui Tony 
fură conduşi într-o cameră si încuiaţi. 

- Veţi sta aici liniştiţi pînă venim să vă dăm drumul. Şi să nu 
faceţi gălăgie, altfel vă luăm la birou şi vă aplicăm tratamentul 
special cu bastoane de cauciuc, rezervat unor lepădături ca voi. 
Am zis! 

Şi şeful detectivilor trînti uşa, învirti de două ori cheia şi o 
băga în buzunar, lăsînd doi poliţişti de pază în faţa uşii. Apoi îl 
conduse pe Tony printr-un coridor larg spre o uşă închisă pe 
care se afla un "F". Bătu la uşă, apoi o dechise şi îl împinse pe 
Tony înăuntru. Tony auzi uşa închizîndu-se în spatele său şi 
cheia învirtindu-se în broască. Abia atunci privi în faţa sa şi 
deodată înţepeni. 

In jurul unei mese, aşezată în mijlocul luxoasei camere 
şedeau o jumătate de duzină de oameni. Un singur scaun mai 
era gol; probabil cel rezervat lui. 

Tony îi recunoscu pe toţi dintr-o privire. In capul mesei, ceva 
mai la o parte, stătea judecătorul districtului, un om corpolent, 
robust, cu o bărbie voluntară şi cu ochi mici şi lacomi. Ceilalţi 
din jurul mesei, erau şefii tuturor bandelor de gangsteri din oraş. 
Printre ei se găsea şi Schemer Bruno. 

- Fă cîțiva paşi spre mine şi aşează-te, Camonte, ordonă 
judele cu buscheţe. Putem să începem, domnilor! 

Tony păşi încet înainte, simulînd un calm pe care era departş 
de a-l simţi. Apoi se aşeză, fulgerînd cu o privire pe Schemer 
Bruno, care schiţă un zîmbet batjocoritor la vederea braţului lui 
Tony, care atîrna într-o eşarfă. Era prima lor întîlnire. 

- Ce ţi s-a întîmplat la brat? întrebă Bruno 
Tonul şi comportarea lui erau destul de politicoase, dar 
aveau o notă batjocoritoare şi dispreţuitoare, care făcu sîngele 
lui Tony să-i fiarbă în vine 

- Am suferit un accident de automobil - răspunse Tony. Eu 
am scăpat uşor, dar alţii s-au ales cu răni mai serioase, ba unii 
au şi murit chiar - adăugă el cu satisfacţie, la gindul celor din 
banda lui Bruno, rămaşi în maşina răsturnată. 

Surisul de pe faţa lui Bruno dispăru ca prin farmec şi fu 
înlocuit cu o expresie dură şi nemiloasă, într-o faţă îngheţată, 
din care numai ochii dădeau singurul semn de viaţă. Şi aceştia 
ardeau,aruncînd văpăi de ură reţinută cu greu. Din cite îşi dădea 


seama Tony, mîna lui Bruno ardea după un revolver. 

- Terminaţi odată - vorbi judele. Astăzi mi-am rezervat 
dreptul să vorbesc singur. Ascultaţi! 

Cei şase oameni, conducătorii celor mai importante bande 
din oraş, reprezentanţii oficiali ai tuturor mîrşăviilor, afară de 
simple murdării, se întoarseră dintr-o dată, privind spre omul 
care era şeful organizaţiei create pentru protecţia cetăţenilor 
oneşti şi care fusese aleş de aceştia, pentru ca să-i apere de 
maşinaţiile gangsterilor cu care el stătea acum în conferinţă. 
Toţi îl plăteau cu bani grei şi toţi îl dispreţuiau, dîndu-şi seama 
de trădarea lui faţă de cauza pe care se angajase să o ducă la 
capăt. Totuşi, în sinea lor, toţi se temeau de puterea lui şi de 
ceea ce ar putea să pornească împotriva lor dacă nu-i dădeau 
ascultare. 

- Războiul dintre voi trebuie să se sfirşească! exclamă judele, 
bătînd cu pumnul în masă, ca să dea mai multă tărie vorbelor 
sale. Reporterii şi jurnalele urlă şi cîţiva politicieni au început să 
se neliniştească. Unii dintre oamenii influenţi de aici s-au dus 
pînă la guvernator şi i-au spus că oraşul a căpătat o reputaţie 
proastă şi că oamenii nu mai au curajul să vină sau să stea în el 
şi asta este în detrimentul afacerilor. S-a propus chiar numirea 
unui procuror special, un om bogat şi bine apărat şi a unui juriu 
care să cerceteze chestia bandelor. Cred că ştiţi prea bine ce ar 
însemna acest lucru! 

Şefii bandelor se priviră neliniştiţi. Ştiau ce ar fi însmnat: 
neplăceri, urmăriri, restricţii şi poate chiar distrugerea lor. 

- Camonte - continuă judele, fulgerîndu-l cu privirea. Ştiu că 
tu şi cu Bruno sînteţi cei mai vinovaţi, cei mai sălbatici şi cei mai 
setoşi de sînge indivizi pe care i-am întîlnit vreodată în lunga 
mea experienţă. Dar mai ştiu că motivul pentru care ceilalţi sînt 
mai liniştiţi, este că nu sînt suficient de puternici ca să se 
răfuiască cu voi. Oricum, aveţi destul spaţiu fiecare, în care să 
lucraţi, aşa că veţi înceta cu luptele şi veţi lucra în linişte, 
fiecare în sectorul lui. 

- Crezi că va respecta armistițiul? întrebă Bruno pe jude, dînd 
din cap dispreţuitor spre Tony. 

- In orice caz, mai mult ca tine, blestematule - mirii Tony, cu 
faţa schimonosită într-o oribilă strimbătură. 

- Eu unu! n-aş îndrăzni, cînd e vorba de tine, - continuă 
Bruno. M-ai împuşca pe la spate... 


- Nu zău, tocmai tu, care ţi-ai omori mama pentru o jumătate 
de dolar... 

- Tăcere! - urlă judele cu sălbăticie. Şi faceţi ce vă spun eu, 
sau scap oraşul de blestemul vostru. 

- Ai pierde o sumă frumuşică dacă ţi-ai pune în practică 
ameninţarea - rînji Tony, înfuriat de schimbul de cuvinte pe 
care-l avusese cu Bruno. 

Scos din sărite de obraznica remarcă, judele se încruntă şi-i 
aruncă o privire înveninată. 

- Mai bine să am jumătate din venituri, decît nimic - răspunse 
el, printre dinţii strînşi. Incă o glumă de felul acesta şi vei fi 
primul care părăseşte oraşul. 

Tony cedă, deşi fierbea de necaz. Dar îşi spuse în sinea sa că 
va avea grijă de toţi, inclusiv de judecătorul de district. Se 
întîmplaseră în trecut şi alte lucruri mai stranii şi, în plus, judele 
îşi merita soarta. 

Judecătorul întinse pe masă o hartă uriaşă a ținutului, oraşul 
fiind cel care ocupa cea mai mare parte a suprafeţei. Deja harta 
era împărţită în pătrate cu creionul roşu şi în fiecare pătrat era 
scris numele unuia dintre cei de faţa. 

- lată teritoriile pe care le-am acordat fiecăruia dintre voi - 
continuă judele. Şi cred că sînteţi de acord că am dat dovadă de 
imparţialitate. Voi, cei mai mari, aveţi teritorii mai întinse, dar şi 
bandele mai mici îşi au cîmpul lor de activitate, deoarece toţi 
trebuie să trăiască, nu? 

Şefii priviră harta cu atenţie. Şi toţi îşi deteră seama că 
judecătorul procedase cu imparţialitate. Fiecare îşi mai dădu 
seama că în interiorul districtului acordat se puteau face destule 
afaceri din care să trăiască regeşte atit el cît şi banda 
respectivă. Totuşi obiceiul lor fusese să lupte pentru spaţiu şi nu 
se puteau dezobişnui uşor de această idee. 

- lată cite o copie pentru fiecare, cu teritoriul respectiv trasat 
cu creionul roşu - continuă judele, înmînîndu-le hărţi înfăşurate. 
Şi primul dintre voi care aud că a trecut un pas într-un teritoriu 
care nu-i aparţine, îl scot imediat din oraş. Puțin îmi pasă cine 
este. In plus,vă luaţi obligaţia de a comunica bandelor 
respective teritoriul fixat şi de a avea grijă ca să respecte şi ei 
instrucţiunile mele. Fiecare dintre voi este direct răspunzător de 
comportarea bandei pe care o conduce. Dacă nu-şi poate face 
oamenii să-l asculte, nu merită să fie şef. Şi să nu mai aud vreo 


împuşcătură, sau vă execut pentru crimă, oricare dintre voi va fi 
prins. Aţi înţeles? 

Întorcîndu-se spre Tony, judele adăugă: 

- Camonte, tu poţi să pleci primul.la-ţi şi oamenii. Voi ceilalţi 
veţi pleca pe rînd, după ce el şi oamenii lui s-au îndepărtat. Şi vă 
sfătuiesc să nu încercaţi ceva, deoarece detectivii mei pîndesc 
prin împrejurimi în speranţa că vor avea ocazia să opereze vreo 
cîteva arestări! 

Tony se ridică, privind la cei din jurul său, aruncă o uitătură 
semnificativă în direcţia lui Schemer Bruno, apoi părăsi camera. 
Pentru el conferinţa avusese o singură parte bună: îi dăduse 
prilejul să-1 întilnească faţă în faţă pe Bruno. Ştia exact acum 
cum arată cei mai înverşunat inamic al său şi de acum înainte 
era capabil să-l identifice chiar de la o distanţă apreciabilă. Ceea 
ce constituia un avantaj considerabil, mai ales cînd era vorba de 
împuşcături în întuneric... 


CAPITOLUL 19 

Un timp, cam aproape patru luni, domni linişte. Toţi făceau 
bani, dar nimeni nu mai folosea revolverul. Apoi, oamenii 
începură să se simtă plictisiţi, cum se întîmplă cu toţi cei 
obişnuiţi cu activitatea. Reînceperea ostilităţilor o formară citeva 
certuri între membri neînsemnaţi ai bandelor dar nu avură 
rezultate prea serioase, decit citeva nasuri însîngerate şi ochi 
învineţiţi. Apoi, se auzi din cînd în cînd de cite o înjunghiere şi în 
cele din urmă răsunară primele împuşcături. 

Tony simţi imediat cum evoluau lucrurile. Chiar el pesonal 
resimțea puternic inactivitatea şi plictiseala îl dobora. Devenise 
bănuitor de tăcerea prelungită a inamicilor săi. Ştia perfect de 
bine că nici ei nu puteau suporta mult timp povara apăsătoare a 
armistiţiului, reacţionînd normal, la fel ca şi oamenii din banda 
lui. Pe scurt, totul se rezuma la întrebarea chinuitoare: care va 
da semnalul reînceperii ostilităţilor. 

Printre posesiunile de preţ ale lui Tony, se numărau şi citeva 
tripouri. Unul dintre acestea era situat la etajul doi al unei clădiri 
din centrul oraşului. Cu toată poziţia sa centrală, se găsea pe o 
stradă puţin frecventată şi fără multe magazine, ceea ce făcea 
ca circulaţia să fie uşoară. 

Tony vizita tripoul aproape în fiecare zi, lucru pe care nu 
încercase niciodată să-l ascundă. Intr-o dăpă-amiază, pe cînd 
ieşea din automobil şi aştepta ca escorta să se adune în jurul 
său, auzi răpăitul unei mitraliere. Văzu doi dintre aghiotanţii săi 
prăbuşindu-se loviți de plumbii ucigători şi pe ceilalţi refugiindu- 
se la adăpostul relativ pe care-l ofereau cele două maşini în care 
sosiseră. Toţi priveau în sus, într-un efort disperat de a 
descoperi sursa atacului.. Tony se adăposti sub portalul clădirii, 
abia după ce simţi o duzină de gloanţe izbindu-se de pieptarul 
său de oţel. Fără acest pieptar, Tony ar fi fost de mult într-o 
lume mai liniştită, deoarece atacatorii se dovediseră destul de 
îndemiînatici. 

Imediat ce se puse la adăpostul relativ pe care i-l oferea 
portalul, Tony se întoarse; scoase revolverul şi privi în sus. Văzu 
doi dintre oamenii săi trăgînd spre două ferestre ale unui mic 
hotel de pe partea opusă a străzii. Dar odată cu dispariţia sa, 


răpăiturile mitralierei încetară. Işi închipui că atacatorii erau 
deja în goană să scape de la locul atacului înainte de sosirea 
poliţiei. Işi dădu seama că şi oamenii săi trebuiau să facă acelaşi 
lucru, ca să evite arestarea şi condamnarea. O luptă cu 
mitralierele în plină zi în centrul oraşului nu era lucru uşor de 
muşamalizat, chiar cu ajutorul unor autorităţi complice. 

Păşi în stradă şi aruncă spre ferestrele hotelului o rapida dar 
cercetătoare privire. Nu văzu nimic care să-i dea de bănuit. 

- Terminaţi! urlă el către băieţi Urcaţi în maşini... repede! Să 
fugim! 

Făcu un salt spre una din maşini şi se aruncă înăuntru. 
Oamenii se îngrămădiră în jurul său şi în cealaltă maşină. Cele 
două automobile o porniră în goană.Trecură la cîțiva centimetri 
de un copoi care sufla disperat în fluier, apoi goniră înainte spre 
cartierul general care le oferea siguranţă. Ochii lui Tony 
scăpărau de miînie reţinută, dar simţea în schimb o mare 
satisfacţie. Războiul începuse! 

- Erau la etajul al treilea, şefule - gîfii unul dintre oameni.l-am 
văzut bine, erau numai doi. Unul avea o mitralieră Thompson, 
celălalt se servea de un automat. 

"Thompson" era cel mai modern tip de mitralieră portativă şi 
totodată arma favorită a gangsterilor, deoarece poate fi mînuită 
mai uşor decit o puşcă. Cîntăreşte doar cincisprezece kilograme 
ş] putea trage o sută de focuri pe minut. 

Cînd ajunseră la cartierul general, Tony se duse direct în 
biroul lui şi telefonă judecătorului de district: 

- Au încercat să mă curețe de la etajul trei al hotelului 
Victoria - spuse el aproape vesel. 

- Ştiu. Tocmai am fost informat de Biroul Central al 
Detectivilor. 

- Trebuie să fi fost banda lui Schemer Bruno. Ce ai de gînd sa 
faci acum? 

- Ceea ce am promis la conferinţă. Vom aresta la noapte citi 
putem din banda din nord, îi vom cerceta şi miine îi vom judeca. 

Frumoasă intenţie, gîndi Tony dar reuşita era problematică. 
Şansele ca atacatorii să fi scăpat fără urme, erau mari. lar 
ceilalţi nu vor scoate nici un cuvînt; mai mult ca probabil că nici 
măcar nu ştiau de atac şi judele nu-i putea acuza decit cel mult 
de port ilegal de armă. Tony îşi dădu seama că toate arestările 
se vor reduce la o simplă mascaradă, menită să arunce praf în 


ochii publicului. 

In schimb, Tony simţi că această mascaradă prezenta pentru 
el o ocazie pe care nu trebuia cu nici un preţ s-o scape. Işi 
chemă doisprezece dintre cei mai buni mitraliori şi împreună cu 
ei lucră mai bine de o oră la un plan, menit să arate oraşului ce 
poate banda lui Camonte. 

Ziarele de seară - totdeauna mai zgomotoase decit cele de 
dimineaţă - făcură mare vilvă în jurul atacului. Pe Tony însă îl 
atraseră doar două rînduri de la sfirşitul articolului. Poliţia în 
căutarea atacatorilor şi urmelor lăsate de ei, descoperise într-o 
cameră a hotelului Victoria, tot la etajul trei, o mitralieră 
Thompson,un automat şi un om mort care avea în el o jumătate 
de duzină de gloanţe. Şi acesta fusese identificat drept Steve 
Libati, fostul aghiotant al lui Tony. 

- Porcul! mîrîi Tony veninos. Trădător, eh? Probabil că a fost 
împuşcat pe la spate tot de tovarăşii săi, ca să nu-i trădeze şi po 
ei. In orice caz şi-a căutat-o singur şi şi-a meritat-o din plin! 

Tony se gîndi mult timp la această întîmplare. Identificarea 
fostului său locotenent printre cei care îl atacaseră aducea un 
nou element. Se putea întîmpla ca Steve Libati să-l fi atacat din 
simplă răzbunare. Dar era infinit mai probabil ca atacul să fi fost 
plănuit de Schemer Bruno care se servise de locotenentul 
trădător ca de o simplă unealtă; Libati fusese primit în banda din 
nord din pricina urii pe care o nutrea faţă de Tony şi din cauza 
preţioaselor informaţii pe care le putea furniza cu privire la 
activitatea acestuia. 

Ziarele de dimineaţă, deşi mai rezervate, publicară la loc de 
frunte că fuseseră efectuate mai multe razii în timpul nopţii în 
cartierul nordic al oraşului, cu rezultatul că o bună parte din 
bandă fusese arestată. Printre aceştia se găsea chiar şi Schemer 
Bruno. Arestaţii aşteptau acum în celule să le vină rîndul să fie 
judecaţi. 

La ora nouă şi jumătate, Tony încărcă două limuzine cu cei 
doisprezece mitraliori pe care îi alesese cu o zi mai înainte şi 
porni să-şi pună în aplicare planul. Ordonă şoferilor să oprească 
la cîţiva zeci de metri înaintea tribunalului dar să nu stingă 
motoarele,ca să fie pregătiţi de fugă. Apoi porunci oamenilor 

să-şi ocupe poziţiile de-a lungul 
străzii.Privind la ei, Tony surise,gîndindu-se la ce Îi 
aştepta pe cei din banda de nord. La ieşire, Schemer Bruno şi 


oamenii săi urmau să aibă parte de o straşnică surpriză. Şi în 


plus, ieşind direct de la tribunal, mai mult ca sigur 
că nici unul nu va fi înarmat. Se 
părea că distrugerea bandei din nord era pe cale 


de a fi înfăptuită. 

Deodată uşile tribunalului se deschiseră de perete şi un val 
de detectivi şi poliţişti în uniformă năvăli în stradă, repezindu-se 
către mitraliorii lui Tony. 

- Drace! mirii Tony, care rămăsese într-una din maşini.l-au 
văzut copoii! Porneşte imediat! 

Uriaşa limuzină făcu un salt şi dispăru după primul colţ dar 
nu mai înainte ca două gloanţe să se lovească de caroseria ei. 

- Opreşte! ordonă Tony şi maşina fu imediat frinată. Deşi mai 
erau încă aproape de tribunal, nimeni nu-i putea vedea de 
acolo. 

- Dă-mi revolverul tău! 

Şoferul îi înmînă arma şi Tony o aruncă calm într-un ascunziş 
special din perna maşinii. Făcu aceeaşi operaţie cu propriul său 
automat iar micul revolver pe care-l purta în buzunarul de la 
vestă, îl ascunse în ciorap. 

Cînd doi detectivi apărură gifiind după colţ - lucru de care 
Tony era sigur - el şedea calm pe scara maşinii. 

- Am avut impresia că vreţi să-mi spuneţi ceva? întrebă el, 
încruntîndu-se. 

- Aşa s-ar spune - gifii unui din ei. Ce noroc că locotenentul 
Grady a privit pe fereastră şi ţi-a văzut gorilele, altfel ar fi 
trebuit să cărăm pînă diseară morţii de pe stradă. 

- Vasăzică locotenentul Grady a fost cu această idee? întrebă 
mieros Tony. O să-mi amintesc de el. 

- Nu mă interesează ce o să-ţi aminteşti. Deocamdată făceţi- 
ne plăcerea să ne însoţiţi pînă după colţ. 

- Aveţi mandat de arestare? 

- Nu, sigur că nu. 

- Atunci cu ce drept? 

- Pentru port ilegal de armă. 

- Dar n-am nici o armă asupra mea. 

- Nu? exclamă neîncrezător cel mai în  vîrstă.Vrei să-ţi baţi 
joc de noi. Ţine-i bine pe linia de ochire, Jim, in timp ce eu îi 
percheziţionez. 

Repede dar precis îl controlă pe Tony, dar după cum se 


aşteptase acesta, nu şi mai jos de genunchi. Neştiind ce să 
creadă, detectivul ordonă şoferului să iasă din maşină şi-l 
controlă şi pe el, dar fără nici un rezultat. Mai mult decit zăpăcit, 
detectivul privi din nou spre cei doi oameni, asupra cărora era 
sigur că va găsi arme. Atunci îi veni o idee, ceea ce se întîmplă 
rareori la un poliţist. 

- Am găsit! exclamă el cu entuziasm. Le-aţi aruncat pe podea 
sau le-aţi ascuns undeva prin maşină. Am mai întîlnit eu trucul 
ăsta! 

Controlă automobilul piesă cu piesă. Numai punîndu-i 
dinamită sau deşurubîndu-I bucăţică cu bucăţică ar fi putut să-l 
controleze mai bine. Dar nu găsi nici umbră de ceea ce căutase. 

- Vezi? spuse blajin Tony. Ţi-am spus adevărul. Azi dimineaţă 
am plecat la plimbare şi nu prea m-am simţit încîntat cînd aţi 
tras fără motiv asupra mea.Dar treacă de la mine... 

Şi scoţind două hîrtii de cîte cincizeci de 
una fiecăruia dintre nedumeriţii detectivi. 

- Ca să aveţi de ţigări. Sper că veţi uita că am fost pe aici 
astăzi. Dinspre partea mea n-o să spun nimănui despre felul 
caraghios în care v-aţi comportat. Cu bine! 

Se urcă în automobil şi o porni mai departe,scoţind imediat 
revolverul din ciorap, pentru orice eventualitate. 

-Şefule, straşnic ai lucrat! exclamă admirativ şoferul. 

- Dacă detectivii ar fi fost puţin mai inteligenţi, n-aş fi avut 
nici o şansă să ies cu faţa curată - răspunse cu înţelepciune şi 
modestie Tony. 

Odată ajuns la birou, puse imediat mîna pe telefon şi formă 
numărul căpitanului Flanagan. 

- Aici Tony Camonte - spuse el agresiv. Aud că mi-ai arestat 
cîţiva oameni pe strada Lawrence. 

- Da. Am auzit şi eu. 

- Bine. Scuipă-i din închisoare. Cred că trebuie să-mi faci 
cîteva mici servicii pentru banii pe care-i primeşti lunar. 

- Imi pare rău, Tony, dar puterea mea este limitată. Dacă ar fi 
fost arestaţi de oamenii mei ar fi fost cu totul altceva, dar aşa 
cum se prezintă situaţia nu pot să mă amestec. Vreun reporter 
ar putea prinde de veste şi asta ar însemna sfîrşitul. Voi căuta 
să nu fie condamnaţi decît pentru port ilegal de armă. In orice 
caz, trimite-le un avocat bun. 

Aşa că Tony telefonă unuia dintre avocaţii special angajaţi să 


se ducă să susţină cauza oamenilor săi, apoi căzu pe gînduri nu 
tocmai plăcute. Primul plan dăduse greş! Următorul trebuia 
neapărărt să reuşească... 


CAPITOLUL 20 

Intr-o dimineaţă, odată cu poşta, Tony primi o invitaţie, 
tipărită pe carton cu colţuri aurite şi multe ornamentaţii. 
Invitaţia era pentru inaugurarea unui cazinou, "Woodland", 
aşezat la o oarecare distanţă de oraş, destul de departe ca să 
nu intre sub jurisdicţia legilor care cîrmuiau oraşul, dar nu destul 
de departe, ca să nu intre sub influenţa adevăraţilor stăpîni ai 
acestuia, gangsterii, invitaţia conţinea informaţia că inaugurarea 
va avea loc printr-un bal costumat şi că intrarea va fi permisă 
numai pe baza acestei invitaţii. 

Tony nu avea idee precisă despre ce înseamnă un bal 
costumat, dar nici nu simţea neapărat nevoia să afle. Dar 
vanitatea sa fu zgîndărită de faptul că intrarea se făcea numai 
pe bază de invitaţii. Faptul că fuseseră trimise citeva sute de 
invitaţii nu mai conta. 

Citva timp se lăsă pradă gîndurilor plăcute, zicîndu-şi că de- 
venise un om de bază în oraş. Apoi, bănuitor din fire, ajunse la 
concluzia că la mijloc era probabil ceva organizat, o "cursă", ca 
să fie scos din circulaţie. Privi invitaţia cu atenţie. Nu părea să 
poarte nici un semn special. Probabil că jumătate din gangsterii 
din oraş vor lua parte la inaugurare. Ştia că toţi se dădeau în 
vînt după acest gen de sport. Dar îl credeau oare pe el atit de 
naiv, încît să cadă aşa de uşor în plasă?  Făcu invitația 
ghemotoc şi o aruncă în coşul de hirtii. 

Citeva minute mai tîrziu, telefonul zbiîrnii. Era Jane. 

- Poţi să treci cîteva minute pe acasă, dragul meu? Dar 
urgent. Am ceva important să-ţi comunic. 

- Spune-mi acum. 

- Nu. Nu poţi să ştii dacă vreun detectiv sau gangster nu 
ascultă pe fir. 

- E ceva important? S-ar putea să aştepţi pînă la miezul 
nopţii? 

- Da, poate că da - răspunse ea cu jumătate de gură. Dar ar fi 
fost mai bine să vii imediat. 

- Oh, bine, voi veni - răspunse supărat Tony. 

Escortat,se îndreptă spre casă.Apoi, ordonînd aghiotanţilor să 


aştepte, se năpusti pe scări către  luxosul său apartament, 
năpădit de o vagă nelinişte. Dar Jane era zîmbitoare şi părea 
fericită. 

- Dragul meu - exclamă ea bucuroasă - am aflat locul unde 
putem întîlni pe amicul nostru Schemer Bruno... la parte la 
inaugurarea cazinoului Woodland, care are loc miine seară. Este 
singura noatră şansă să punem mîna pe el... 

Ochii lui Tony deveniră bănuitori. 

- Zău? spuse el. Şi, mă rog, cum de ai aflat acest lucru? 

- Nu mă întreba. Te rog. Nu sînt mîndră de felul în care am 
aflat, dar ce importanţă are, din moment ce sîntem în posesia 
informaţiei pe care o căutam. Avem o şansă unică să-l curăţăm, 
Tony. Il vom lua prin surprindere, căci nu se va aştepta la un 
atac tocmai la o inaugurare. Probabil că nu va avea o escortă 
puternică;poate chiar deloc. In plus este un bal costumat, aşa că 
toţi vor purta costume şi măşti, deci nimeni nu va bănui 
prezenţa noastră. 

- Nu? Şi atunci cum vom putea să-i recunoaştem? 

- E singurul lucru care ne rămîne de făcut. 

- Bine, am să mă mai gîndesc. 

Se reîntoarse la cartierul general şi scoţind din coş inviaţia, 
"reflectă" tot restul după-amiezii. Ceva îi spunea să nu se ducă, 
o presimţire neclară. Totuşi şansa de a-l ucide pe Bruno, fu o 
ispită prea puternică. Se decise să aleagă riscul. 

In dimineaţa următoare, însoţit de patru aghiotanţi, se duse 
la un magazin care închiria costume. Dar nu alese nimic, 
deoarece nu voia să-şi asume riscuri mai mari decit era nevoie. 
li era teamă ca inamicii săi să nu afle cum se va deghiza, dîndu- 
şi seama că reuşita misiunii şi poate chiar viaţa sa depindeau 
numai ds anonimat. Abia în cursul după-amiezii trimise un om 
de serviciu să-i cumpere un "Henry VIII". Il alesese în sinea sa 
încă de dimineaţă, deoarece lărgimea costumului îi permitea să 
poarte cu el un adevărat arsenal. lar barba urma să-i ascundă 
cicatricea de pe obrazul stîng. 

Puțin după ora zece, el şi cu Jane, care era îmbrăcată într-o 
minunată Julietă se îndreptară într-o maşină spre Woodland. 
Erau însoţiţi de patru neiînfricaţi şi experţi mitraliori. Doi din 
aceştia, mai mici de statură şi mai slăbuţi, fuseseră costumaţi în 
femei, pentru ca să fie trei perechi. Automobilul, de tip comun şi 
mult mai mic decit acela în care mergea de obicei Tony, fusese 


special închiriat pentru ca banda adversă să nu fie în posesia 
nici unui singur element, din care să deducă prezenţa luf Tony şi 
a escortei sale. 

La o sută de metri de cazinou, Tony opri şi toţi îşi puseră 
măştile. Apoi aranja maşina la marginea şoselei, gata de fugă. 

Tony se simţea neliniştit, fiindu-i teamă că nu vor putea intra 
şase persoane cu o singură invitaţie. Dar uşierul, costumat şi el 
în păzitor de harem, salută pînă la pămînt şi le făcu politicos 
semn să intre. Tony nu putea şti ce se ascundea îndărătul 
politeţii manifestată de uşier. Deoarece nici măcar Jane nu 
reuşise să afle anumite detalii. Spre exemplu, faptul că dintre 

toate invitaţiile trimise de 
Schemer Bruno, care era proprietarul cazinoului, doar invitaţia 
lui Tony purta inscripţia "jocuri de noroc", gravată în colţul din 
stînga. Astfel că fură identificaţi din momentul în care intrară în 
cazinou. De fapt, erau "oaspeţi de onoare", deşi nu aveau de 
unde să ştie acest amănunt. 

Cazinoul Woodland era neobişnuit de spaţios şi luxos. Cea 
mai mare parte a primului etaj era ocupată de o uriaşă sală cu 
spaţiu rezervat în mijloc pentru dans. 

Tony şi băieţii săi, neştiind că sînt urmăriți de privirea 
ucigaşă a cel puţin o duzină de gangsteri, trecură degajaţi prin 
mulţimea care se afla în sală, apoi se urcară la etajul următor. 

Cel de-al doilea etaj era împărţit într-o mulţime de săli de joc, 
unde se practicau cele mai diverse jocuri de noroc. Mizele erau 
foarte ridicate. Tony îşi încercă norocul la ruletă şi cum se 
întîmplă întotdeauna cu aceia care nu joacă pentru cîştig, adună 
în faţa sa în mai puţin de o jumătate de oră, peste două mii de 
dolari. Crupierul, sperind că pînă la urmă va începe să mai şi 
piardă, îl invită să continue să joace; dar Tony dădu negativ din 
cap şi părăsi masa. 

Coborîră din nou scările. Aglomeraţia crescuse şi toţi păreau 
foarte veseli. Zgomotul era infernal, dar amuzant. Tony şi 
complicii săi s-ar fi distrat de minune, dacă n-ar fi fost "în 
misiune". Tony era tăcut şi încordat, de altfel ca întotdeauna 
cînd se pregătea să ucidă.In şoaptă, ordonă aghiotartţilor săi să 
nu-l urmeze prea îndeaproape, ca să nu atragă atenţia, dar să-l 
păzească cît se poate de bine. Dansă de citeva ori cu Jane într- 
un colţ mai retras. 

- Amestecă-te în mulţime - îi ordonă el. Vezi dacă Bruno 


Schemer se află pe aici şi dacă poţi, caută să afli şi cum este 
costumat. Jane dădu din cap în semn că se va conforma, apoi 
dispăru înghițită de mulţime. Tony îşi roti împrejur privirea, 
căutînd să descopere vreun indiciu printre cei care dansau cu 
frenezie. Ah, numai de ar fi ştiut cum era îmbrăcat Bruno! 

Ici şi colo, descoperi cîte o femeie excepţional de 
atrăgătoare. Apoi, în cele din urmă, privirea sa se pironi pe cea 
mai bine femeie dintre cele de faţă. Era înaltă şi subţire, 
îmbrăcată într-o rochie albă luxoasă, iar pe deasupra cu o 
mantilă regească. Pe cap, ca să completeze efectul, purta o 
coroană încrustată cu briliante scînteietoare 

Cînd o observă pentru prima oară, tocmai mergea. Era un 
mers grațios, regal, exact mersul unei regine. Căută să-şi 
amintească unde-l mai văzuse dar nu-şi putu reaminti. Dar era 
sigur că văzuse mai înainte un mers identic şi, în subconştient, 
îşi dădu seama că reprezenta o amintire nu tocmai plăcută. 

O urmări îndeaproape căutînd tot timpul să-şi amintească 
unde o mai văzuse şi observă că partenerul ei era un om înalt, 
bine făcut, agil ş plin de graţie, costumat în satan. 

In cele din urmă, ea se depărtă de acesta şi se îndreptă către 
Tony. Ezită o clipă cînd ajunse în dreptul lui şi îi aruncă o privire 
pătrunzătoare. Masca pe care o purta dădu privirii un aer 
enigmatic, totuşi era fără îndoială că reprezenta o invitaţie. Apoi 
fata trecu mai departe. Ajungind la uşă, se opri în prag şi privi 
înapoi, spre Tony, apoi ieşi afară. Era tot atit de clar, ca şi cum 
ar fi vorbit. II invitase pe Tony sa o urmeze. Incălzit de succes, 
Tony cedă impulsului de a o urma şi făcu cîţiva paşi spre uşă... 

„„. Abia atunci, într-o străfulgerare, îşi aminti unde mai văzuse 
acest mers. Era al Katherinei Merton, fata care venise să-l 
viziteze la birou, pretxtînd că este reporteră şi care, în realitate, 
era prietena lui Schemer Bruno. 

Ce potrivit se costumase Bruno: „In Satan!" - gîndi Tony. 
Numai sub pelerina roşie pe care o purta pe deasupra, putea 
ascunde un adevărat arsenal! 

Intr-o clipă, Tony întrevăzu clar şi precis tot complotul 
pregătit împotriva lui. Cum de îi descoperiseră identitatea nu-şi 
putea imagina, dar un lucru era sigur. Bruno Schemer îi 
pregătise o cursă în care el era gata să cadă! Prietena lui 
încercase să-l ademenească afară, pentru ca banda lui Bruno 
să-l poată curăța fără să pună în pericol viaţa celor din cazinou. 


Straşnic plan, numai că acum era sortit să nu reuşească. Tony 
se repezi pe scări la etaj şi privi jos pe o fereastră. Cinci siluete 
costumate se înviîrteau pe lîngă intrarea principală. Şi mai la o 
parte, un diavol cu mantie roşie supraveghea operaţia. Ultima 
umbră de nesiguranţă dispăru din mintea lui Tony. 

Cobori din nou scările şi fără să dea impresia că se grăbeşte, 
adună banda împrejurul lui. 

- la pe Jane cu tine şi urcaţi-vă în maşină - ordonă el unuia 
dintre aghiotanţi, deghizat tot în femeie. Nu vă grăbiţi... dar 
imediat ce ajungeţi pregătiţi automobilul pentru o pornire 
rapidă. Voi, băieţi, veniţi după mine. 

Ştia că Bruno şi banda nu vor trage după Jane. Ei voiau să-l 
curețe pe Tony şi numai pe el. La ce bun în acest caz să-l aver- 
tizeze de intenţiile lor. Aşa că Tony nu se îngriji de soarta lui 
Jane. 

Işi conduse cei trei aghiotanţi către bucătărie. Inainte ca 
bucătarul şef sau vreunul dintre ajutoarele sale să aibe timp sa 
obiecteze, Tony trecu prin bucătărie şi-şi scoase oamenii afară, 
în aerul rece al nopţii. Repede, dar tăcut, ei se mişcară unul 
după altul, ocolind pădurea. La colţ se opriră să privească. Cei 
şase gangsteri erau tot acolo, aşteptînd încordaţi. In faţa intrării, 
o siluetă costumată în regină, privea neliniştită spre sala 
principala, neştiind ce să creadă. Evident, fata nu-şi putea da 
seama ce anume întîrzia apariţia sa. 

- Vedeţi pe cei de colo? şopti Tony oamenilor săi. Ne aşteaptă 
să ne curețe. Cel îmbrăcat în diavol este Schemer Bruno. Lăsaţi-l 
pe seama mea! Ceilalţi sînt ăghiotanţii săi. Vi-i las în grijă! 

Incet, Tony ridică automatul la linia de ochire, apoi trase 
piedica. Ochind cu grijă, apăsă pe trăgaci şi arma aruncă o 
flacăra albăstruie. 

O ciudată satisfacţie îl cuprinse, cînd văzu silueta costumată 
în diavol împleticindu-se şi prăvălindu se cu un sunet sec. Totuşi 
trase tot încărcătorul, cu ţeava îndreptată spre figura întinsă la 
pămînt. 

Nici oamenii săi nu se lăsară mai prejos. Revolverele scuipară 
mesaje de moarte peste tot. Detunăturile alcătuiau un concert 
macabru. Dar şi ceilalţi se deciseseră să-şi vîndă scump pielea. 
Incă de la prima detunătură se aruncaseră la pămînt şi acum 
trăgeau nebuneşte. Tony auzi gloanţele vijiind pe lîngă el şi 
înfigîndu-se în pămînt sau în scoarţa arborilor cu un zgomot sec. 


Dar detunăturile se răriră. La început, trăgeau patru revolvere 
de partea cealaltă a baricadei, apoi doar trei... două... unul. Şi, 
în cele din urmă, focul încetă. 

- Să mergem, băieţi! exclamă fericit Tony şi toţi se îndreptară 
în fugă către automobil. 

Se îngrămădiră înăuntru într-o clipită şi automobilul ţişni ca 
lovit de un uriaş bici. 

- Apasă acceleraţia! ordonă Tony. Ştia că în cazinou se 
găsesc încă destui acoliţi de-ai lui Bruno şi nu avea de gînd să 
se lupte cu o întreagă armată. Cînd privi ultima oară înapoi, 
văzu pe treptele de la intrare o siluetă costumată în regină, 
prăbuşindu-se pe trepte, în timp ce oamenii năvăleau afară. 

- Dumnezeule! am scăpat ca prin urechile acului - exclamă 
Tony, în timp ce automobilul gonea către cartierul general. Dacă 
nu mi-aş fi amintit unde am mai văzut mersul prietenei lui 
Bruno, aş fi fost curăţat la ora asta. Am lucrat cu multă dibăcie 
la pregătirea acestui cefmplot. 

Întorcîndu-se spre Jane, cu o faţă bănuitoare şi încruntată, el 
continuă: 

- Ascultă, baby, nu-mi spui şi mie care a fost amestecul tău în 
această afacere? 

- Ce vrei să spui, Tony? 

- Ştii al dracului de bine ce vreau să spun! strigă el. Susţii că 
nu Ştiai nimic de intenţiile lor de a mă curăța? 

- Sigur că nu! Tony, insinuezi că... 

- In cazul acesta, de unde ai ştiut că vor fi aici astă noapte? i- 
o tăie Tony. 

- De la Katherine, prietena lui. 

- De la cine? Dar pentru numele lui Dumnezeu, cum ai făcut-o 
să vorbească? 

- Ea este... este... sora mea! 

- Oh! Dumnezeule! Vasăzică am fost cumnat tot timpul cu cel 
mai îndiîrjit inamic al meu, fără să ştiu! Phiii! In ce familie am 
intrat! 

- Am crezut că am reuşit s-o trag de limbă fără să observe, 
cînd am întîlnit-o ieri, dar acum îmi dau seama că ea vroia ca eu 
să capăt informaţia - continuă Jane cu o voce răguşită. Şi gata 
să plingă, adăugă: Tony, iartă-mă, dar am căzut fără să-mi dau 
seama în cursa pe care ţi-o întindea Bruno. 

- Nu-i nimic, linişteşte-te - răspunse generos Tony. Totul este 


bine cînd se termină cu bine. Schemer Bruno a trecut într-o 
lume mai bună. 

Moartea neaşteptată şi misterioasă a faimosului şef de 
bandă, făcu senzaţie în tot oraşul. Schemer avu parte de 
funerarii grandioase, la care luă parte şi judecătorul districtului, 
şeful poliţiei, cincisprezece judecători şi vreo două sute de 
automobile pline de politicieni. Tony trimise o coroană de flori 
care-l costă două sute de dolari: bani pe care Tony îi consideră 
drept cea mai bună investiţie pe care o făcuse vreodată. 
Singurul lui regret era că nu avusese ocazia să trimită coroana 
mai devreme. 


CAPITOLUL 21 

Trecu un an liniştit şi lipsit de evenimente. Puterea lui Tony, 
nedisputată de nimeni, cu excepţia unor neînsemnate încercări 
sortite de la început nereuşitei, devenise o adevărată povară. 
lar veniturile depăşiseră visurile sale cele mai îndrăzneţe. Se 
vorbea şi se scria mult despre el, astfel încît devenise o 
adevărată figură legendară. 

Aflase din articolele de prin ziare două amănunte referitoăre 
la familia sa, amănunte care-l interesau mult: tatăl său murise 
iar fratele său fusese avansat locotenent de poliţie. Aflînd primul 
amănunt, Tony răspunsese prompt, aranjind cu unul dintre 
avocaţii săi să informeze pe doamna Guarino că o rudă 
îndepărtată murise, lăsîndu-i un venit de o mie de dolari pe 
lună. 

Răspunsul lui Tony la cel de al doilea amănunt fu un lung şi 
sarcastic hohot de ris. Auzise din diferite surse demne de toată 
încrederea că fratele său este un element foarte capabil şi cu 
trecere la femei, în ciuda faptului că era căsătorit şi avea şi un 
copil. Tony zimbi diabolic la gîndul ce senzaţie ar face ştirea că 
fratele locotenentului detectiv Ben Guarino nu este altul decit 
faimosul şef de bandă Scarface Camonte. 

Tony continua să stea împreună cu Jane, deşi erau aproape 


tot timpul certaţi. Trebuiau să se mute mereu din casă în casă, 
deoarece nimeni nu mai consimţea să-i păstreze de chiriaşi, 
după ce descoperea adevărata lor identitate. Totuşi ei nu 
puneau la inimă aceste afronturi, muiţumindu-se să fluture 
teancurile de bani pe sub nasul snobilor care îi repudiau. Tony 
descoperise că banul este poarta fericirii şi puţin îi păsa de felul 
cum îl cîştigă. 

Dar inactivitatea îl apăsa. Cucerise tot oraşul şi acum privea 
spre lumi noi, gata de cucerit. 

Oamenii susțineau că New Yorkul şi în general coasta de est, 
erau zonele în care contrabada cu alcool dădea cele mai bune 
rezultate. Erau destui gangsteri desigur şi prin partea de est, dar 
probabil neobişnuiţi cu metodele necruțătoare ale celor din 
vestul mijlociu. Mitralierele şi bombele - gîndea Tony - i-ar pune 
pe fugă cît ai clipi din ochi. 

Cam în aceeaşi vreme începură să circule din ce în ce mai in- 
sistent zvonuri, în sensul că cei din est priveau cu ochi lacomi 
spre vestul mijlociu. Se mai spunea că Frankie Wales, cel mai 
crud şi sîngeros din şefii bandelor din est, luase hotărîrea să 
pornească o campanie necruțătoare pentru acapararea vestului 
mijlociu, utilizînd armele şi folosindu-se de mijloacele 
întrebuințate şi de Tony. 

Dar Tony rise dispreţuitor cînd locotenenţii veniră să-i 
raporteze ceea ce auziseră. Era prea puternic, prea cunoscut 
chiar şi în New York, pentru ca vreunul din şefii de bandă de 
acolo să viseze măcar să-i ia locul în vestul mijlociu. Dar gindul 
unei noi posibilităţi de luptă, făcu ca ochii să-i scînteieze iarăşi. 
Dacă vreunul va îndrăzni să-i încalce teritoriul, îi va arăta el ce 
poate! Nu numai că- şi va apăra teritoriul său, dar va lua şi 
teritoriul agresorului după ce- | va înfrînge. 

Tony nu crezu nimic din rapoartele asupra invaziei dinspre 
est, pînă într-o seară cînd cina la etajul întîi al cartierului său 
general. Răpăitul cîtorva mitraliere şi zăngănitul geamurilor care 
cădeau în bucăţi îl treziră din reverie. Se aruncă sub masă, deja 
cu revolverul în mînă. Răpăitul continua jos în stradă, geamurile 
continuau şi ele să cadă în bucățele şi Tony auzi gloanţele 
vîjăindu-i pe deasupra capului. Apoi mitralierele tăcură şi se auzi 
un puternic automobil pornind în goană Nu încăpea nici o 
îndoială că atentatul fusese îndreptat împotriva lui. Dacă s-ar fi 
aruncat sub masă doar cu o secundă întîrziere, costumul său 


bine tăiat ar fi purtat urma a cel puţin o duzină de gloanţe; 
găurile din zid, pe locul unde stătuse, nu lăsau nici o îndoială în 
această privinţă. 

Tony îşi reaminti că banda din nord reuşise prin aceeaşi 
metodă să-l bage în sperieţi pe Johnny Lovo şi să-l determine să 
părăsească oraşul. Cei care-l atacaseră pe Tony se înşelau dacă- 
şi închipuiau că vor reuşi să-l determine pe el să procedeze ca şi 
înaintaşul său! Dacă vroiau război, Tony va avea grijă să le dea 
această satisfacţie. Oricare ar fi fost urmarea, Tony era fericit de 
întorsătura pe care o luaseră evenimentele. 

Activitatea din restul nopţii, dovedi neîndoios că inamicii săi 
doreau cu orice preţ să-l scoată din circulaţie. Ei bombardară cel 
mai vast dintre depozitele sale şi uciseră doi aghiotanţi de-ai lui 
Tony care conduceau maşina pe care el o întrebuința de obicei. 
Dar Tony se mulţumi să suridă fericit, plin de satisfacţie la 
gîndul că avea din nou cu ce să-şi treacă vremea în mod plăcut. 

In seara următoare, în timp ce intra grăbit în holul hotelului 
care-i servea de cartier general, Tony văzu două persoane 
urcîndu-se într-un ascensor: Mike Rinaldo, cel mai bun mitralior 
al său şi o fată. Abia avu timp să întrezărească faţa fetei înainte 
ca uşa ascensorului să se închidă, dar ceea ce văzu fu deajuns 
ca să-i taie respiraţia. Deoarece fata era fără îndoială... 

Tony se întoarse către un grup de mitraliori care discutau 
animat în mijlocul holului: 

- Aţi văzut fata care a urcat cu Mike? întrebă el cu un ton 
degajat căutînd să pară cît mai natural. Ştie vreunul dintre voi 
cine este fata? 

- Desigur; este una dintre cele mai simpatice fete care 
frecventează hotelul. Dar singurul care a fost în stare să se 
apropie de ea pînă acum este Mike. Numele ei - stai să mă 
gîndesc - da... mi se pare că e Rosie Guarino. 

- Dumnezeule! făcu răguşit Tony. 

- Ce s-a întîmplat, şefule? 

- Ni... nimic - îngăimă Tony cu respiraţia tăiată. Faţa sa 
devenise albă ca ceara şi tremura parcă cuprins de friguri. . 

In mintea lui înfierbîntată se ciocneau de-a valma gînduri 
înebunitoare. Rosie, micuța lui surioară Rosie, singura care 
fusese model de cuminţenie şi care-l îngrijise în timp ce mama 
lui se ocupa cu magazinul. Işi dădu deodată seama că ea trebuia 
să aibă douăzeci şi doi sau douăzeci şi trei de ani. Şi el care se 


gîndise tot timpul la ea imaginîindu-şi-o de şaisprezece ani. 
Acum ea urcase în acest hotel de proastă reputaţie, întovărăşită 
de Mike Rinaldo, cel mai lipsit de scrupule dintre toţi oamenii pe 
care-i cunoscuse Tony vreodată... ea, sora lui, nu, nu trebuie s-o 
lase... Dacă ea nu-si dădea singură seama ce face, altcineva 
trebuia să-i deschidă ochii... 

Se îndreptă clătinîndu-se către ghişeul portarului, cu ochii 
îngheţaţi de groază la imaginile ruşinoase pe care le avea 
înaintea sa. 

- Ce număr i-ai dat lui Mike Rinaldo? întrebă el. 

- Etajul şese, apartamentul doisprezece - răspunse portarul. 
Dar a urcat împreună cu o doamnă. N-ar fi mai bine să-i dau un 
telefon? 

- Nu, mulţumesc. Am să-l vizitez mai tirziu. 

Se îndreptă spre ascensorul care tocmai coborise şi intră în 
el. 

-Şase - mormăi el buimăcit ca un om beat cînd ascensorul 
începu să urce. 

Ucisese pentru bani, din răzbunare, pentru plăcere, din 

pasiune, pe scurt pentru toate motivele cele mai abjecte. Dar 
niciodată nu ucisese ca să salveze pe cineva, ca să facă o faptă 
bună... Sora lui... Acolo, sus... In propriul său hotel... cu unul din 
proprii săi subalterni... Desigur, Mike era pe departe cel mai 
necruţător şi mai precis mitralior din tot oraşul. Tony îşi dădu 
seama că se duce să se întilnească cu moartea. Deoarece lui 
Mike nu-i plăcea să se amestece nimeni în afacerile sale 
sentimentale; nici chiar şeful lui. 
Dar Tony mai înfruntase moartea şi mai înainte. Intr-o bună zi 
era sortit să fie înfrînt; nu poţi fi mereu învingător. Norocul nu 
este întotdeauna de o singură parte. Dar orice s-ar fi întîmplat, 
Tony nu putea să dea înapoi. 

Uşa ascensorului fu deschisă de liftier. Ajunseseră la etajul ai 
şaselea. Tony păşi în coridor, cu mîna dreaptă băgată adînc în 
buzunarul de la haină. Degetele sale agile se încleştaseră ca 
nişte tentacule pe tocul masiv şi rece al unui automat de ultimul 
model, care se găsea înăuntrul buzunarului. 


CAPITOLUL 22 

Lent, deşi cuprins de o teribilă încordare, Scarface Tony 
Camonte străbătu coridorul, privind la numerele din alamă 
fixate pe uşi, tot timpul ţinind mîna dreaptă pe tocul 
automatului din buzunar. 

In cele din urmă zări ceea ce căuta: 612. Se opri şi se 
îndreptă către uşă încordîndu-se ca un animal furios care se 
pregăteşte să sară asupra prăzii. Cu agilitatea unui şarpe 
alunecos, mîna sa ieşi ia iveală ţinînd automatul gata, apoi se 
lăsă în jos, de-a lungul corpului. Tony întinse mîna stingă spre 
clanţa uşii şi o încercă fără zgomot. Dar uşa nu cedă; era 
încuiată. 

Buzele lui Tony se schimonosiră într-un rictus şi pumnul său 
se abătu sălbatic de cîteva ori asupra uşii lustruite. O pauză. 
Apoi: 

- Ce doreşti? se auzi un miriit prevestitor de rele. 

- leşi afară! lătră Tony şi instinctiv se dădu lă o parte, ca să 
nu fie imediat văzut de cel care va deschide uşa. 

- Pleacă şi vezi-ţi de treaba ta - veni răspunsul. Sînt ocupat. 

Faţa şefului deveni purpurie de furie şi respiraţia îi deveni 
întretăiată: 

- Sînt Tony Camonte, şeful tău - scrişni el cu gura lîngă gaura 
cheii. Vreau să te văd imediat. Dacă nu ieşi acum, trimit după 
un pasepartout şi vin înăuntru. 

Se trase iarăşi înapoi şi strînse cu putere automatul. Auzi 
mişcări prin cameră şi un rîs de femeie. Tony înjură în gînd, cînd 
cheia se întoarse în broasă. Uşa se dădu în lături. 

- Ascultă, şefule, ce dracu ţi s-a întîmplat? răsună vocea 
supărată a lui Mike Rinaldo. 

O clipă mai tîrziu, în cadrul uşii, apăru silueta lui Mike. Era 
doar în cămaşă, cu gulerul descheiat. Faţa sa era congestionată 
şi părul său,de obicei lins, era răvăşit. Numai vederea lui, ar fi 
fost suficientă să-l determine pe Tony să-l ucidă. 

Supărat că nu fusese lăsat în pace, Mike se întoarse către 


şeful său, cu un aer întrebător şi arogant. 

Mîna dreaptă a lui Tony ţişni în sus ca un fulger, cu ţeava re- 
volverului îndreptată către cămaşa lui Mike, cîţiva centimetri 
mai sus de centura cu cataramă de aur. 

- Guzgan nesuferit! mirii Tony. Ai nimerit-o prost cînd ţi-ai 
ales femeia asta. 

Două perechi de ochi, cruzi şi lipsiţi de expresie şi unii şi alţii, 
ochi de ucigaşi, se întîlniră, se ciocniră. Atunci ochii lui Mike se 
holbară cînd văzu lumina din cei ai şefului său. Pentru că îşi 
dădu seama că priveşte îp faţa morţii. Fără întîrziere, mîna 
dreaptă a lui Mike se repezi cătră buzunarul în care îşi ţinea 
revolverul. Dar nu avea nici o şansă. In orice alte împrejurări 
Tony ar fi fost bucuros să se lupte în condiţii de egalitate, dar de 
data aceasta simţise că nu-şi poate permite aşa ceva. Putea să 
rişte în ceea ce îl privea pe el. Dar mai era la mijloc şi sora lui. 

Aşa că Tony, după cum se spune în limbajul ganasterilor, "îl 
umplu de plumb fierbinte" pe Mike. Detunăturile răsunară atit 
de rapid încît zgomotul lor se contopi într-un singur ecou care 
umplu coridorul. Mike căscă gura prosteşte şi privi buimăcit prin 
fumul albastru spre cel care-l ucisese. Işi trecu o mînă 
tremurătoare peste faţa albă ca varul, apoi cu un geamăt de 
fiară lovită se prăbuşi pe podea. O jumătate de duzină de pete 
purpurii apărură pe plastronul cămăşii pînă atunci imaculată. 
Tony le privi cu interes cum se măriră, apoi cum se contopiră 
într-una singură, care acoperi jumătate din plastron. 

Deodată Tony hohoti, puţin cam isteric. Abia atunci îşi dădu 
seama că fata din cameră urla cît o ţineau plăminii: Ţipetele ei îi 
limpeziră mintea ca un duş îngheţat. Impinse cu piciorul la o 
parte din prag cadavrul fostului său subaltern, apoi pătrunse în 
cameră. O fată negricioasă de-o frumuseţe rară, îmbrăcată într- 
un neglije purpuriu şi cu rochia strinsă la piept de miini 
tremurătoare, ţipa pradă unei crize de nervi. 

Ochii ei se holbară de groază la vederea lui Tony şi se dădu 
înapoi, ridicînd o mînă în dreptul feţei, ca pentru a se apăra. 
Tony o privi rătăcit, pradă unei atroce agonii sufleteşti. Sora lui. 
S-o găsească într-o asemenea situaţie ruşinoasă. Se simţea 
fericit doar de faptul că ea nu-l recunoscuse. 

- Taci din gură! se răsti el. Pune-ţi rochia şi şterge-o înainte 
de venirea copoilor! 

- Tu l-ai ucis! gemu ea. Bestie! Tu l-ai ucis pe Mike! 


Ironia soartei îl duru adînc pe Tony. Să fie acuzat de propria 
lui soră, atunci cînd el o salvase de lăcomia mirşavă a unuia 
dintre subalternii săi! Ar fi dorit s-o ia în braţe, s-o liniştească, 
să-i explice totul, să-i dea sfaturi pentru viitor. Dar nu îndrăznea. 
Işi dădea seama că dacă mama lui ar afla că fiul ei este faimosul 
gangster Scarface Scamote, acest lucru ar ucide-o. Nu, familia 
sa trebuia să-l creadă mort; era mai bine aşa. 

- Taci odată! ordonă el aspru, prefăcîndu-se pe cît putea. ŞI 
pleacă de aici cît mai repede! 

Hohotind isteric, fata îşi îmbrăcă rochia şi îşi puse pălăria şi 
pardesiul. Tony încercă s-o ia de braţ, dar ea se scutură la 
atingerea lui şi se repezi spre uşă. In prag se opri şi se clătină, 
gata să cadă. Văzuse corpul ciuruit şi însîngerat al lui Mike. Cu 
un țipăt de durere, se aplecă asupra lui şi îi sărută faţa 
îngheţată. 

Tony simţi că emoția îl doboară. Cu un gest brutal o trase de- 
oparte şi o împinse către ascensor. 

- Pleacă! se răsti el. Du-te acasă şi rămii acolo! Şi să-ţi ţii 
gura! 

Ea îl privi încă o dată, palidă ca un cadavru şi cu ochii umpluţi 
de groază. 

- Sper că te vor spînzura! ţipă ea şi începu să fugă, hohotind 
de plins. 

Trecînd pe lîngă uşa închisă a ascensorului, fata se repezi în 
jos pe scări. Tony auzi paşii repezi şi hohotele de plins din ce în 
mai slab şi mai îndepărtat, pînă ce se lăsă iarăşi linişte. Apoi se 
întoarse şi se îndreptă spre corpul inert al lui Mike. 

- Imi pare rău, Mike - şopti el, ca şi cum acesta l-ar mai fi 
putut auzi. Dar nu aveam încotro. 

Intră din nou în dormitor şi ridică receptorul telefonului de pe 
noptieră. 

- Mike a murit - spuse el liniştit, cînd portarul răspunse la che- 
mare. Voi aranja eu totul mai tîrziu. Spune tuturor băieţilor să 
uite numele femeii cu care era Mike, în caz că vreun poliţist îşi 
bagă nasul pe aici. Dacă vreunul scapă un cuvint, nu va mai 
avea prilejul să rostească niciodată un al doilea. Ne-am înţeles? 
Acum du-te şi spune-le şi asta. 

Zgomotul receptorului cînd îl atîrnă înapoi pe furcă, mai 
împrăştie din ceața şi amorţeala care îi cuprinseseră mintea os- 
tenită. Era mulţumit că fata plecase. Dacă se va întîmpla ceva, 


cel puţin ea nu va fi amestecată. Ce bine că unii oameni ştiau 
atit de puţine lucruri! 

Se îndreptă din nou către uşă şi privi în jos la corpul inert al 
fostului său subaltern. Scoţind cu un gest decis revolverul din 
buzunar, î| aruncă pe jos. Automatul lovi corpul, apoi sări pe 
coridor, unde rămase nemişcat. 

Celelalte crime pe care le înfăptuise Tony, îi dăduseră 
întotdeauna o ciudată satisfacţie, un bizar simţ de triumf, de 
reuşită împotriva celor care nu ar fi ezitat să facă aceiaşi lucru 
cu ei, dacă ar fi avut ocazia. De data aceasta, Tony nu simţi aşa 
ceva. Era buimac, tremura şi se simţea sfîrşit. Işi dădu seama că 
a îmbătrînit. Anii şi viaţa pe care o dusese îl apăsau ca o teribilă 
povară. | se părea că a trecut un veac de cînd a intrat în hotel şi 
totuşi nu trecuseră decit vreo cincisprezece minute. 

Se întoarse şi se îndreptă încet către biroul său, aşezat un 
etaj mai sus. Se trînti în fotoliul moale şi confortabil din spatele 
biroului şi lăsă în palme fruntea înfierbîntată care zvicnea. 

Cît timp o fi stat astfel, nu ştia. Dar deodată îşi dădu seama 
că spaţioasa cameră se umpluse de oameni. Privi în sus şi văzu 
pe căpitanul Flanagan cu revolverul în mînă, în timp ce un vag 
suris se contura la colţurile gurii sale crude, cu buze groase şi 
lacome. 

- Ei bine, Tony, mi se pare că de data aceasta ne-ai căzut în 
miîini, odată cu toate probele necesare - spuse Flanagan cu 
satisfacţie făţişă. L-ai ucis pe Mike Rinaldo pentru o femeie! Pfui! 

Tony deveni rigid şi se ridică în picioare, privind cu ochi 
rătăciţi spre mulţimea de poliţişti şi detectivi care îi 
înconjuraseră. Probabil că fata îl trădase poliţiei. 

- Uşurel, Tony, nu te enerva - mirii în chip de avertisment Fla- 
nagan, bănuind ceea ce se petrecea în sufletul gangsterului. Mai 
bine însoţeşte-ne liniştit la cabinetul judecătorului de district ca 
sa te spovedeşti, fiule! 

Si către un detectiv: 

- Hai, pune-i mănuşile, să nu răcească. 

Se auzi un zgomot metalic şi un detectiv în uniformă păşi 
spre Tony, în mînă cu o pereche de cătuşe. Tony le privi buimac. 
Atunci o expresie de dezgust îi apăru pe faţă şi privi din nou 
spre Flanagan, în timp ce încrederea în sine şi obişnuita sa 
mîndrie îi reveneau: 

- Nu este nevoie de brățări, Flanny! spuse el mîndru. Nu sînt 


borfaş sau găinar de rînd. Voi merge cu voi oriunde vreţi sa mă 
luaţi, dar voi telefona unui avocat să vină să-mi apere interesele 
în faţa justiţiei. 

Puse mîna pe receptor, dar unul dintre detectivi i-l smulse 
imediat. O duzină de detectivi îl înconjurară, cu o atitudine făţiş 
amenințătoare. lar Flanagan ridicase revolverul, îndreptîndu-1 
direct către partea stingă a pieptului lui Tony. 

- Vei veni cu noi, fii fără grijă! anunţă şeful detectivilor, cu o 
voce care părea că vine de departe. Şi sper că îmi vei faca 
plăcerea să ne permiţi să-ţi punem brăţările, fără să 
întrebuinţăm violenţa. Nu avem de gînd să luăm asupra noastră 
nici un risc. Nu avem deseori ocazia să punem mina pe o pasăre 
rară ca tine - adăugă el sarcastic, cu un rînjet schimonosit. Şi nu 
vei da nimănui telefon, decît după întrevederea pe care-o vei 
avea cu judecătorul districtului. 

- Ascultă, Flanagan, am dreptul să-ţi cer să-mi daţi tot 
sprijinul, avînd în vedere banii pe care-i primiţi regulat! 

- Habar n-am ce vrei să spui, Tony - minţi cu cinism şeful de- 
tectivilor. Oricum, credeam că nu mai ai nevoie să apelezi la 
ajutorul altora, de cînd ai devenit atit de puternic. 

Ceea ce era adevărat. De cînd Tony şi banda sa ajunseseră 
să deţină un fel de monopol nedisputat al alcoolului al întregului 
oraş, prima măsură fusese să micşoreze tributul plătit 
autorităţilor pentru protecţie. Nu mai avea nici un rost să zvirle 
în vînt bani, din moment ce nu se simţea nevoia. Din moment ce 
nu mai existau alte bande pe care să le susţină autorităţile, ele 
erau silite să-l susţină tot pe Tony, chiar şi pentru un tribut mai 
redus. 

Detectivii îi puseră cătuşele fără menajamente şi îl conduseră 
jos în hol. Tony îi observă pe aghiotanţii săi adunaţi în hol, 
privindu-l uimiţi pe el şi pe însoțitorii lui. Şi faptul că banda lui îl 
văzuse arestat şi condus de poliţie, încătuşat ca cel din urmă 
găinar, îl tulbura mai mult decît gindul neplăcerilor care-l 
aşteptau. 

Fu împins brutal afară din hotel şi îngrămădit într-unul dintre 
cele trei automobile în care veniseră detectivii, şi care erau 
parcate la marginea trotuarului, păzite de o jumătate de duzină 
de poliţişti înarmaţi cu mitraliere portative. Toţi detectivii se 
comportau cu aceeaşi atenţie şi folosind aceleaşi precauţiuni, ca 
şi cum ar fi răpit pe Napoleon din mijlocul armatei sale. Cele trei 


automobile o porniră cu toată viteza, cu sirenele urlînd, făcînd 
pe toată lumea să se întoarcă şi să privească uimită în urma lor. 
Tony fierbea de furie, dar păstră o aparenţă de calm. Cine 
trădase? Cum de aflaseră detectivii atît de curînd de moartea lui 
Mike, şi mai ales, cum ştiuseră de la început cine era 
responsabil de moartea acestuia? Se părea că cineva, care avea 
tot interesul să-l vadă arestat, profitase de unica ocazie care i se 
prezentase, fără cea mai mică ezitare. Dar cine? In orice caz, un 
lucru era sigur, cel responsabil va plăti. Cel care jucase figura lui 
Tony, putea să-şi facă deja testamentul. 

Moran, asistentul judecătorului de district, il aştepta în biroul 
său de la etajul al doilea al Curţii Criminale. Tony zîmbi 
batjocoritor de cum îl văzu. Moran era un nemilos acuzator; dar 
era totodată şi cel care colecta banii de la gangsteri, pentru 
şeful său. Tony îi plătise în mînă, mii şi mii de dolari. Moran era 
un bărbat tînăr, înalt, zvelt,cu ochi albaştri ca marea, ascunşi 
îndărătul unor ochelari cu rama de aur. Pe faţă purta 
întotdeauna un suris nesuferit, cinic şi lipsit de naturalete. 

- Ei, Camonte, ce ai de spus în sprijinul apărării tale? întrebă 
Moran. 

- Nimic, aici! i-o tăie scurt. Tony. Gîndeşte-te că sînt mut. 

- Da, ai dreptate. 

Tony simţi că se înroşeşte pînă la rădăcina părului, cînd, 
făcînd o mişcare cu mîinile, cătuşele zăngăniră, atrăgînd atenţia 
lui Moran. 

- Vreau să-ţi vorbesc între patru ochi, Moran - spuse Tony cu 
vocea scăzută. 

Moran îl privi o clipă, apoi scoase un revolver şi-l aşeză pe 
birou, la îndemiînă. 

- Băieți - se adresă el detectivilor - puteţi să aşteptaţi în anti- 
cameră. Vă voi chema, dacă am nevoie de voi. 

In timp ce detectivii părăseau biroul, Moran aruncă lui Tony o 
privire înveninată şi amenințătoare: 

- O singură mişcare, Camonte, şi s-a sfîrşit cu tine. Te 
avertizez că te voi împuşca ca pe un cîine. 

- Da, te cred. Şi sînt sigur că ţi-ar conveni de minune - 
admise Tony cu amărăciune. 

- Aş scuti statul de cheltuiala de-a mai judeca şi spînzura. 

Tony rise răguşit: 

-Nu vorbi prostii! Nu puteţi să mă condamnaţi! 


- Nu? Asta s-o crezi tu! Da altfel o să ai ocazia să te convingi 
singur. Şeful m-a însărcinat să fiu acuzator în procesul tău. 

- Unde este şeful acum? 

- Acasă, desigur. Unde ai vrea să fie? Nu eşti destul de impor- 
tant ca să se deranjeze din pat în mijlocul nopţii pentru tine, ca 
să vină să-ţi pună întrebări. 

- Nu? Dar înainte eram destul de important ca să-i servesc 
lunar o pensie alimentară. Şi ţie de asemeni. Dacă mi se va 
întîmpla ceva, banda va fi dezorganizată, desfiinţată şi voi 
nu veţi mai primi nici un sfert de dolar. 

- Dacă banda ta se va desfiinţa, va rămîne loc suficient 
pentru trei sau patru bande mai mici şi fiecare din ele va fi 
foarte mulţumită să ne plătească un tribut egal cu al tău. Pentru 
noi ar fi un avantaj; poţi fi sigur de asta, Tony-conchise 
el cinic. 

- Aş putea mări tributul, în cazul acesta - propuse Tony, 
tatonînd terenul. 

- Din păcate vii cam tîrziu cu propunerea; nu ne mai intere- 
sează. Trei sau patru bande care să stăpinească oraşul, ne ajută 
din punct de vedere politic, mai mult decit una singură. Şi în 
plus, n-ai părut niciodată dispus să ne ajuţi. Nu, Camonte, soarta 
ta este hotărită. Avem o unică ocazie să te răsturnăm de pe 
tronul tău de aur şi nu avem de gînd s-o pierdem. 

Faţa lui Tony deveni rigidă şi ochii săi scînteiară: 

- Ascultă, Moran - spuse el, şi ochii săi conţineau atita venin, 
încît asistentul judecătorului clipi din ochi neliniştit - dacă mă 
veţi face să apar în faţa judecății, şi tu şi judecătorul vă veţi căi 
înainte ca totul să se sfirşească. 

- Mă ameninţi? 

- Nu. Vreau doar să te împiedic de a face o prostie. 

Moran rise ascuţit, sarcastic: 

- Las’ pe noi. Voi avea grijă să fii condamnat. Numai mărturia 
fetei şi tot este de ajuns. 

- Care fată? întrebă Tony neliniştit. 

- Rosie Guarino, fata pentru care l-ai ucis pe Mike. Ea te-a 
trădat şi s-a declarat dispusă să depună mărturie împotriva ta. 
Femeile! Ele au nenorocit pe toţi gangsterii! Presupun că n-ai 
avut de unde să ştii că erau căsătoriţi oficial în secret. Cam 
acum vreo săptămînă, la Crown Point. 

Vasăzică, asta gindeau despre el: că ucisese din gelozie! Nici 


o mirare că Flanagan îl privise cu dispreţ. Şi Rosie era căsătorită 
cu Mike... Dumnezeule Mare! Deci nu avusese nici un drept să-l 
ucidă pe Rinaldo... Dar cum putea el bănui că Mike avusese 
intenţii serioase cu sora lui, avînd în vedere trecutul ruşinos al 
acestuia? 

Buimac şi năuc, cu mintea pradă celor mai contradictorii 
gînduri, Tony fu condus fără ceremonie într-o celulă 
întunecoasă... 


CAPITOLUL 23 

Judecarea lui Tony Camonte, faimosul şef de bandă, care 
ajunsese să fie considerat invulnerabil şi mai presus de lege, 
constitui senzaţia anului. Ziarele se năpustiră asupra acestui 
subiect picat din cer, într-o perioadă de inactivitate şi-i devotară 
pagina întîi. Opinia publică era împărţită, unii considerînd pe 
Tony vinovat şi alţii cerînd achitarea lui cu orice preţ. 

Jumătate din populaţia oraşului, care avusese de suferit de 
pe urma lui, arunca blesteme la adresa lui Tony şi cereau 
insistent să se bucure de privilegiul de a-l conduce la 
spînzurătoare. Dar un alt grup, la fel de numeros, ajunsese să 
simtă o admiraţie fără margini pentru îndrăzneţele lui fapte, pe 
care le urmărise zi de zi prin jurnale. Acest grup îşi exprima pe 
faţă simpatia pe care o nutrea pentru Tony, sperînd într-o 
achitare. 

Pentru Tony, perioada judecății constitui o intensă tortură 
sufletească. Nu din pricina fricii de pedeapsă, pentru că puţin îi 
păsa, ci din cauză că se temea să nu-i fie descoperită adevărata 
identitate. 

Moran susţinea acuzarea, asistat de un coleg, şi amindoi 
luptau ca nişte tigri pentru ca să obţină un verdict de 
condamnare la moarte. 

Tony fu apărat de doi dintre cei mai faimoşi avocaţi din oraş, 
dintre care unul, fost judecător şi coroner-asistent. lar onorariul 
primit de aceştia, le dădea posibilitatea să trăiască în lux cîţiva 


ani de aici înainte. Aşa că este lesne de înţeles că nici ei nu se 
lăsau mai prejos. 

Rosie Guarino era martora principală a acuzării, dar aceasta 
numai cu ajutorul lui Tony. Deoarece apărătorii săi îi ceruseră în 
repetate rînduri s-o elimine din proces, prin diferite procedee. 
Dar Tony refuzase. 

Pianul iniţial fusese s-o bage în sperieţi, bombardind 
magazinul şi casa părintească. Apoi plănuiseră s-o răpească. In 
cele din urmă deciseseră s-o împuşte chiar pe banca acuzării, 
trăgind de la fereastra unei case alăturate. 

Dar Tony se opusese cu încăpăţinare la toate aceste planuri, 
spre uimirea si dezgustul apărătorilor săi şi bandei de sub 
ordinele sale. 

Işi dădea seama că ar putea împiedica mărturia sorei sale, nu 
ucigînd-o, ci pur şi simplu mărturisindu-i adevărata sa identitate. 
Dar prefera să se ducă la spînzurătoare, decît să reveleze acest 
lucru. 

Singurul plan la care consimţise era o ofertă de cinzeci de mii 
de dolari, care să fie înmînaţi Rosei Guarino, cu condiţia să 
părăsească imediat oraşul şi să dispară pînă ce Tony va fi 
achitat şi liniştea se va aşterne din nou. Dar Rosie refuzase cu 
indignare această ofertă, ba mai mult, o comunicase şi ziarelor, 
dîindu-le astfel din nou posibilitatea de a se năpusti asupra lui 
Tony. In sufletul său, Tony era mindru de Rosie; în fond era sora 
lui. 

In ziua în care Rosie depuse mărturie împotriva lui Tony, 
toată familia era prezentă la tribunal. Tony îi privi pe furiş, de la 
locul în care era aşezat, în dreapta băncii judecătorului. Toţi 
erau bine îmbrăcaţi şi păreau foarte fericiţi. Tony simţi un fior de 
satisfacţie. Banii săi, indiferent cum îi cîştigase, serviseră la 
ceva familiei sale; bani pe care îi vărsa regulat în fiecare lună, 
prin avocatul său şi care asigurau familiei sale avantaje şi 
posibilităţi de confort, de care altfel nu s-ar fi putut bucura 
niciodată. 

La un moment dat, Tony surprinse pe mama sa, îmbrăcată 
într- o superbă haină de blană şi pălărie pariziană, examinîndu-l 
cu atenţie. O clipă, inima îi bătu cu furie, de teamă că mama lui 
îl recunoscuse. Dar Tony se aşezase în aşa fel, încît cei din sală 
îi puteau vedea numai partea stingă a feţei, care purta adinca 
cicatrice. O observă pe mama sa întorcînd capul cu dispreţ şi se 


simţi uşurat. In clipa aceea, în mintea lui, se văzu exact aşa cum 
probabil îl judecau toţi: un băiat rău, care rămăsese tot cu 
mentalitatea de copil. Se simţea zguduit şi arăta foarte palid, 
cînd îşi întoarse din nou privirea către judecător. 

Rosie depuse mărturie mîndră şi dispreţuitoare, aruncîndu-i 
din cînd în cînd priviri înveninate. Acuzarea, desigur, nu pomeni 
nimic despre caracterul urit al lui Mike Rinaldo. lar Tony 
refuzase avocaţilor săi autorizaţia de a proceda astfel; găsea că 
ar fi fără rost sa mai întineze memoria defunctului soţ al sorei 
sale. După ce acuzarea epuizase întrebările pe care le avea de 
pus Rosei Guarino, unul dintre avocaţii lui Tony se ridică, cerînd 
dreptul de a chestiona la rîndul său martora acuzării. 

- Aţi putut urmări cu privirea tot timpul pe Mike Rinaldo din 
momentul în care a deschis uşa şi pînă aţi auzit împuşcăturile şi 
l-aţi văzut căzind? 

-Da. 

- L-aţi văzut ducînd mîna la buzunarul de la spate unde ţinea 
revolverul? 

- Da. 

-Acest lucru s-a petrecut înainte de a răsuna împuşcăturile?. 

-Da. 

- Prin urmare n-aţi văzut cu ochii dumneavoastră cine l-a 
împuşcat pe Mike Rinaldo? 

- Nu, dar... 

-Mulţumesc, este de ajuns - spuse avocatul brusc. 

Se întoarse şi surise cu superioritate către avocaţii acuzării 
care se agitau neputincioşi. Era evident că scurta dar precisa 
examinare a martorei principale, reuşită cu deplin succes de 
apărare, le stricase planurile, micşorîndu-le şansele. 

Rosie îşi dădu imediat seama că admisese lucruri care 
prejudiciau acuzarea. Ea rămase pe ginduri la bara martorilor, 
reflectînd asupra interogatoriului. Un uşier se apropie de ea şi o 
conduse cu blindeţe la locul ei. 

Mai erau şi alte persoane printre spectatori, care atraseră 
atenţia lui Tony. Spre exemplu, prietena lui, Jane Conley, 
cunoscută poliţiei şi gangsterilor drept "fata arsenal" din 
reputaţie, deşi se părea că personal nu era cunoscută nimănui. 
Tony nu-şi putea explica atitudinea lui Jane, în toată perioada cit 
stătuse încarcerat, ea nu încercase să-l vadă nici măcar o 
singură dată. 


Stătea pe o bancă din primele rînduri, îmbrăcată după ultimui 
jurnal şi ieşind foarte mult în evidenţă drept cea mai bine 
femeie din toată sala. Nu privi nici măcar o singură dată în 
direcţia lui Tony, părînd că nici nu-l cunoaşte. Tony fu foarte 
contrariat de conduita ei ciudată. 

Totuşi, căutînd o scuză pentru purtarea ei neprietenoasă, 
Tony reuşi să găsească o explicaţie. Faptul că fata era prietena 
lui fusese ţinut secret şi probabil că era mult mai bine să rămînă 
aşa. Cu cît mai puţine cunoştinţe aveau inamicii săi asupra vieţii 
sale intime, cu atît mai puţine şanse aveau să-l lovească în plin. 

Fratele său, locotenentul-detectiv Ben Guarino nu lipsi de la 
nici o şedinţă şi tot timpul părea interesat de evoluţia 
procesului. Tony fu puţin cam surprins de felul cum se 
schimbase acesta. Se îngrăşase şi faţa i se rotunjise. Probabil că 
avusese parte de-o viaţă mult prea confortabilă în ultimul timp 
şi acest lucru se reflecta în toată înfăţişarea lui. 

In ultima zi a judecății, Tony îl văzu pe fratele său aşezat în 
primul rînd de bănci, alături de Jane Conley. Din cînd în cînd 
schimbau impresii pe şoptite şi-şi surideau unul altuia. Gelozia 
puse stăpiînire pe faimosul şef de bandă şi ochii îi scînteiară de 
furie. Dar făcînd un efort de voinţă, căută să-şi concentreze 
atenţia în altă direcţie, urmărind dezbaterile. Punctul culminant 
al procesului se apropia cu paşi repezi. 

Căutind să determine juriul să pronunţe un verdict de 
condamnare la moarte, Moran şi asistentul său întrebuinţară 
toate argumentele posibile şi toate trucurile clasice. Aruncară 
tot felul de invective asupra lui Tony şi-i descriseră caracterul în 
culorile cele mai negre. De mai multe ori, Tony trebui să dea 
dovadă de o extraordinară voinţă, pentru a se abţine să nu le 
sară în git. Miinile sale strinseră marginea boxei, pînă ce 
încheieturile degetelor deveniră albe, iar degetul arătător ardea 
de dorinţa de-a apăsa un trăgaci de revolver, cu ţeava 
îndreptată spre ipocriţii din faţa sa, care-l caracterizau drept "un 
inamic al rasei omeneşti”. Şi în fond, automobilele în care se 
lăfăiau, fuseseră cumpărate din banii daţi de Tony. 

Dar se linişti cînd veni rîndul avocaţilor săi. Chiar rise cu poftă 
de cîteva ori, cînd aceştia luară peste picior argumentele 
acuzării. Avocaţii găsiră scuze şi explicaţii pentru toate acuzările 
care i se aduceau lui Tony, făcînd ca totul să pară de o 
simplitate şi claritate uluitoare. Caracterizară o eventuală 


condamnare drept o monstruoasă eroare juridică, care va păta 
demnitatea justiţiei de stat. Dar juriul părea mai puţin înfricoşat 
de perspectiva de a-şi împovăra conştiinţa cu o eventuală 
eroare judiciară şi mult mai interesat de apariţia a zece dintre 
cei mai renumiţi mitralieri ai lui Tony, care se aşezară în primele 
două rînduri. Toţi erau tineri elegant îmbrăcaţi, care 
supravegheau juriul cu ochi reci şi nemiloşi, plini de o tăcută 
ameninţare. 

Judecătorul fusese cumpărat cu zece mii de dolari, ca să facă 
juriului recomandări cît mai favorabile pentru acuzat; şi se 
achită cu conştiinciozitate. 

Juriului îi trebui doar patrusprezece minute de deliberare, ca 
să vină cu un verdict de achitare. Şi toţi cei care luaseră parte la 
proces îşi dădură seama că cei zece tineri tăcuţi, care ocupaseră 
primele două rînduri, constituiseră elementul cel mai de efect în 
acest verdict. 

Se mai petrecuseră cazuri, cînd juraţii care condamnaseră 
gangsteri fuseseră împuşcaţi, casele lor bombardate şi copii lor 
răpiți. Legea şi ordinea erau foarte preţioase, dar nimeni nu 
simţea nevoia să se sacrifice pentru ele. 

Tony strînse mîna fiecărui jurat în parte. Şi unii dintre ei fură 
la fel de măguliţi, ca şi cum ar fi strîns mîna preşedintelui în per- 
soană. In ziua următoare, fiecare dintre juraţi primi o casetă cu 
sticle de whisky veritabil. 

Tony aşteptă, stînd de vorbă cu avocaţii săi, pînă ce curtea 
se goli,apoi se îndreptă spre ieşire. Era din nou un om liber, dar 
un om care avea multe suferinţe de răzbunat. 

In uşă se ciocni de locotenentul-detectiv Ben Guarino. 

- O să-ţi primeşti într-o zi porţia, mare vedetă - îi strigă el lui 
Tony. 

Tony trecu mai departe, părind că nici nu auzise. In hol îl 
aştepta escorta. Il înconjurară imediat, cum fuseseră antrenați 
şi-l conduseră în jos pe trepte spre limuzina cu geamuri 
incasabile care-l aştepta chiar în faţa intrării. La o distanţă 
respectabilă, mulţimea asista la ceremonie. Şuşotele şi giturile 
care se întinseră la apariţia lui ar fi satisfăcut vanitatea celei mai 
faimoase celebrităţi. 

Reporteri şi fotografi încercară să se apropie. Fiind puţin mai 
scund decît normal, Tony îşi alesese special pentru escortă pe 
cei mai înalţi mitraliori. De obicei aceştia îl protejau de gloanţele 


asasinilor ambiţioşi. De data aceasta, cercul de aghiotanţi îl 
apără de nu mai puţin plictisitoarele aparate fotografice. Totuşi 
Tony se opri o clipă să adreseze cîteva cuvinte reporterilor; 

- M-am săturat de contrabandă şi de mitraliere, băieţi - 
anunţă el. Am destui bani şi mi-am făcut datoria. Johnny Lovo a 
procedat cu cap. Il voi imita şi eu în curînd - încheie el. 

Şi urcă în limuzină. 

Cele trei maşini, dintre care două pline cu mitraliori, o porniră 
cu toată viteza. Tonv Camonte era din nou împăratul oraşului. 
CAPITOLUL 24 

Tony nu se simţea prea sigur de sine, cînd intră în luxosul 
apartament din Lake Shore Drive, o jumătate de oră mai tirziu. 
lar felul în care îl luă Jane în primire, privindu-l întrebător şi cu 
răceală nu era deloc liniştitor. 

- Ufff! Sînt teribil de obosit! exclamă el, sfîrşit. Şi chiar era 
sfîrşit. Procesul îl epuizase mai mult decit crezuse că va fi 
posibil. 

-Ascultă, Tony - spuse Jane, şi el tresări auzind ceva metalic 
în vocea ei - ce reprezintă femeia aceea pentru tine? 

- Care femeie? 

- Rosie Guarino, aceea pentru care l-ai ucis pe Mike. 

- Nu reprezintă nimic pentru mine. 

Jane rise batjocoritor. 

- Şi eu trebuie să cred asta, nu? Atunci de ce l-ai ucis pe Mike 
pentru ea? 

- Nu-i adevărat. Din altă pricină l-am curăţat. 

- Nu încerca să te ascunzi după deget. Tu şi cu Mike eraţi cei 
mai buni prieteni pînă în seara cu pricina. Băieţii spun că ai 
devenit alb ca varul cînd l-ai văzut pe Mike intrînd cu ea. Imediat 
ai pornit-o după el şi cinci minute mai tîrziu Mike zăcea fără 
suflare. 

- Eşti nebună! N-am... n-am... mai văzut pe femeia aceea 
niciodată! Dacă ar fi fost prietena mea, cum s-ar fi putut purta 
astfel? 

- Sentimentele unei femei se pot schimba! 

- Tot la fel şi acelea ale unui bărbat! o privi veninos; tonul lui 
era plin de subînţeles. 

- Zău? Nu te necăji, mare deştept ce eşti.Se găsesc destui 
bărbaţi care ar fi bucuroşi să mă aibă. 

- Poate - dădu sceptic din cap Tony. Dar mă îndoiesc că vei 


mai găsi vreunul care să poată sau să vrea să plătească pentru 
tine preţul pe care îl plătesc eu. Pentru banii care-i cheltuiesc cu 
tine aş putea să mă amuz mai bine; nu uita acest lucru. 

- De ce mai stai la îndoială? întrebă ea furioasă. 

- Am fost prea ocupat în ultimul timp şi n-am avut vreme să 
mă gîndesc - răspunse el degajat. Dar în viitor sper să am mai 
mult timp liber. Apropo, să nu uit; am observatcă te înţelegeai 
de minune cu un locotenent-detectiv la proces. 

- Care anume? 

- Vasăzică n-a fost numai unul singur?De altfel nu mă 

surprinde!Eu însă n-am observat decit unul. Ben Guarino, 
fratele femeii cu pricina. 

- Ah! Văd că-i cunoşti toată familia simpatiei tale. 

- Taci oadată! răcni el deodată, îndreptindu-se ameninţător 
spre ea. Mi-ajunge cîte ţi-am înghiţit! 

O clipă se priviră reciproc, cu ochii scăpărînd de furie, cu 
dinţii strînşi, cu pumnii ameninţători. 

- La ce bun să ne scoatem ochii între noi, baby, cînd am fost 
fericiţi şi ne-am înţeles întotdeauna? spuse Tony în cele din 
urmă şi vocea lui era slabă şi plictisită.Jur pe Dumnezeu că n-am 
avut nimic de-a face cu femeia aceea. Lasă deci prostiile, avem 
lucruri importante de făcut. 

- Spre exemplu? 

- Să curăţăm pe Flanagan şi pe Moran, porcii cu două feţe. ŞI 
cînd te gîndeşti cîţi bani le-am plătit! Flanagan ar fi putut să-mi 
dea un telefon de avertisment şi să-mi dea posibilitatea s-o 
şterg în cursul nopţii. Dar de ce să procedeze astfel? Nu, 
dumnelui preferă să vină personal în fruntea unui adevărat corp 
expediționar să mă aresteze chiar în noaptea aceea. Şi îmi pune 
şi cătuşe ca unui găinar sau borfaş de rînd. lar Moran, porcul de 
irlandez... 

Şi blestemele nu mai conteniră, la adresa asistentului 
judecătorului de district. Apoi, revenind la ideea iniţială: 

- Şi el şi judecătorul ştiau pe de o parte că n-am probe zdrobi- 
toare şi pe de altă parte, că moartea lui Mike nu reprezintă o 
pagubă simţitoare pentru societate. Puteau să treacă totul cu 
vederea. Dar nu! Dumnealor fac tot posibilul să mă ducă la 
spînzurătoare, deoarece ştiu că vor cîştiga mai mult dacă oraşul 
va fi controlat de mai multe bande în loc de una singură. Eu le- 
am plătit, şi ei ce mi-au dat în schimb? Şi-au bătut joc de mine, 


imediat ce li s-a prezentat ocazia. Acum o să le plătească, şi 
încă din plin. 

Şi astfel, stînd de vorbă, Tony şi Jane uitară de propriile lor di- 
ferende, în timp ce alcătuiau planuri de răzbunare împotriva 
celor care-l trădaseră. Dar prăpastia dintre ei se mărise. Odată 
ce neîncrederea ţi-a intrat în minte, este imposibil s-o mai 
alungi, în schimb, se transformă în certitudine din te miri ce 
fleac. 

In ziua următoare, Tony se duse ca de obicei la cartierul său 
general. Oamenii îi salutară reîntoarcerea în tăcere, cu zimbetul 
obişnuit pe buze. Dar Tony simţi ceva bizar în toată atitudinea 
lor; ceva nu era în regulă; Tony se întreba ce putea fi. 

Dar nu avu mult de aşteptat. După cîteva minute o duzină 
dintre cei mai buni mitralieri ai săi pătrunseră în biroul situat la 
ultimul etaj al hotelului. Unul dintre ei, un individ crud cu bărbia 
voluntară, numit Finaro, îşi drese zgomotos vocea şi începu: 

- Tocmai ne întrebam, şefule, ce-or fi însemnînd cele citeva 
rînduri din ziare care afirmă că ai de gînd să părăseşti banda şi 
să te apuci de afaceri serioase. Ai vrut să-ţi baţi joc de reporteri, 
nu-i aşa? 

- Nu sînt tocmai sigur. Dar mă voi mai gîndi - răspunse Tony 
cu răceală. Am strîns destui bani ca să mă pot retrage oricînd, 
ca să mă bucur de viaţă. 

- Da? Dar cine te-a ajutat să-i stringi, şefule? Toţi am pus 
mîna să te ajutăm să reuşeşti. Şi prin urmare eşti dator să ne 
răspunzi la fel, rămînînd în fruntea noastră şi dindu-ne directive 
cum să ne cîştigăm existenţa. Am stat alături de tine şi nu te-am 
părăsit nici în cele mai grele vremuri şi acum, cînd toate merg 
bine, nici tu nu trebuie să ne părăseşti. Dacă pleci şi ne laşi, 
banda se va desfiinţa peste noapte. Şi ce-am făcut cu asta? Nu, 
şefule, nu poţi să ne părăseşti. 

Ceilalţi scoaseră un murmur aprobator şi deteră din cap cînd 
gangsterul îşi sfîrşi discursul. Tonul cu care vorbise şi manierele 
fuseseră destul de politicoase şi civilizate, dar ochii îi scînteiau 
neîndurători. Tony, cuprins de o furie nestăvilită la vederea 
bandei sale, era pe punctul să-i dea afară cu vorbe usturătoare, 
dar se răzgindi. Judecata lui limpede îi spuse să nu procedeze 
astfel. Un aer de ameninţare plutea deasupra grupului şi Tony 
îşi dădu seama că trebuie să se dea învins. Cînd crease şi 
pusese în mişcare organizaţia în fruntea căreia se găsea, 


dăduse de fapt viaţă unui adevărat Frankestein, unui monstru 
care, lucrînd după principiile pe care el i le impusese, s-ar simţi 
justificat să-l distrugă, dacă ar încerca acum să dezerteze. 

Işi dădu seama că oamenii se simțeau datori să-i fie 
credincioşi şi loiali, doar atîta timp cît mintea lui agilă plănuia 
lovituri ca să le asigure un cîştig zilnic. In momentul cînd el nu 
va mai reprezenta pentru ei nici o valoare, nu vor ezita să-l 
ciuruiască cu aceleaşi gloanţe, pe care Tony astăzi cu un singur 
cuvînt le putea îndrepta asupra oricui ar fi dorit. Nu, nu putea 
pleca niciodată; oamenii săi n-ar consimţi să-l lase. 

- Nu vă mai gîndiţi la aşa ceva, băieţi, spuse el, căutînd sa 
întrebuinţeze un ton cît mai plăcut. Am declarat că vă părăsesc, 
ca să-mi bat joc de copoi. Vedeţi-vă de treabă liniştiţi! 

Tony nu pierdu vremea, ci se decise să se răzbune neîntîrziat 
pe aceia care îl trădaseră. 

Din ordinul său, în ultimele cinci zile, căpitanul Flanagan 
fusese urmărit zi şi noapte. Apoi, adunînd pe birou rapoartele 
spionilor săi, Tony petrecu două zile alcătuind un plan. Totul era 
gata, pentru a porni la lucru. 

Intr-o seară, pe la ora unsprezece, Tony se duse la 
apartamentul în care locuia împreună cu Jane. El dădu portarului 
o ţigară şi stătu cîteva minute de vorbă cu acesta, făcînd diferite 
comentarii asupra vremii din ultimele zile. Liftierului, un om 
între două virste îi dădu o altă ţigară şi îşi potrivi ceasul după al 
acestuia. Astfel îşi asigură un alibi irefutabil. 

Apartamentul său se găsea la etajul al treilea şi la capătul 
coridorului se afla o scară de incendiu ducînd de-a lungul casei. 
Tony deschise cu grijă uşa care dădea acces la scară, ieşi şi 
închise la loc uşa în urma lui. Apoi cobori rapid dar tăcut jos. 
Fără să facă cel mai mic zgomot,datorită pantofilor lui cu talpă 
de cauciuc,Tony străbătu aleea întunecoasă şi se sui în 
automobilul care îl aştepta în capătul pustiu al străzii. 
Automobilul porni în goană urmat de alte două în care se găsea 
escorta. La un colţ al străzii pe care locuia Flanagan, cele trei 
automobile se opriră. Apoi se îndreptă încet către celălalt capăt 
al străzii baricadînd-o. Cel de-al doilea în care se afla Tony porni 
şi el şi se opri în mijlocul străzii exact în dreptul casei lui 
Flanagan. Cei patru ocupanţi ai maşinii se lăsară în jos pe perne, 
pentru, ca să dea impresia că automobilul este gol. Deja una din 
ferestre era deschisă, lăsînd ca aerul rece al nopţii să mîngiie 


feţele încordate ale celor patru oameni dinăuntru. 

Tony aşteptă un moment, apoi făcu semn cu cotul unuia 
dintre aghiotanţi. Acesta duse la buze un fluier polițienesc, apoi 
suflă cu putere de trei ori. In aceeaşi clipă două detunături de 
revolver răsunară în colţul străzii. 

Aproape imediat uşa casei lui Flanagan se deschise cu 
violenţă şi un om în pijama şi cu părul zbirlit apăru în prag, cu 
un revolver strălucind în mîna dreaptă. Era Flanagan în 
persoană, gata să vină în ajutorul poliţistului atacat! 

O altă detunătură răsună în colţul străzii. Flanagan se repezi 
în jos pe trepte, cu revolverul gata de tragere. 

Incet şi calm, Tony propti de marginea ferestrei ţeava unei 
mitraliere portative, apoi ochi cu grijă. Cu un suris diabolic 
fluturîndu-i pe buze, trase spre el trăgaciul mitralierei. Răpăitul 
armei asurzi pe Tony şi pe tovarăşii săi. Căpitanul Flanagan, cu 
un oftat de regret, se prăbuşi mototol la pămînt, ciuruit de cel 
puţin două duzini de gloanţe. Automobilele morţii o porniră cu 
toată viteza pe străzile pustii şi tăcute. 

In seara aceea Tony se culcă foarte satisfăcut. Se întorsese 
acasă pe aceeaşi cale pe care plecase şi era sigur că nimeni nu-l 
observase. Cînd poliţia va face cercetări, lucru care era sigur, 
cei doi slujbaşi vor depune în favoarea lui, furnizîindu-i fără să-şi 
dea seama un alibi irefutabil, deoarece nu exista nici o altă 
ieşire din casă, afară de aceea pe care o supravegheaseră ei. 

Flanagan era mort! Tony plătise un cont pe care-l păstrase în 
sufletul său de ani de zile. Venea rîndul lui Moran! 


CAPITOLUL 25 

Ziarele din ziua următoare dădură lui Tony surpriza vieţii 
sale. Directorul general al poliţiei, într-un interviu tratînd despre 
asasinarea lui Flanagan, afirma că poliţia are nevoie de 
elemente tinere pentru a duce o luptă necruțătoare împotriva 
gangsterilor şi anunţa totodată avansarea locotenentului 
detectiv Ben Guarino la rangul de căpitan şi şef al poliţiei din 
oraş. lar noul şef, într-un interviu acordat ziarelor, anunţa la 
rindul său că, după părerea sa, Tony Camonte şi banda sa erau 
responsabili de asasinarea lui Flanagan şi promitea solemn că 
va lupta pe viaţă şi pe moarte, în scopul de a-l izgoni pe acesta 
din oraş sau a-l ucide. 

La început, Tony rise; apoi se încruntă. Nu era prea plăcut să 
afli că propriul tău frate jurase în public să te vineze ca pe o 
fiară turbată. Dumnezeule! Acest amestec al familiei în treburile 
lui personale începea să-l calce pe nervi. Incet, Tony luă în sinea 
sa o hotărire şi pe măsură ce se decidea, fălcile sale se încleştau 
şi ochii îi scăpărau văpăi. Dacă vreodată va avea neşansa să se 
întilnească într-o situaţie din care unul singur să poată ieşi viu, 
Ben va conta în ochii lui doar drept un detectiv ca oricare altul. 

Tony se duse în seara aceea să ia masa la restaurantul 
hotelului său, simțindu-se foarte bine dispus. Una din chelneriţe 
veni spre masa lui ca să ia comanda. Tony comandă felurile de 
mîncare fără să se obosească să privească in sus. Dar cînd îi 
aduse supa, mîinile ei fine, îngrijite şi manichiurate, îi atraseră 
atenţia. De la miini, privirea lui Tony alunecă în sus, spre faţa 
chelnăriţei. Şi atunci sări din scaun ca ars. Pentru că fata nu era 
alta decît sora lui, Rosie Guarino... 

- Tu! exclamă el aiurit. 

- Da! ripostă fata, aproape în şoaptă. Speram că nu mă vei 
observa. Trebuia să-mi cîştig într-un fel existenţa după moartea 
lui Mike şi acesta a fost singurul post pe care l-am putut găsi. 

Ea se depărta brusc, fără să dea lui Tony răgazul să-i pună 
vreo întrebare. Acesta rămase pe gînduri. Duse lingura la gură 
apoi se opri, fulgerat de un gînd. Explicaţia prezenţei surorii sale 
era plauzibilă, dar suna fals, Tony ştia prea bine că Rosie n-avea 
nevoie să muncească; suma pe care familia sa o primea lunar 


de la el, era suficient de mare ca să le permită tuturor să 
trăiască în lux. 

Atunci care era rostul ei în local? Nici unul, afară de 
răzbunarea asupra lui. Tony privi la supă cu ochii licărind de o 
bănuială puternică. Dar lichidul transparent nu-i spunea nimic. 
Cu atenţie, el vărsă o parte din conţinutul farfuriei într-un pahar 
şi ascunzindu-l sub haină se îndreptă către sala de fumat a 
hotelului. 

- Am fost chemat la telefon, explică el cînd trecu pe lingă 
Rosie. Mă întorc într-un minut. 

Odată ajuns în sală, făcu semn unuia dintre aghiotanţii săi, și- 
i înmînă paharul: 

- Du-te la farmacia de vizavi să-mi analizeze imediat 
conţinutul, ordonă el. Dar grăbeşte-te. Te voi aştepta aici cu 
rezultatul. 

Cu mintea prada celor mai contradictorii gînduri, Tony 
aşteptă. Dar era sigur de verdict, încă înainte de înapoierea 
aghiotantului său. Acesta veni cu răsuflarea tăiată şi-l anunţă că 
supa conţinea destulă otravă ca să omoare o cireadă de vaci! 

Tony se îndreptă din nou spre restaurantul hotelului cu o faţă 
impasibilă şi lipsită de expresie, din care doar ochii scînteiau 
aprinşi. Curajul fetei îl emoţionase. 

Tony era mindru de sora lui. 

Se aşeză la masă şi-i făcu semn să se apropie. Fata veni, 
căutînd să pară calmă, dar obrajii aprinşi o dădeau de gol. 

- La ora şapte ieşi din serviciu, nu? întrebă el calm. 

- Da. Dar de ce? 

- Trebuie să mă duc sus în birou. Am multe chestiuni de 
rezolvat. Cînd ieşi din serviciu, fii te rog drăguță şi adu-mi în 
birou restul mesei. O să-ţi pregătesc un bacşiş regesc - adăugă 
el, încercînd să suridă - şi în plus aş dori să stăm puţin de vorbă. 

El se îndreptă către birou, întrebîndu-se în sinea sa dacă fata 

va veni de bunăvoie sau adusă pe sus de escorta sa, căreia îi or- 
donase s-o supravegheze şi s-o aducă cu forţa dacă nu se va de- 
cide să dea urmare rugăminţii sale. 
Spre uimirea lui, fata veni, îmbrăcată într-un elegant costum da 
stradă, purtînd o tavă cu nenumărate farfurii acoperite. Foarte 
degajată, ea aşeză tava pe birou. Tony o privi fără să 
zimbească. 

- Şi acestea sînt otrăvite? întrebă el, jucîndu-se cu un bibelou. 


Fata tresări atît de violent încît aproape scăpă tava şi ochii i 
se holbară de groază. 

- Nu ştiu ce vrei să spui... se bilbii ea 

- In supa pe care mi-ai servit-o, era destulă otravă ca să 
ucidă o duzină de oameni, continuă el, neluînd-o în seamă. Şi 
din moment ce bucătarii nu au obiceiul să săreze mîncărurile cu 
cianură, înseamnă că tu ai pus-o. 

- Da, eu am pus otrava! admise ea cu mîndrie şi dispreţ. L- 
am iubit pe Mike şi tu l-ai ucis. Ai scăpat din pricina judecătorilor 
laşi, aşa că m-am decis să iau legea în miini, să fac singură 
dreptate. Şi am obţinut slujba de aici, special ca să mă răzbun. 
Dar ai prins de veste. Acum ce ai de gînd să faci cu mine? 

Sinceritatea şi îndrăzneala fetei, atit de asemănătoare 
propriului său caracter, îl zăpăciră pentru o clipă. 

- N-am hotărît încă, admise el în cele din urmă. Ar trebui să 
te trimit "la plimbare", dar socotesc că eşti prea bravă ca să 
meriţi o asemenea soartă. lţi dai seama în ce situaţie te-ai pus 
singură? 

- Da! Am ştiut tot timpul ca riscuri îmi asum. Dar 

Mike este mort; ce mai am de 
pierdut? 

- Mike era un nemernic - se răsti Tony - un gangster şi un 
tilhar. A ucis mişeleşte o sumedenie de oameni şi era gata să 
mai ucidă ori de cite ori i-aş fi dat ordin şi l-aşfi plătit îndeajuns 
pentru "munca" lui! 

- Presupun că te consideri superior? îi rise în nas fata. 

- Nu asta vroiam să-ţi spun. Cred că vorbeam despre Mike. 
Nu merita iubirea curată a vreunei fete. Dariţi precizez că nu 
aveam idee că eraţi căsătoriţi. Credeam că vrea sa profite 
de tine,cum a procedat cu multe alte fete. De aceea n-am ezitat 
să-l ucid. 

Tony era foarte emoţionat. Şi emoția îl copleşise într-atit, 
încît vocea i se schimbase. Se opri cînd o văzu privindu-l mirată 
şi cu ochii holbaţi. 

- Ce... ce s-a întîmplat? întrebă el. 

- N... n...nimic, îngăimă ea. O clipă am avut impresia 
că am în faţă pe cineva care mi-a fost foarte drag. 

Tony respiră zgomotos şi se întoarse, pentru ca viteaza fată 
să nu-i poată vedea decit partea stingă a feţei, cea brăzdată de 
cicatrice. Aproape că fusese recunoscut. 


- Imi pare rău de Mike. Dar trebuia să-l ucid, continuă el cu 
încăpăţinare. Şi cred că este mai bine aşa. Intr-o zi îmi vei 
mulţumi pentru ceea ce am făcut. Aşa că du-te şi caută să-l uiţi 
pe Mike. Şi de acum înainte caută să fii mai atentă în prieteniile 
pe care ţi le alegi. Eşti o fată prea drăguță ca să- ţi pierzi 
vremea cu gangsteri. 

- N-ar fi mai bine să-ţi păstrezi sfaturile pentru tine? ripostă 
înfuriată fata, cu ochii umezi de lacrimi nestăpinite. 

- Mă rog! N-ai decit să faci cum te taie capul. Şi un ultim sfat: 
nu mai încerca să otrăveşti şefii de bande; unii s-ar putea să nu 
fie tocmai încîntaţi... Dacă ai nevoie de bani... 

- N-am nevoie! se răsti ea mîndră. Avem bani destui. 

Tony simţi un fior de satisfacţie. Familia lui nu va şti 
niciodată, desigur, că toată fericirea lor se datoreşte lui. Dar el 
se simţea bucuros că reuşise să-i facă să se simtă mulţumiţi. 

- Toate-s bune atunci, fetiţo, spuse el încet. Dar să-ţi 
aminteşti întotdeauna că ai fost singura persoană care a 
încercat să ucidă pe Scarface Camonte şi n-a plătit cu viaţa 
încercarea. 

Incă privindu-l cu curiozitate, cu sprîncenele încruntate de 
mirare, fata părăsi camera. Tony dădu un oftat de uşurare. Bine 
că se terminase. Işi întoarse din nou gindurile către problema 
care-l preocupa: pedepsirea exemplară a acelora care, deşi 
plătiţi de el, îl trădaseră atunci cînd avusese nevoie de sprijinul 
lor. Şi atunci, abia atunci, Tony îşi dădu seama că existau şi 
lucruri mai importante şi mai măreţe, decît o simplă răzbunare 
împotriva unor persoane oficiale care îl trădaseră nu numai pe 
el, ci şi misiunea care le fusese încredinţată. 

Pentru prima oară în viaţa sa zbuciumată, Tony simţi un 
impuls social, care este totodată, cauza şi efectul civilizaţiei, 
dîndu-şi seama că binele societăţii era mai presus de interesul 
lui personal. Recunoscu în sinea sa că datora ceva lumii în 
general. 

Cuprins de această ciudată emoție, nouă pentru el, se apucă 
şi scrise mai bine de două ore. Cînd termină, revăzu foile scrise, 
zimbi diabolic, apoi le puse într-un uriaş plic, îl sigilă şi scrise 
următoarele: 

"Să fie predat intact ziarului Evening American a doua zi 
după moartea mea". 

Apoi îl încuie în sertar 


Işi dădea cu uşurinţă seama ce senzaţie va crea publicarea 
foilor pe care le scrisese, un adevărat rechizitoriu îndreptat 
împotriva maşinii politice americane, atit de coruptă în acea 
vreme. Dar nu putea să bănuiască vilva extraordinară pe care 
erau sortite să o provoace cele cîteva file sigilate în plic. 

A doua zi după publicarea lor cîteva personalităţi se 
sinuciseră, alţii se ruinară complet. lar efectul, fu o totală şi 
amănunţită reorganizare a serviciilor poliţieneşti şi aparatului 
politic, nu numai din oraşul lui Tony, ci din majoritatea oraşelor 
americane. 

Dar Tony ar fi ris neîncrezător dacă cineva i-ar fi spus atunci 
ce efect vor avea mărturisirile sale. Sau la urma urmei, nici nu l- 
ar fi interesat. Pentru că conştiinţa socială era un lucru prea nou 
pentru el, ca să poată să dureze. Deja era din nou însetat de 
acţiune, de răzbunare personală împotriva acelora care-şi 
meritau soarta. Şi mintea sa vicleană se concentra iarăşi asupra 
problemei care-l pasiona - uciderea lui Moran, laşul asistent al 
judecătorului de district. 

Telefonul de pe birou zbiîrnii, împrăştiind cu brutalitate 
tăcerea care se aşternuse în cameră. Tony ridică receptorul, 
miîrîi un "hallo" aproape ininteligibil, apoi ascultă raportul vocii 
sacadate de la celălalt capăt ai firului. Cînd puse la loc 
receptorul, ochii săi licăreau ciudat. 

Cinci minute mai tirziu, însoţit de patru dintre cei mai de 
încredere oameni ai săi, Tony urca într-o puternică limuzină. Se 
îndreptară cu viteză spre cartierul sudic, totuşi nu exagerat de 
repede, ca să nu atragă atenţia. Pentru că erau în teritoriu 
inamic. Dacă prezenţa lor ar fi fost descoperită, duzini de 
camioane încărcate cu gangsteri, reprezentind bandele 
minuscule din sud, ar fi pornit imediat în urmărirea lor. 

Şi mai se temeau de ceva: de automobilele brigadei speciale 
de detectivi. Cu arsenalul pe care-l avea în maşină, Tony ar fi 
putut cu greu furniza o explicaţie plauzibilă a prezenţei sale în 
teritoriu! inamic. Şi dacă detectivii s-ar fi nimerit să fie şi dintre 
cei neînţelegători, Tony s-ar fi găsit într-o situaţie foarte proastă. 

In faţa unui bar, la adăpostul unui bloc, opriră maşina. Şoferul 
rămase la volan, gata pentru orice eventualitate. Tony şi cei trei 
aghiotanţi ai săi, îşi puseră măşti care le acopereau complet 
faţa. 

Apoi, cu mitralierele portative în miini, trecură strada. Tăcuţi ca 


nişte stafii, apărură în pragul cabaretului, cu armele în poziţie de 
tragere. Citeva duzini de oameni erau aliniaţi de-a lungul 
barului. La un capăt al tejghelei, Moran stătea vesel de vorbă cu 
patru oameni care păreau să fie tovarăşi nepotriviţi pentru un 
procuror de stat. De fapt, doi dintre ei erau cunoscuţi 
contrabandişti irlandezi, lucrînd în partea de sud a oraşului şi pe 
care Moran îi judecase, dar nu reuşise şă-i condamne. 

Barmanul, cu faţa la uşă, fu primul care observă personajele 
mascate care se opriseră tăcute în prag, cu mitralierele 
întinse. Felul în care reacţionă la vederea lor, aţrase atenţia 
consumatorilor care se întoarseră curioşi să vadă şi ei despre 
ce era vorba. 

- Toată lumea mîinile sus! strigă Tony brusc. 

- Dumnezeule! Este....începu Moran, dar restul frazei fu 

acoperit de răpăitul asurzitor ai mitralierei din mîinile lui Tony. 

Fără un sunet, Moran se prăbuşi, aproape tăiat în doua de 
plumbii ucigători. Dedesuptul măştii Tony surise, apoi îndreptă 
mitraliera către cei doi contrabandişti irlandezi. Considera pe 
toţi aceia care se împăcau cu Moran, drept la fel de păcătoşi ca 
şi el, şi deci nemeritind o soartă mai bună. Cînd îi văzu 
prăbuşindu-se pe parchet, simţi că şi-a făcut o datorie către 
societate. Şi în plus, fără îndoială,scutise statul de o cheltuială 
zadarnică cu judecarea şi spînzurarea celor doi nemernici. Tony 
lăsă trăgaciul să revină la locul iniţial şi tăcerea care se aşternu 
fu de-a dreptul apăsătoare. 

- Mai vrea cineva o doză din doctoria asta? întrebă el. 

Oamenii se  dădură înapoi, ridicind în tăcere miini 
tremurătoare către tavan. 

- Ei bine, primul care iese de aici mai devreme de cinci 
minute, are parte de o porţie dublă. 

Aghiotantul din partea stingă se întoarse şi păşi spre ieşire, 
spre a preveni un eventual pericol din acea direcţie. Tony îl 
urmă şi ceilalţi doi gangsteri acoperiră retragerea. In răstimpul 
celor două minute cît durase mica aventură din cabaret, şoferul 
întoarse maşina care aştepta acum, cu motorul pornit, la 
marginea trotuarului. Săriră cu toţii înăuntru şi maşina o porni 
nebuneşte. 

Tony era fericit. Işi plătise toate datoriile, afară de cea a 
judecătorului de district în persoană. lar conţinutul plicului pe 
care-l sigilase cu citeva zile mai înainte va aduce şi acestuia 


răsplata bine meritată şi încă cum... 

Singura problemă supărătoare care mai rămăsese 
nerezolvată, era aceea a gangsterilor din New York care se 
deciseseră să-i invadeze teritoriul şi încercaseră chiar să-l 
suprime cu puţin înainte de proces. Cu gîndul la ei, Tony scrişni 
din dinţi şi sprîincenele sale se împreunară, miînioase. 


CAPITOLUL 26 

Banii fac întotdeauna minuni, mai ales în lumea gangsterilor 
şi la mai puţin de douăzeci de minute după plecarea Rosiei 
Guarino din biroul personal al lui Tony, Jane Conley era 
informată de spionul ei plătit, asupra întrevederii. Acesta, 
bineînţeles, nu-i putea da detalii complete dar era pozitiv sigur 
că Tony oferise bani fetei, pe care aceasta îi refuzase. 

Cunoscînd pe Tony, Jane lăsă imaginaţia să umple golurile pe 
care nu le putuse afla. Şi rezultatul fu o adevărată criză de 
nervi. Furia ei ajunsese la paroxism şi îşi jură că nu va lăsa 
nepedepsit pe cel care-şi bătuse joc de ea. De altfel, se săturase 
de Tony. In ultimul timp începuse s-o chinuiască dorul de-a 
reîncepe activitatea ei de "fată arsenal!" şi de-a simţi fiorul unei 
vieţi aventuroase. Dar Tony nici nu se gindea să admită aşa 
ceva. Atît timp cît era prietena lui, trebuia să stea de una 
singură acasă şi să îngrijească de gospodărie. Şi viaţa aceasta 
lipsită de evenimente, chiar într-o casă luxoasă, devenise 
plictisitoare şi apăsătoare. 

Avusese mereu parte de-o întreagă ceată de admiratori, cum 
se întîmplă cu orice femeie frumoasă şi acum simţea lipsa lor. 
Simţea că ajunsese o adevărată sclavă a lui Tony, un obiect ca 
oricare altul, cumpărat pentru plăcerea lui. Gîndul că Tony o 
înşelase, fu doar chibritul care făcu să explodeze dinamita 
adunată strop cu strop de atita vreme. 


Mai bine de două ore reflectă la situaţia creată, apoi decise 
ce avea de făcut. In primul rînd dădu un telefon căpitanului Ben 
Guarino şi avu o lungă discuţie cu el. 

Abia apoi telefonă lui Tony la birou. 

- Am fost foarte ocupat astă noapte, spuse el în chip de 
scuză, cînd îi auzi vocea în receptor. 

- Nici nu mă îndoiesc de acest lucru, răspunse ea sarcastic, 
dar Tony, preocupat de alte gînduri, nu-şi dădu seama. 

- Şi ştii, baby, Moran a suferit un accident. 

- Da? Şi tu erai acolo. 

- Desigur, abia m-am întors. 

- Minunat! ascultă, Tony, am o informaţie prețioasă pentru 
tine. Banda din New York ţine o întrunire la cabinetul lui Jake la 
miezul nopţii. Vor să înroleze în rîndurile lor pe toţi cei care te 
duşmănesc, ca să nu trebuiască să-şi mai aducă oameni tocmai 
de la New York. 

- Phiii, baby, de unde deţii informaţia asta? 

- Ce-ţi pasă! Cred că n-o pui la îndoială? Doar au încercat să 
te curețe! 

- Da, desigur, admise Tony, doritor de acţiune. Vasăzică, se 
vor întilni la miezul nopţii în cabaretul lui Jake? 

- Ai ghicit! Cei din New York vor fi în Cadillacuri albastru 
închis, trei sau patru probabil, şi vor avea perdelele trase. Acum 
este unsprezece şi jumătate. Dacă te grăbeşti, mai ai timp să le 
ieşi înainte, 

- Iţi rămîn obligat, baby. Voi lua imediat măsurile necesare. 

Jane atîrnă receptorul încet, un suris ciudat fluturindu-i pe 

buze. 
Dacă lucrurile se vor petrece conform planului, jurnalele de 
dimineaţă vor avea ce să scrie. Dacă nu, ea se va trezi cu o 
coroană de flori pe piept. Ei şi? La urma urmei o fată are doaro 
viaţă de trăit. La ce bun să şi-o risipească aiurea? 

Cartierul general al lui Tony era în fierbere ca un stup de 
albine. Repede, el adună patru automobile pline cu ganosteri, le 
dădu ordine precise, apoi urcă în maşina lui personală însoţit de 
ajutoarele cele mai preţioase şi cavalcada o porni către locul 
indicat. Cabaretul lui Jake era un fel de cazinou cu tot felul de 
jocuri de noroc şi era frecventat îndeosebi de cei din lumea 
gangsterilor. Era aşezat la marginea oraşului şi avea o foarte 
proastă reputaţie. De altfel, pe deplin meritată. Pe scurt, un loc 


ideal pentru toate fără de legile. 

Tony opri caravana la vreo sută de metri de cabaret şi 
verifică împrejurimile. Erau cîteva automobile parcate în 
vecinătate, dar încolo, nimic neobişnuit. Şi nici urmă de vreun 
Cadillac albastru închis, cu sau fără perdea lăsată. Poate că 
băieţii nu sosiseră încă. Ceasul arăta douăsprezece fără zece 
minute. 

Dar iată! In depărtare, pe şosea, se vedeau cîteva maşini 
sosind dinspre oraş. Din cauza întunericului par negre, dar s-ar 
putea să fie albastru închis. In orice caz, sînt Cadillacuri; nu 
încape nici o îndoială.Tony le numără: sînt patru în total. 

Işi simte mîna tresărind şi strinsoarea miîinii drepte pe 
mitralieră se întăreşte. Va fi cea mai formidabilă lovitură din 
întreaga sa carieră, probînd întregii lumi, că Scarface Camonte 
nu permite nimănui să-i încalce teritoriul lui şi numai al lui. 

El transmise un ordin cu vocea scăzută şi trimise un om să le 
comunice şi celorlalţi. Patru conta patru. Planul său este simplu 
şi direct. Caravana sa va iți înaintea celeilalte caravane şi va 
năpusti asupra inamicului un foc nimicitor, anihilîndu-l înainte 
de-a avea timpul să-şi revină din surpriză. Fiecare automobil de- 
al său va lua în grijă un automobil de-al adversarului; pe cel mai 
apropiat. 

Rapid, caravana porneşte şi ajunge în dreptul inamicului. 
Tony ridică mitraliera şi apasă pe trăgaci. Răpăitul îl asurzeşte, 
totuşi poate auzi un răpăit asemănător pornind din maşinile 
adversarului. 

- Dumnezeule! mai îngînă Tony. Am fost traşi pe sfoară. Nu sînt 
gangsteri... sînt copoi! 

In loc de gangsteri, cele patru Cadillacuri conţin detectivi din 
brigada specială criminală. Ce oribilă confuzie! Nu că nu i-ar fi 
plăcut să ucidă poliţişti, ci din pricina consecinţelor ce puteau 
rezulta asupra lui şi oamenilor săi. Afară de cazul cînd va reuşi 
să... 

Domneşte cea mai mare zăpăceală. Maşinile scuipă foc, fum 
şi plumbi aducători de moarte. Zgomotul este asurzitor. Tony 
încearcă să nu-şi piardă capul în mijlocul măcelului. Dar oamenii 
săi sînt cuprinşi de panică. Să ucizi gangsteri este una şi să ucizi 
detectivi este cu totul altceva. Dar acum trebuie să meargă pînă 
la capăt. Este o luptă pe viaţă şi pe moarte. 

Şoferul lui Tony, preocupat de siguranţa sa personală şi 


poate şi de aceea a şefului său, încearcă să scape din focul 
luptei. Uriaşa limuzină face un salt înainte, ocoleşte o maşină 
de-a gangsterilor şi o porneşte nebuneşte. Dar una dintre 
maşinile poliţiei se ia după ea, ca un cal cravaşat şi împuns cu 
pintenii. 

Vînătoarea continuă pe parcurs de mai bine de o milă. Auto- 
mobilele derapează, se clatină, ca nişte oameni beţi. Flăcări 
scurte ţişnesc prin ferestrele ambelor maşini. Doi din oamenii lui 
Tony zac leşinaţi din pricina rănilor şi un altul acoperit de sînge, 
aiurează şi încearcă să sară pe fereastra maşinii care goneşte. 
Cu un pumn, Tony îi scurtează agonia. Tony, ca prin minune a 
scăpat pînă acum neatins. Se pare că nici şoferul n-a fost lovit. 
Dar automobilul poliţiei nu se dă bătut. Se ţine de ei ca un scai. 
Ba chiar cîştigă teren. 

Scos din minţi de furie, Tony dă la o parte cioburile geamului 
din spate, potriveşte mitraliera şi trage nebuneşte. Fumul acru îi 
arde ochii, pînă ce poate cu greu să mai vadă. Dar salturile şi 
viteza maşinii fac ca ţintitul corect să fie imposibil. Totuşi Tony 
este sigur că loviturile lui merg în plin. Dar nimic nu se întîmplă. 
Probabil că parbrizul poliţiştilor este incasabil. Dar cauciucurile 
lor precis că nu!Impinge puţin mitraliera şi îndreaptă ţeava mai 
în jos ochind la cauciucuri. Unul dintre ele explodează, 
acoperind chiar şi detunăturile. Automobilul poliţiei se clatină, 
derapează şi se răstoarnă în şanţ. Tony scapă un rîs răguşit şi 
un sălbatic mormăit de triumf. Dar nu durează mult, pentru că 
în acelaşi moment şi propriul său automobil se răstoarnă. 
Şoferul a luat greşit o turnantă.. 

Tony îşi păstrează încă luciditatea, cînd automobilul rămîne, 
în cele din urmă nemişcat. Şoferul însă nu scoate nici un sunet. 
Tony speră, răzbunător, că şoferul a plătit cu viaţa greşala sa. 

Ameţit, cu respiraţia întretăiată şi zgomotoasă, Tony luptă să 
se degajeze din mormanul de fierărie răsucită, de morţi şi de 
răniţi. 

Deodată se dă un pas înapoi, adăpostindu-se după maşină şi 
propteşte bine mitraliera pe o muchie a unui geam. Pentru că 
doi oameni au ieşit din maşina răsturnată a poliţiei şi se 
îndreaptă precauţi către el, cu revolverele sclipind în mîna 
dreaptă. Cu dinţii scrişnind, Tony apasă pe trăgaci, dar nimic nu 
se întîmplă. Arma era descărcată... 

Tony îşi scoase din buzunar revolverul, prietenul lui cel mai 


credincios. Ochind cu grijă, apasă pe trăgaci. Unui dintre 
detectivi se prăbuşeşte. Celălalt, avertizat de detunătură, ridică 
capul în sus şi duce la ochi revolverul. 

Dar Tony se mulţumeşte să-l privească fascinat, în timp ce 
degetele lui nervoase reluză să asculte comanda pe care 
creierul său amorţit încearcă să o trimită. Pentru că omul din 
faţa sa, este fratele său, căpitanul Ben Guarino, noul şef al 
detectivilor. 

Tony vede revolverul aruncînd o flacără albăstruie, apoi capul 
îi este aruncat pe spate de ciocnirea cu proiectilul. Muri după 
cum îşi dorise: faţă în faţă cu primejdia! 

Două ore mai tîrziu, căpitanul Ben Guarino, stătea în biroul 
său primind felicitările admirative ale colegilor săi şi povestindu- 
le amănunte asupra fioroasei bătălii care se soldase cu moartea 
faimosului Scarface Camonte. 

- Prietena veche a lui Tony m-a pus pe urma lui, explică el 
binevoitor. Cred că s-au certat şi ea a vrut să se răzbune. De 
altfel este o femeie bine: am întiîlnit-o la procesul lui Tony. 
Pariez că a scos milioane de dolari şi bijuterii de la el. Ca să 
revenim la ceea ce ne preocupă, pe la unsprezece şi jumătate 
am primit un telefon de la ea, prin care mă înştiinţa că Tony şi 
banda lui se pregătesc să facă un măcel la cabaretul lui Jake. 
Era o şansă unică de a-l prinde chiar asupra faptului. Aşa că am 
luat cîţiva băieţi cu mine şi am pornit-o spre locul indicat. Dar 
nici măcar acum nu pricep ce a determinat pe Tony să ne atace 
chiar în clipa în care ne-a văzut. 

- Am avut un noroc fenomenal că revolverul lui n-a luat foc. 
Trăgea întotdeauna la sigur Tony Camonte. Nimeni n-a scăpat 
cu viaţă din faţa revolverului său. Timp de o clipă am fost 
convins că o să mă trezesc cu o coroană de flori pe piept. Dar 
niciodată nu poţi să ştii ce se întîmplă cu un automat cînd ai mai 
multă nevoie de el. 

Dar ceea ce nu ştia căpitanul Ben Guarino, era că nici cel mai 
perfect automat nu poate lua foc, atunci cînd n-ai apăsat pe 
trăgaci... 


SFÎRŞIT 


ROMFEL își propune să vă ofere pentru început o vastă 
serie de reeditări a unor mari succese din perioada inter- 
belică. 

Într-o perspectivă nu prea îndepărtată, ROMFEL va 
Populariza atît valori ale culturii româneşti cît ȘI universale, 
fie clasice fie contemporane, în coiecții de gen, sau serii 
de titluri ale unor autori intraţi în istoria culturii umane: Dic- 
kens, Balzac, Dumas pe deo Parte, Hegel, Kant, Heideger, 
Freud, Sartre, Jaspers, Papini pe de altă parte, sînt numai 
Cîteva repere orientative. 

În limita posibilităților, ROMFEL își va oferi serviciile 
sale și marilor scriitori români ai prezentului, în speranța că 
aceștia vor înțelege să creeze valcri culturale pentru o 
Politică rațională, şi n subiectivă, de 
care nu credem că 

debutanților, 
rosească din 
ublicare. 

